ഫാത്വിമ(റ): പ്രവാചക(സ്വ)ന്റെ റൈഹാൻ പുഷ്പം – Sneha Samvadam\nHome/ചരിത്രം/ഫാത്വിമ(റ): പ്രവാചക(സ്വ)ന്റെ റൈഹാൻ പുഷ്പം\nപേര്: ഫാത്വിമ (റ)\nപിതാവ്: മുഹമ്മദ് ബ്നു അബ്ദില്ലാഹ് (സ്വ)\nമാതാവ്: ഖദീജ ബിൻത് ഖുവൈലിദ് (റ)\nഭർത്താവ്: അലി ഇബ്ന് അബീത്വാലിബ് (അ)\nമക്കൾ: അൽ ഹസൻ, അൽ ഹുസൈൻ, ഉമ്മുകുല്‍സൂം, സൈനബ്\nഹസനും ഹുസൈനും: പ്രവാചക തിരുമേനിയുടെ രണ്ട് സൗഗന്ധികങ്ങൾ!\nസ്വർഗ യുവാക്കളുടെ രണ്ടു നായകന്മാർ!\nഫാത്വിമ ബിൻത് മുഹമ്മദ്: മുഹമ്മദ് നബി(സ്വ)യുടെ നാലാമത്തെ മകളായി അവർ ജനിച്ചു.\nമൂത്ത മകൾ സൈനബ്\nരണ്ടാമത്തെ മകൾ റുക്വയ്യ\nമൂന്നാമത് ഉമ്മു കുല്‍സൂം\nതന്റെ പിതാവ് പ്രവാചകനായി നിയോഗിതനാകുന്നതിനും അഞ്ചു വർഷം മുമ്പാണ് ഫാത്വിമ (റ) ജനിക്കുന്നത്; മക്കയിൽ.\nനാലു മക്കളിൽ പ്രവാചകനോട് ഏറെ മുഖസാമ്യം ഫാത്വിമ (റ) ക്കായിരുന്നു.\nഫാത്വിമ (റ) യോട് പ്രവാചകന് അനിർവചനീയമായ വാത്സല്യവുമായിരുന്നു.\nഫാത്വിമ (റ) യെ പ്രവാചകൻ (സ്വ), എന്റെ കരള്‍ക്കഷ്ണമേ എന്ന് സ്നേഹപൂർവം വിളിക്കുമായിരുന്നു.\nഅവരെ കാണുമ്പോഴൊക്കെ പ്രവാചകന് അതിരറ്റ സന്തോഷമായിരുന്നു. ഏറ്റവും ഇളയ മകളായതു കൊണ്ടാകാം. മറ്റു പെൺമക്കളെല്ലാം വിവാഹം കഴിഞ്ഞു പോയതു കൊണ്ടുമാകാം. നബി (സ്വ) ഫാത്വിമ (റ) യെ അങ്ങേയറ്റം സ്നേഹിച്ചു. ലാളിച്ചു. പരിഗണിച്ചു.\nപെൺമക്കൾ ഓരോ വീട്ടിലേയും തുളസിപ്പൂക്കളാണ്. അകം നിറയെ സുഗന്ധം പൊഴിക്കുന്ന തുളസിപ്പൂക്കൾ!\nതന്റെ കരള്‍ക്കഷ്ണമായ മകൾ ഫാത്വിമ (റ) പുഞ്ചിരിതൂകി കടന്നു വന്നപ്പോൾ, തന്നിലേക്കടുപ്പിച്ചു നിർത്തി, ആ നെറ്റിത്തടം മണത്തു കൊണ്ട് പ്രവാചക തിരുമേനി (സ്വ) പറഞ്ഞു: ഇതെന്റെ സുഗന്ധം പൊഴിക്കുന്ന തുളസിപ്പൂ, ഇവളുടെ ഉപജീവനം അല്ലാഹുവിങ്കലാണ്.\nഇവളുടെ ഉപജീവനം അല്ലാഹുവിലാണ് എന്ന് പ്രവാചകൻ പറഞ്ഞത്, സ്വന്തം മകളോടുള്ള സ്നേഹ പ്രകടനത്തിനു മാത്രമായിട്ടാകാൻ തരമില്ല.\nതന്റെ ചുറ്റുമുള്ളവർ കേൾക്കാൻ.\nപെൺകുഞ്ഞ് എന്ന് കേൾക്കുന്ന മാത്രയിൽ മനംപിരട്ടലനുഭവപ്പെട്ടിരുന്ന സമൂഹം അറിയാൻ.\nപെൺകുഞ്ഞുങ്ങളെ അല്ലാഹുവിനും ആൺകുഞ്ഞുങ്ങളെ തങ്ങൾക്കുമായി വീതംവെച്ചെടുത്ത ജനതയെ ശക്തമായൊരു സന്ദേശം പഠിപ്പിക്കാൻ.\nഅങ്ങനെ, കാടുപിടിച്ച സ്വന്തം ധാരകണളെ തിരുത്താൻ! ഇതിനൊക്കെയാകണം. അതെ, ഇതിനൊക്കെത്തന്നെയാണെന്ന് പെൺകുഞ്ഞുങ്ങളുടെ കാര്യത്തിൽ പ്രവാചക ശ്രേഷ്ഠൻ നൽകിയ സാരോപദേശങ്ങൾ വായിച്ചാൽ നമുക്ക് ബോധ്യപ്പെടും.\nപെൺകുഞ്ഞ് അപമാനമല്ല, അവൾ അധിക ബാധ്യതയുമല്ല. പെൺകുഞ്ഞുങ്ങളെ ലഭിച്ചവർ അനുഗൃഹീതരാണ്. പിതാവിന്റെ സ്വർഗ പ്രവേശനത്തിന് ഹേതുവാകുന്നവരാണ് പെൺമണികൾ. പ്രവാചക മൊഴികൾ അത് പറഞ്ഞു തരുന്നുണ്ട്.\nആയിശ (റ) നിവേദനം. നബി (സ്വ) അരുളി: പെൺകുഞ്ഞുങ്ങളാൽ ഏതെങ്കിലും തരത്തിൽ പരീക്ഷിക്കപ്പെടുകയും അതിൽ ക്ഷമിക്കുകയും ചെയ്തവന്, അവർ നരകാഗ്നിയിൽ നിന്നുള്ള സുരക്ഷയായി തീരുന്നതാണ്. (തിർമിദി)\nപെൺകുഞ്ഞിന്റെ ജനനം ജീവിതത്തിന്റെ അപശകുനമായി വിശ്വസിച്ച അറേബ്യൻ ജനതയുടെ മനസ്സിൽ ആശയുടേയും പ്രതീക്ഷയുടേയും കിരണമായി അവരെ പ്രതിഷ്ഠിച്ചത് മഹാനായ പ്രവാചകനാണ്. നബി ശിഷ്യൻ ഉഖ്ബത്ത് ബ്നു ആമിർ (റ) നബി (സ്വ) യിൽ നിന്നും ശ്രവിച്ച ഒരു തിരുമൊഴി നിവേദനം ചെയ്തത് ഇപ്രകാരമാണ്.\nമൂന്ന് പെൺമക്കളുള്ള ഒരാൾ അവരെ പോറ്റാനുള്ള അധ്വാനത്തിൽ ക്ഷമിക്കുകയും, അന്ന പാനീയങ്ങളൂട്ടിയും, ആവശ്യമായ വസ്ത്രങ്ങൾ നൽകിയും അവരെ സുരക്ഷിതമായി വളർത്തുകയും ചെയ്താൽ, അന്ത്യനാളിൽ അവന് ആ മൂന്ന് പെൺമക്കളും നരകാഗ്നിയിൽ നിന്നുള്ള സുരക്ഷാ കവചമായി വർത്തിക്കുന്നതാണ്. (ഇബ്നു മാജ)\nസത്യമായിട്ടും ഇത് സത്യം മാത്രം പറയുന്ന പ്രവാചകന്‍റെ വാക്കാണ്.\nഅല്ലാഹുവില് നിന്ന് ലഭ്യമാകുന്ന വഹിയ്യനുസൃതം മാത്രം കാര്യങ്ങളെ\nവിശദീകരിക്കുന്ന പ്രവാചകന്! തന്നിഷ്ടത്തിനനുസരിച്ച് അവിടുന്നൊന്നും\nഎന്‍റെയും നിങ്ങളുടെയും രക്തത്തില് പിറന്ന ഒരേയൊരു പെണ്‍കുഞ്ഞ്\nഎനിക്കുണ്ടാക്കുന്ന നേട്ടത്തെ സംബന്ധിച്ചാണ് റസൂലിന്‍റെ സുവിശേഷം.\nഞാനവളെ പരിഗണിച്ചാല്, അവള്‍ക്കു വേണ്ട ശിക്ഷണങ്ങള് നല്‍കിയാൽ,\nഅല്ലാഹുവിനേയും അവന്‍റെ ദീനിനേയും സംബന്ധിച്ച അറിവുകള് പകര്‍ന്നു\nനല്‍കിയാൽ, സ്വഭാവ നിഷ്ഠയോടെ വളര്‍ത്തി വലുതാക്കിയാല്, ചാരിത്ര്യ\nശുദ്ധിയോടെയും അഭിമാന ബോധത്തോടെയും ജീവിക്കാനുള്ള\nമതപാഠങ്ങളേകിയാല്, ഞാന് സ്വര്‍ഗവഴിയിലാണെന്ന് പഠിപ്പിക്കുന്നൂ, എന്‍റെ\nപെണ്‍കുഞ്ഞുങ്ങളോട് അറേബ്യന് സമൂഹത്തിനുണ്ടായിരുന്ന മനസ്ഥിതി\nഎന്തായിരുന്നൂ എന്ന് വിശുദ്ധ ഖുര്‍ആൻ വ്യക്തമാക്കിയത് വായിച്ചിട്ടില്ലെ?\nഅതു കൊണ്ടു തന്നെ;\nഅവള് ജീവനോടെ കുഴിച്ചു മൂടപ്പെട്ടു\nഅവള്‍ക്ക് അവകാശങ്ങള് നിഷേധിക്കപ്പെട്ടു\nപെണ്‍കുഞ്ഞ് ജനിച്ചു എന്ന വാര്‍ത്ത കേള്‍ക്കുന്ന ഒരു ജാഹിലീ\nഅറബിയുടെ മനസ്സ് വിശുദ്ധ ക്വുര്‍ആൻ വരച്ചു കാണിച്ചിട്ടുണ്ട്.\nഅവരില് ഒരാള്‍ക്ക് ഒരു പെണ്‍കുഞ്ഞുണ്ടായ സന്തോഷവാര്‍ത്ത\nനല്‍കപ്പെട്ടാൽ കോപാകുലനായിട്ട് അവന്‍റെ മുഖം കറുത്തിരുണ്ട് പോകുന്നു.\nഅവന്ന് സന്തോഷവാര്‍ത്ത നല്‍കപ്പെട്ട ആ കാര്യത്തിലുള്ള അപമാനത്താല്\nആളുകളില് നിന്ന് അവന് ഒളിച്ച് കളയുന്നു. അപമാനത്തോടെ അതിനെ\nവെച്ചുകൊണ്ടിരിക്കണമോ, അതല്ല, അതിനെ മണ്ണില് കുഴിച്ച് മൂടണമോ\n(എന്നതായിരിക്കും അവന്‍റെ ചിന്ത) ശ്രദ്ധിക്കുക: അവര് എടുക്കുന്ന\nതീരുമാനം എത്ര മോശം! (നഹ്ല്: 58, 58)\nഹാ! എത്രമാത്രം സൗന്ദര്യമാണ് ഈ വരികള്‍ക്ക്!\nഎത്രമാത്രം ശക്തിയാണ് ഇതിലെ പ്രഖ്യാപനങ്ങള്‍ക്ക്!\nഎന്താണ് ആ സൗന്ദര്യവും ശക്തിയുമെന്നറിയാന് ഒരിക്കല്‍കൂടി അവ\nഒരു പെകുഞ്ഞുണ്ടായ സന്തോഷവാര്‍ത്ത നല്‍കപ്പെട്ടാൽ…\nഅവന്ന് സന്തോഷവാര്‍ത്ത നല്‍കപ്പെട്ട ആ കാര്യത്തില്….\nഅതെ; പെണ്‍കുഞ്ഞിന്‍റെ ജനനം സന്തോഷവാര്‍ത്തയാണെന്ന് ആദ്യമായി\nലോകത്തെ ബോധ്യപ്പെടുത്തിയത് ഇസ്‍ലാമാണ്!\nഅപമാന ഭയത്താല് പെണ്‍കുഞ്ഞിനെ കുഴിച്ചു മൂടാനെടുത്ത തീരുമാനം ‘എത്രമോശം’!’ എന്ന് ആണിന്‍റെ മുഖത്തു നോക്കി സഗൗരവം,\nശക്തമായിപ്പറഞ്ഞ മതവും ഇസ്‌ലാം തന്നെ!\nനമുക്ക് ഫാത്വിമയിലേക്കു തന്നെ വരാം. ചെറുപ്പത്തില് തന്നെ അനിതര\nസാധാരണമായ വ്യക്തിത്വമായിരുന്നു ഫാത്വിമയുടേത്. പ്രായമാകും മുമ്പെ\nവാത്സല്യനിധിയായ ഉമ്മ മരണപ്പെട്ടു. മൂത്ത സഹോദരിമാര്\nവിവാഹിതരായി വീടു വിട്ടു. ഫാത്വിമ തനിച്ച്.\nഉപ്പയുടെ തണലില് അവര് ജീവിച്ചു.\nഉപ്പക്കു തണലായി അവര് ജീവിച്ചു.\nഏതു പ്രശ്നത്തേയും ധീരമായി നേരിടാനുള്ള അവരുടെ കഴിവ്\nചരിത്രത്തില് ഒരു സംഭവമുണ്ട്. മുഹമ്മദു നബി(സ്വ) ഇസ്‍ലാമിക പ്രബോധനം\nആരംഭിച്ചിരിക്കുന്നു. രഹസ്യ പ്രബോധനം വിട്ട് പരസ്യമായ\nപ്രബോധനത്തിലേക്ക് തിരുമേനി(സ്വ) പ്രവേശിച്ചു. സ്വന്തം കുടുംബത്തില്\nനിന്ന് തുടങ്ങിയ ഉദ്ബോധനം അദ്ദേഹം നാട്ടുകാരിലേക്കും തിരിച്ചു.\nഅല്ലാഹുവിന്‍റെ ദൂതനാണ് താന് എന്ന് ആളുകളെ അദ്ദേഹം അറിയിച്ചു\nഅല്ലാഹുവിനെ മാത്രം ആരാധിക്കേണ്ടതിന്‍റെ ആവശ്യകത ബോധ്യപ്പെടുത്തി.\nബഹുദൈവാരാധന പ്രപഞ്ച സ്രഷ്ടാവിനോടുള്ള നന്ദികേടാണെന്നും,\nഅല്ലാഹുവിനെ മാത്രം ആരാധിക്കുക എന്നതാണ് മനുഷ്യരുടെ ധര്‍മ്മമെന്നും\nപ്രവാചകന് അവരെ ഓര്‍മ്മപ്പെടുത്തി.\nപക്ഷെ, ജനങ്ങള് അദ്ദേഹത്തെ തെറ്റിധരിച്ചു.\nതങ്ങളുടെ ആരാധ്യരെ മുഹമ്മദ് നിന്ദിക്കുകയാണ് എന്നവര് ആരോപിച്ചു.\nപിതാക്കളും പൂര്‍വികരും ആചരിച്ചു പോന്ന വിശ്വാസങ്ങളേയും\nആചാരങ്ങളേയും മുഹമ്മദ് ലംഘിക്കുകയാണെന്നും സമൂഹത്തില്\nപുതിയൊരു കുഴപ്പത്തിന് കളമൊരുക്കുകയാണെന്നും അവര് ആക്ഷേപിച്ചു.\nപിന്നീടങ്ങോട്ട് മക്കയിലെ ബഹുദൈവാരാധകരില് നിന്ന് മുഹമ്മദു നബിക്ക്\nപ്രവാചകനോട് ശത്രുക്കള് കാണിച്ച് അത്തരം ഉപദ്രവമുറയില് നിന്നുമുള്ള\nഒരേടാണ്, മഹതി ഫാത്വിമ (റ) യെ പഠിക്കുമ്പോള് നാം വായിക്കാന്\nപ്രവാചകന് കഅബാലയത്തിന്‍റെ ചെരുവില് നമസ്കരിക്കുകയാണ്.\nകുറച്ചകലെ അത് നോക്കി നില്‍ക്കുകയാണ് ആറുപേരടങ്ങുന്ന ഒരു സംഘം.\nഅബൂജഹല് ബ്ന് ഹിഷാം\nഉത്ബത് ബ്ന് റബീഅ\nശയ്ബത് ബ്ന് റബീഅ\nവലീദ് ബ്ന് ഉത്ബ\nഉമയ്യത്ത് ബ്ന് ഖലഫ്\nഉഖ്ബത്ത് ബ്ന് അബീ മുഈത്വ്\nഅവര് പരസ്പരം എന്തൊക്കെയോ പറയുകയാണ്.\nഅന്നതിന് ദൃക്ഷായായിരുന്ന അബ്ദുല്ലാഹി ബ്ന് മസ്ഊദ്(റ) എന്ന\nകൗമാരക്കാരന് ആ സംഭവം വിവരിക്കുകയാണ്.\nനബി തിരുമേനി (സ്വ) നമസ്കാരത്തിലാണ്. അതു കണ്ട അബൂ ജഹല്\nകൂട്ടുകാരോടായി പറഞ്ഞു: ഇന്നലെ അറുത്ത ഒട്ടകത്തിന്‍റെ കുടല് മാല\nകൊണ്ടു വന്ന്, മുഹമ്മദ് സുജൂദ് ചെയ്യുമ്പോള് അവന്‍റെ തോളില്\nകൊണ്ടിടാന് നിങ്ങളിലാര്‍ക്കാണ് ധൈര്യമുള്ളത്?\nഉഖ്ബത്തിനെ ചൂണ്ടി മറ്റുള്ളവര് പറഞ്ഞു; അതിന് യോഗ്യന് ഇതാ ഇവന്\nതന്നെ. അവരൊന്നടങ്കം ഉഖ്ബത്തിന് ആവേശം കേറ്റി.\nഅവന് നടന്നു. ഒട്ടകത്തിന്‍റെ കുടല് മാല വലിച്ചിഴച്ചു കൊണ്ടു വന്ന്\nസുജൂദില് കിടക്കുകയായിരുന്ന പ്രവാചകന്‍റെ തോളില് അതിനെയവന്\nഇബ്നു മസ്ഊദ് നോക്കിനില്‍ക്കുകയാണ്\nതന്‍റെ വിശുദ്ധനായ പ്രവാചകന്‍റെ കഴുത്തില് ചീഞ്ഞ കൂടല്‍മാല ചാര്‍ത്തി\nആടിയും പാടിയും ചിരിക്കുകയാണ് കശ്മലന്മാര്\nഅതികായന്മാരായ ആ ദുഷ്ടന്‍മാരോട് എങ്ങനെ പ്രതിരോധിക്കാന്\nസാധിക്കും വെറും കൗമാരക്കാരനായ തനിക്ക്. എന്‍റെ മനസ്സ് വല്ലാതെ\nപ്രവാചകന് സുജൂദില് തന്നെയാണ്.\nഅപ്പോഴാണ് ഒരു ചാട്ടുളി കണക്കെ പ്രവാചകന്‍റെ പുത്രി ഫാത്വിമ (റ)\nഅവിടേക്ക് പാഞ്ഞെത്തുന്നത്. സംഭവം കണ്ട ആരോ ഒരാള് അവരെ\nപ്രസ്തുത സംഭവം അറിയിക്കുകയായിരുന്നു. അവര് തന്‍റെ\nതിരുമേനിയുടെ ചുമലിലെ ഒട്ടകക്കുടല്‍മാല അവര് എടുത്തു മാറ്റി. അന്നവര്\nഅതു മാറ്റിയിടാന് നന്നെ പണിപ്പെട്ടു കാണണം. വെറും പന്ത്രണ്ടൊ\nപതിമൂന്നൊ വയസ്സുള്ള പെണ്‍കുട്ടിയാണ് അവരന്ന്.\nപ്രവാചകന് (സ്വ) നമസ്കാരം തുടര്‍ന്നു. ഫാത്വിമ(റ) നേരെ\nഅബൂജഹലിന്‍റെയും കൂട്ടരുടേയും അടുക്കലേക്ക് സധൈര്യം നടന്നു ചെന്നു.\nആടിപ്പാടി കളിയാക്കിച്ചിരിച്ച് മാറി നില്‍ക്കുന്ന ആ കശ്മലപ്പടയുടെ\nമുഖത്തു നോക്കി ആ പെണ്‍ക്കുട്ടി കണക്കിനു പറഞ്ഞു. തന്‍റെ പിതാവിനെ\nഅന്യായമായി ദ്രോഹിച്ചതിന് അവരോട് കയര്‍ത്തു. അബൂജഹലിന് ആദ്യ\nഅനുഭവമായിരുന്നു അത്. ഫാത്വിമയുടെ കോപത്തിനു മുന്നില് പകച്ചു\nപോയ ആ കശ്മലസംഘം മെല്ലെ പിന്‍വലിഞ്ഞ് സ്ഥലം കാലിയാക്കി.\nനബി തിരുമേനി (സ്വ) അപ്പോഴേക്കും തന്‍റെ നമസ്കാരം\nഫാത്വിമ പിതാവിനടുക്കേലക്ക് ചെന്നു.\nപുറത്തും മുഖത്തുമുണ്ടായിരുന്ന മാലിന്യങ്ങള് തുടച്ചു നീക്കി\nആ തിരുനെറ്റിയില് സ്നേഹാദരവുകളുടെ ചുടുമുത്തങ്ങള് നല്‍കി\nതന്‍റെ കരള്‍ക്കഷ്ണത്തിന്‍റെ മുഖത്തേക്ക് പുഞ്ചിരിയോടെ\nഅപ്പോഴും ആ കുഞ്ഞു മുഖത്ത് കോപത്തിന്‍റെ കനല് കത്തി\nനബി (സ്വ) ഒരു വേള തന്‍റെ തിരുകരങ്ങള് ആകാശത്തേക്ക് ഉയര്‍ത്തി.\nഅല്ലാഹുവേ, ഞാനിതാ അബൂജഹലിനെ, ഉത്ബയെ, ശയ്ബയെ, വലീദിനെ,\nഉമയ്യയെ, ഉഖ്ബയെ നിന്‍റെ കരങ്ങളിലേല്‍പ്പിക്കുകയാണ്.\nഅതെ, ഇതുമാത്രം ഇത്രമാത്രമായിരുന്നു പ്രവാചക തിരുമേനിയുടെ പ്രാര്‍ത്ഥന!\nശേഷം അദ്ദേഹം കഅബയുടെ ചാരത്തു നിന്നും എഴുന്നേറ്റു. തന്‍റെ\nകരള്‍ക്കഷ്ണത്തിന്‍റെ കൈപിടിച്ച് വീട്ടിലേക്ക് പതുക്കെ നടന്നു.\nഫാത്വിമ; പക്വമതിയാണവര്, വ്രീളാമുഖിയാണവർ, സംസാര വിമുഖയാണവര്.\nപക്ഷെ, അന്നാദ്യമായ് താനൊരു തികഞ്ഞ ധീരകൂടിയാണ്\nഎന്നറിയിക്കുകയായിരുന്നു മഹതി ഫാത്വിമ(റ).\nമുഹമ്മദ് നബി (സ്വ) മക്കക്കാരുടെ ഉപദ്രവങ്ങളില് ഭയപ്പെട്ടു മാറിയില്ല.\nഅല്ലാഹു ഏല്‍പ്പിച്ച പ്രവാചകത്വമെന്ന ഉത്തരവാദിത്തം ഭയലേശമെന്യെ\nഅദ്ദേഹം നിര്‍വഹിക്കാൻ തന്നെ തീരുമാനിച്ചു.\nആരൊക്കെ സഹായികളായി കൂടെയുണ്ടാകും എന്ന് ആലോചിക്കാന്\nനിന്നില്ല. അല്ലാഹു കൂടെയുണ്ടാകും എന്നു മാത്രം ഉറപ്പുണ്ട്.\nഇതിനകം തന്നില് വിശ്വസിച്ച് ഇസ്‌ലാമിക മാര്‍ഗ്ഗത്തിൽ നിലകൊണ്ടവര്\nരഹസ്യമായ പ്രബോധനം നിര്‍ത്തുവാനും സ്വന്തം കുടുംബാംഗങ്ങളോട്\nഇസ്‌ലാമിന്‍റെ മൗലിക ആദര്‍ശമായ ലാ ഇലാഹ ഇല്ലല്ലാഹ് തുറന്നു\nപറയുവാനും അദ്ദേഹത്തോട് അല്ലാഹു കല്‍പ്പിച്ചു. ഖുര്‍ആനിലെ ആ\nനിന്‍റെ അടുത്ത ബന്ധുക്കള്‍ക്ക് നീ താക്കീത് നല്‍കുക. നിന്നെ പിന്തുടര്‍ന്ന\nസത്യവിശ്വാസികള്‍ക്ക് നിന്‍റെ ചിറക് താഴ്ത്തികൊടുക്കുകയും ചെയ്യുക. ഇനി\nഅവര് നിന്നെ അനുസരിക്കാതിരിക്കുന്ന പക്ഷം, നിങ്ങള്\nപ്രവര്‍ത്തിക്കുന്നതിനൊന്നും ഞാന് ഉത്തരവാദിയല്ലെന്ന് നീ പറഞ്ഞേക്കുക.\nപ്രതാപിയും കരുണാനിധിയുമായിട്ടുള്ളവനെ നീ ഭരമേല്‍പിക്കുകയും\nചെയ്യുക. (ശുഅറാഅ്: 214-217)\nഈ കല്‍പനയോടെയാണ് നബി (സ്വ) അതിന് തയ്യാറായത്.\nഅദ്ദേഹം തന്‍റെ കുടുംബത്തെ വിളിച്ചു\nഅടുത്ത കുടുംബാംഗങ്ങളെ മുഴുവന് ക്ഷണിച്ചു\nതുടര്‍ന്നദ്ദേഹം തന്‍റെ ഗോത്രബന്ധുക്കളെ മുഴുവന് സംബോധനചെയ്തു.\nബനൂ കഅബ് ഗോത്രമേ, ബനൂ അബ്ദിമനാഫ് ഗോത്രമേ, ബനൂ ഹാശിം\nഗോത്രമേ, ബനൂ അബ്ദില് മുത്തലിബ് ഗോത്രമേ, നിങ്ങള് അല്ലാഹുവുമായി\nനേരിട്ട് നിങ്ങളെ കച്ചവടം ചെയ്യുവീന്. അല്ലാഹുവില് നിന്ന് വല്ലതും\nനിങ്ങള്‍ക്ക് ചെയ്തു തരാന് എനിക്ക് സാധ്യമല്ല. നിങ്ങളുടെ ശരീരങ്ങളെ\nനരകാഗ്നിയില് നിന്നും നിങ്ങള് സംരക്ഷിക്കുവീന്.\nപിതൃവ്യരായ അബൂത്വാലിബിനോടും അബ്ബാസിനോടും അമ്മായിയായ\nസ്വഫിയ്യയോടുമായും അദ്ദേഹം ഇതു തന്നെ ആവര്‍ത്തിച്ചു.\nപിന്നീടദ്ധേഹം തന്‍റെ കരള്‍ക്കഷ്ണമായ മകള് ഫാത്വിമ (റ) യെ വിളിച്ചു\nകൊണ്ട് ഇപ്രകാരം പറഞ്ഞു:\nമുഹമ്മദിന്‍റെ പുത്രി ഫാത്വിമാ,\nഅല്ലാഹുവിന്‍റെ ദൂതന്‍റെ പുത്രി ഫാത്വിമാ,\nനിന്‍റെ ശരീരത്തെ നരകത്തില് നിന്നും നീ രക്ഷപ്പെടുത്തിക്കോളൂ, എന്‍റെ\nധനത്തില് നിന്ന് നിനക്ക് ചോദിക്കാം, ഞാന് നിനക്ക് തരുന്നതാണ്. പക്ഷെ,\nഅല്ലാഹുവില് നിന്ന് നിനക്കായെന്തെങ്കിലും ചെയ്തുതരാന്\nഎനിക്കാകുന്നതല്ല. (തഫ്സീര് അത്ത്വബരിയുടെ പ്രസ്തുത ആയത്തുകള്‍ക്കുള്ള\nസ്വന്തം കുടുംബത്തിലെ അന്നത്തെ ചെറു കണ്ണിയോടും ദൈവികമായ\nഉത്തരവാദിത്തം കണിശമായി നിര്‍വഹിക്കുകയായിരുന്നു പ്രവാചകന്.\nപ്രവാചകനതു പറയുമ്പോള് മഹതി ഫാത്വിമ(റ)\nഅവിശ്വാസിനിയൊന്നുമായിരുന്നില്ല. തന്‍റെ വാത്സല്യനിധിയായ ഉമ്മ\nഖദീജയോടൊപ്പംതന്നെ പിതാവിന്‍റെ പ്രവാചകത്വമംഗീകരിക്കുകയും\nമുസ്‌ലിമയായി ജീവിതം തുടങ്ങുകയും ചെയ്ത വിശ്വാസിനിയായിരുന്നു\nപക്ഷെ, പ്രവാചകനൊരു ഉദ്ദേശ്യമുണ്ടായിരുന്നു;\nഫാത്വിമ തന്‍റെ ഇളയ മകളാണ്\nഫാത്വിമ തനിക്കു പ്രിയങ്കരിയാണ്\nഫാത്വിമ തന്‍റെ കരള്‍ക്കഷ്ണമാണ്\nഫാത്വിമ തന്‍റെ റയ്ഹാനാണ്\nആ ഫാത്വിമക്കു പോലും അല്ലാഹുവില് നിന്ന് വല്ല ഉപകാരവും വാങ്ങി\nനല്‍കാൻ പ്രവാചകനായ തനിക്ക് സാധ്യമല്ല എന്ന വസ്തുത\nകുടുംബ-ഗോത്രാംഗങ്ങളെ മുഴുവന് അദ്ദേഹത്തിന് അറിയിക്കണമായിരുന്നു.\nഇത് പ്രവാചകന്‍റെ രീതിയാണ്.\nലോകത്തെ ഒരു നേതാവും ശീലിച്ചിട്ടില്ലാത്ത രീതി… (തുടരും)\nന്യൂസ്‌ലാന്റിലെ കൂട്ടക്കൊല; നാസ്തികരോട് ഒരു അഭ്യർത്ഥന\nبارك الله فيكم اللهم علمتني بما ينفعني و ينفعني ماعلمتني\nഅബുഅജ്മൽ എടപ്പാൾ 19.03.2019\nകണ്ണീരോടെല്ലാതെ വായിക്കുവാൻ കഴിയുന്നില്ല ആ കാലഘട്ടത്തിലെ ഉന്മത്തി ലക്ഷത്തിലൊരശംപോലും പ്രയാസം ഇന്നത്തെ ഉന്മത്തിനില്ല\nHaris TV 20.03.2019\nمحمد باشا باركونام 20.03.2019


Trump is not safe in white house-വൈറ്റ് ഹൗസിൽ ട്രംപ് സുരക്ഷിതനല്ലെന്ന് മുൻ രഹസ്യാന്വേഷണ ഉദ്യോഗസ്ഥന്റെ മുന്നറിയിപ്പ്\nസനലിന്റേത് കൊലാപാതകം തന്നെ; ഡി.വൈ.എസ്.പിക്ക് ജാമ്യം നൽകരുതെന്ന് ക്രൈംബ്രാഞ്ച് റിപ്പോർട്ട്\nസ്പൈഡര് മാന്‍റെ സൃഷ്ടാവ് സ്റ്റാന് ലീ അന്തരിച്ചു\nശബരിമല: പുനപരിശോധന ഹർജികൾ ഇന്ന് സുപ്രീംകോടതിയിൽ\nവണ്ണാത്തിപ്പൂച്ചികളുടെ മഴ – കുട്ടികളുടെ നോവൽ നാലാം ഭാഗം\nനായകനാകാൻ പദവികൾ ആവശ്യമില്ലാത്ത ചിലര്\nപാക് അതിർത്തിയിൽ വീണ്ടും വെടിയ്പ്; മലയാളി സൈനികന് വീരമൃത്യു\nപുനപരിശോധന ഹർജികൾ തുറന്ന കോടതിയിൽ പരിഗണിക്കണം: ജസ്റ്റിസ് മാർക്കണ്ഡേയ കട്ജു\nശബരിമല: പുനപരിശോധന ഹർജികൾ നാളെ പരിഗണിക്കും\nലോക്‌സഭാ തിരഞ്ഞെടുപ്പ്: വ്യാജ വാര്‍ത്തകള് തടയാന് കര്‍ശന നടപടിയെന്ന് ട്വിറ്റര് സിഇഒ\nവൈറ്റ് ഹൗസിൽ ട്രംപ് സുരക്ഷിതനല്ലെന്ന് മുൻ രഹസ്യാന്വേഷണ ഉദ്യോഗസ്ഥന്റെ മുന്നറിയിപ്പ്\nമുൻ പ്രസിഡന്റുമാരുടെ സംഘത്തിലുണ്ടായിരുന്ന ഡാൻ ബോൺഗിനോയാണ് മുന്നറിയിപ്പുമായി രംഗത്തെത്തിയത്\nവാഷിങ്ടൺ: യുഎസ് പ്രസിഡന്റ് ഡോണൾഡ് ട്രംപ് വൈറ്റ് ഹൗസിൽ സുരക്ഷിതനല്ലെന്ന് മുൻ രഹസ്യാന്വേഷണ ഉദ്യോഗസ്ഥന്റെ മുന്നറിയിപ്പ്. മുൻ പ്രസിഡന്റുമാരുടെ സംഘത്തിലുണ്ടായിരുന്ന ഡാൻ ബോൺഗിനോയാണ് മുന്നറിയിപ്പുമായി രംഗത്തെത്തിയത്. ഭീകരാക്രമണമുണ്ടായാൽ ട്രംപിനെ രക്ഷപ്പെടുത്താൻ അദ്ദേഹത്തിന്റെ രഹസ്യാന്വേഷണ സംഘത്തിനു കഴിയുമോയെന്ന കാര്യം സംശയമാണെന്നും ബോൺഗിനോ പറഞ്ഞു.\nമുന് പ്രസിഡന്റുമാരായ ബറാക് ഒബാമ, ജോര്‍ജ് ഡബ്ല്യൂ ബുഷ് എന്നിവര്‍ക്ക് സുരക്ഷ ഒരുക്കിയ സംഘത്തില്‍പ്പെട്ട ഉദ്യോഗസ്ഥനാണ് ഡാൻ ബോൺഗിനോ. കഴിഞ്ഞ ആഴ്ച ഒരാൾ വൈറ്റ് ഹൗസിന്റെ മതിൽ ചാടിക്കടന്നിരുന്നു. ഏകദേശം 15 മിനിറ്റോളം അയാൾ വൈറ്റ് ഹൗസിൽ ചെലവഴിക്കുകയും ചെയ്തിരുന്നു. ഈ സംഭവം ചൂണ്ടിക്കാട്ടിയാണ് ബോൺഗിനോ മുന്നറിയിപ്പ് നൽകിയത്.\nവൈറ്റ് ഹൗസിൽ ഒരു യുവാവ് അതിക്രമിച്ചു കടന്നത് അറിയാനോ തടയാനോ രഹസ്യാന്വേഷണ ഉദ്യോഗസ്ഥർക്ക് കഴിഞ്ഞില്ല. പിന്നെങ്ങനെയാണ് 40 ഓളം ഭീകരർ വൈറ്റ് ഹൗസിൽ കടക്കുന്നത് സുരക്ഷാ ഉദ്യോഗസ്ഥർക്ക് തടയാൻ കഴിയുകയെന്നും അദ്ദേഹം ചോദിച്ചു. വൈറ്റ്ഹൗസിലെ സുരക്ഷാവീഴ്ച മുതലെടുക്കാന് ഭീകരര് തക്കംപാര്‍ത്തിരിക്കുകയാണെന്നും അദ്ദേഹം പറഞ്ഞു. ബറാക് ഒബാമ പ്രസിഡന്റായിരിക്കുന്ന സമയത്ത് വൈറ്റ് ഹൗസിൽ സുരക്ഷാ വീഴ്ചകൾ സംഭവിച്ചിരുന്നു.\nGet Malayalam News and latest news update from India and around the world. Stay updated with today's latest News news in Malayalam at Indian Expresss Malayalam.\nഇറാനില് തടവില് കഴിയുന്ന ഇന്ത്യന് മല്‍സ്യത്തൊഴിലാളികള്‍ക്കു മോചനം\nയോഗി ആദിത്യനാഥ് ഉത്തര്‍പ്രദേശ് മുഖ്യമന്ത്രി; കേശവ് മൗര്യയും ദിനേശ് ശര്‍മ്മയും ഉപമുഖ്യമന്ത്രിമാര്\n‘എന്റെ കുടുംബത്തിന്റെ സുരക്ഷ അപകടത്തിലാക്കിയ ട്രംപിനോട് ഞാന് പൊറുക്കില്ല’; മിഷേല് ഒബാമ\nഎട്ട് വര്‍ഷത്തിന് ശേഷം സഭ പിടിച്ചെടുത്ത് ഡെമോക്രാറ്റുകള്; സെനറ്റില് ഭൂരിപക്ഷം റിപബ്ലിക്കന് പാര്‍ട്ടിക്ക്\nകാണാമറയത്ത് ഖഷോഗിയുടെ മൃതദേഹം; സൗദിയുടെ വിശദീകരണത്തില് ‘തൃപ്തനല്ല’ എന്ന് ട്രംപ്\nട്രംപിന് ഇഷ്ടമില്ലാത്ത ചോദ്യം ചോദിച്ചു; മാധ്യമപ്രവര്‍ത്തകന്റെ പ്രസ് പാസ് റദ്ദാക്കി; യുവതിയുടെ കൈയ്യിൽ പിടിച്ചെന്ന് കുറ്റാരോപണം\nഅമേരിക്കയില് ജനിക്കുന്ന വിദേശികളുടെ കുട്ടികള്‍ക്ക് പൗരത്വം നിര്‍ത്തലാക്കുമെന്ന് ഡോണള്‍ഡ് ട്രംപ്\nഐക്യരാഷ്ട്ര സഭയിലെ യുഎസ് അംബാസിഡര് നിക്കി ഹാലെ രാജിവെച്ചു\nഅമേരിക്കന് അറ്റോര്‍ണി ജനറല് ജെഫ് സെഷന്‍സ് രാജിവച്ചു\nഇന്ത്യയുടെ ക്ഷണം നിരസിച്ച് ട്രംപ്; റിപബ്ലിക് ദിന പരേഡില് പങ്കെടുക്കില്ലെന്ന് റിപ്പോര്‍ട്ട്\nട്രംപിന്റെ ഷൂവില് തൂങ്ങിക്കിടന്ന് ‘ടോയിലറ്റ് പേപ്പര്’; ചിരിച്ചു മണ്ണുകപ്പി സോഷ്യല്‍മീഡിയ\nട്രാന്‍സ് വിഭാഗത്തിന് സംരംഭകരാകാം, അവസരമൊരുക്കി സാമൂഹ്യനീതി വകുപ്പ്\nകോഹ്‍ലിയെയും രോഹിത്തിനെയും മറികടന്ന് മിതാലി ‘രാജ്’\nബോൾ 1, റൺസ് 5; ചിരിപ്പിച്ച് പാക് താരങ്ങൾ, അന്തംവിട്ട് കിവികൾ\n‘ഡയറി പോലെ വായിക്കാം’ കൗതുകം നിറച്ച് ഇഷ അംബാനിയുടെ വെഡ്ഡിങ് കാർഡ്


Emalayalee.com - കേരളത്തില് ഇനി പിറവം പൂരം\nകേരളത്തില് ഇനി പിറവം പൂരം\nEMALAYALEE SPECIAL 17-Feb-2012 ജി.കെ\nEMALAYALEE SPECIAL 17-Feb-2012\nസിപിഎമ്മിന്റെയും സിപിഐയുടെയും സംസ്ഥാന സമ്മേളനങ്ങള് കഴിഞ്ഞതോടെ കാര്യമായ വാര്‍ത്തകളൊന്നും ഇല്ലാതെ മലയാളത്തിലെ മാധ്യമങ്ങള്. പ്രത്യേകിച്ച് അന്നന്നത്തെ അന്നത്തിനുള്ള വക കണ്‌ടെത്താന് വിഷമിക്കുന്ന ദൃശ്യമാധ്യമങ്ങള് ആകെ വിഷമവൃത്തത്തിലായിരുന്നു. വല്യേട്ടനും ചെറിയേട്ടനും തമ്മിലുള്ള ചെറിയ പൊട്ടലു ചീറ്റലും ഒഴിച്ചാല് ആഘോഷിക്കാന് വാര്‍ത്തകളൊന്നുമില്ലാതിരുന്ന ദിനത്തിലാണ് അനുഗ്രഹംപോലെ പിറവം ഉപതെരഞ്ഞെടുപ്പ് പ്രഖ്യാപിച്ച് കേന്ദ്ര തെരഞ്ഞെടുപ്പ് കമ്മീഷന് മാധ്യമങ്ങളെയും ഇരുമുന്നണികളെയും ഒരുപോലെ അനുഗ്രഹിച്ചത്. മാര്‍ച്ച് 21ന് വോട്ടെണ്ണല് പൂരം കഴിയുന്നതുവരെ സംസ്ഥാനത്തിന്റെ മുഴുവന് ശ്രദ്ധയും ഇനി പിറവം എന്ന മൂന്നക്ഷരത്തിലായിരിക്കും.\nഉന്നയിക്കാന് ഒരുപാട് വിഷയങ്ങള് മുന്നിലുള്ളതിനാല് ഇത്തവണ ഇരുമുന്നണികള്‍ക്കും വിഷയദാരിദ്ര്യം അനുഭവപ്പെടില്ലെന്നൊരു സൗകര്യവുമുണ്‌ട്. പ്രത്യേകിച്ച് പിറവത്തുണ്‌ടാകുന്ന ചെറിയൊരു ചലനം പോലും അങ്ങ് തിരുവനന്തപുരത്ത് വരെ വലിയ കുലുക്കമുണ്‌ടാക്കിയേക്കാമെന്നത് കണക്കിലെടുക്കുമ്പോള്. ടി.എം.ജേക്കബിന്റെ മകന് അനൂപ് ജേക്കബാണ് ഇത്തവണ പിറവത്ത് യുഡിഎഫ് സ്ഥാനാര്‍ഥി. ശക്തമായ ഭരണവിരുദ്ധ വികാരമുണ്‌ടായ കഴിഞ്ഞ നിയമസഭാ തെരഞ്ഞെടുപ്പില് സാക്ഷാല് ടി.എം.ജേക്കബിന് പോലും 157 വോട്ടുകളുടെ ഭൂരിപക്ഷം മാത്രം നേടാന് കഴിഞ്ഞ പിറവത്ത് സഹതാപതരംഗമെന്ന യുഡിഎഫ് തന്ത്രം വിലപ്പോവുമോ എന്ന് കണ്‌ടുതന്നെ അറിയേണ്‌ട കാര്യമാണ്.\nകാരണം ടി.എം.ജേക്കബ് മരിച്ചിട്ട് നാലുമാസം കടന്നു പോയിരിക്കുന്നു. ടി.എം.ജേക്കബ് എന്ന വ്യക്തിയോട് പിറവത്തെ ജനങ്ങളുടെ മനസ്സില് എന്തെങ്കിലും സഹതാപമുണ്‌ടായിരുന്നെങ്കില് അതെല്ലാം വിവാദങ്ങളുടെ കുത്തൊഴുക്കില് കാലത്തിന്റെ പിന്നാമ്പുറത്തേക്ക് മറഞ്ഞിരിക്കുന്നു. കോണ്‍ഗ്രസിലെ ഗ്രൂപ്പ് പോര് അതിന്റെ പാരമ്യത്തിലെത്തി. കെഎസ്‌യു തെരഞ്ഞെടുപ്പില് പോലും `എ'യും `ഐ'യും തമ്മിലുള്ള അടി തെരുവിലേക്ക് നീങ്ങിയിരിക്കുന്നു. എടുത്തു പറയാനുള്ള ഒരേയൊരു ഭരണനേട്ടം മുഖ്യമന്ത്രിയുടെ ജനസമ്പര്‍ക്ക പരിപാടി മാത്രമാണ്. അഭിമാന പദ്ധതികളായ കൊച്ചി മെട്രോ റെയിലോ കഞ്ചിക്കോട് കോച്ച് ഫാക്‌ടറിയോ ഒന്നും ഒരിഞ്ചുപോലും മുന്നോട്ടു നീങ്ങിയിട്ടില്ല. തലസ്ഥാനത്ത് ജനങ്ങള് മാലിന്യം കാരണം മൂക്കുപൊത്തി നടക്കുമ്പോള് അതിവേഗ റെയിലിനെക്കുറിച്ച് ചര്‍ച്ച ചെയ്‌ത് മുഖ്യമന്ത്രിയും മന്ത്രിമാരും സമയംപോക്കുന്നു. മന്ത്രിയായിരിക്കെ ടി.എം.ജേക്കബ് പ്രഖ്യാപിച്ച ബിപിഎല് കുടുംബങ്ങള്‍ക്ക് ഒരു രൂപയ്‌ക്ക് അരി പദ്ധതി നടപ്പാക്കാനായി എന്നത് മാത്രമാണ് പിറവത്തെത്തുമ്പോള് യുഡിഎഫിന് എടുത്തുപറയാവുന്ന ഒരേയൊരു നേട്ടം.\nഅതുകൊണ്‌ട് ജേക്കബ് മരിച്ച സമയത്തു തന്നെ തെരഞ്ഞെടുപ്പു നടത്തിയിരുന്നെങ്കില് നന്നായേനെ എന്നു കരുതുകയാണ് അനൂപ് ജയിക്കണമെന്നാഗ്രഹിക്കുന്ന യുഡിഎഫ് നേതാക്കള്(അവരുടെ എണ്ണം കുറവാണെങ്കിലും). എന്തായാലും വൈകിപ്പോയി. എന്നാല് പിന്നെ കുറച്ചുകൂടി തെരഞ്ഞെടുപ്പ് കമ്മീഷന് കാത്തിരിക്കുമെന്നൊരു പ്രതീക്ഷ ബാക്കിയുണ്‌ടായിരുന്നു. ആറുമാസം വരെ സമയമുണ്‌ടെന്ന് തെരഞ്ഞെടുപ്പ് കമ്മീഷനും പറഞ്ഞതോടെ പ്രതീക്ഷ വര്‍ധിച്ചതുമാണ്. സംസ്ഥാന ബജറ്റില് ചിലപൊടിക്കൈകളൊക്കെ പ്രയോഗിച്ചാല് പിറവം കൂടെ പോരുമെന്നൊരു പ്രതീക്ഷയും ബാക്കിയായിരുന്നു. എന്നാല് തെരഞ്ഞെടുപ്പ് വിജ്ഞാപനം നിലവില് വന്നതോടെ ബജറ്റ് അവതരണം ത്രിശങ്കുവിലായി. ഉപതെരഞ്ഞെടുപ്പ് കഴിഞ്ഞ് ഫലം വന്നു കഴിയുമ്പോള് ബജറ്റ് അവതരിപ്പിക്കാനാകുമോ എന്നു തന്നെ വലിയ ഉറപ്പുമില്ല. പൊടുന്നനെ ഒരു മുന്നറിയിപ്പുമില്ലാതെ തെരഞ്ഞെടുപ്പ് കമ്മീഷന് ഇത്തരമൊരു ചതി ചെയ്യുമെന്ന് കുഞ്ഞൂഞ്ഞും കൂട്ടരും പ്രതീക്ഷിച്ചില്ല. ജയിച്ചാല് മണ്‌ഡലത്തിന് കിട്ടുന്നത് മന്ത്രിയാണെന്നതു മാത്രമാണ് ഇനി പറഞ്ഞു നില്‍ക്കാനുള്ള ഒരേയൊരു കാര്യം. എന്നാല് തോറ്റാലോ. അതിനെക്കുറിച്ച് ചിന്തിക്കാന് പോലും കുഞ്ഞൂഞ്ഞിനും കൂട്ടര്‍ക്കും ഇപ്പോള് കഴിയില്ല.\nഇതൊക്കെയാണെങ്കിലും ഉറപ്പായ തോല്‍വിയ്‌ക്കു വേണ്‌ടിയൊന്നുമല്ല യുഡിഎഫ് പിറവത്ത് മത്സരിക്കുന്നത്. കാരണം മറുവശത്ത് ഇടതുമുന്നണിയിലും കാര്യങ്ങള് അത്ര സുഗമമൊന്നുമല്ല. കഴിഞ്ഞ നിയമസഭാ തെരഞ്ഞെടുപ്പില് ശക്തമായ ഭരണവിരുദ്ധ വികാരം നില്‍ക്കുമ്പോള് പോലും 157 വോട്ടുകള്‍ക്ക് മാത്രമാണ് എം.ജെ.ജേക്കബ് പരാജയപ്പെട്ടതെന്നൊരു ആശ്വാസം കൂട്ടിനുണ്‌ടെന്ന് മാത്രം. ഇത്തവണയും എം.ജെ.ജേക്കബ് തന്നെയാണ് ഇടതുമുന്നണിയുടെ സ്ഥാനാര്‍ഥി. എന്നാല് വിജയത്തിന് അതുമാത്രം പോരെന്ന തിരിച്ചറിഞ്ഞ് സംസ്ഥാന സമ്മേളനത്തില് യേശുവിനെ സഖാവാക്കിയതും അന്ത്യഅത്താഴ ചിത്രത്തെ വികലമാക്കിയതുമെല്ലാം തിരിഞ്ഞുകൊത്തുമോ എന്ന ഭയം പിണറായിക്കും കൂട്ടര്‍ക്കുമുണ്‌ട്. എങ്കിലും യുഡിഎഫിലേതുപോലെ കുത്തഴിഞ്ഞ നിലയില്ല കാര്യങ്ങളെന്ന ആശ്വാസം മാത്രമാണ് അവരുടെ അത്മവിശ്വാസം. 2006ലെ തെരഞ്ഞെടുപ്പില് ടി.എം. ജേക്കബിനെ എം.ജെ.ജേക്കബ് അയ്യായിരത്തിലേറെ വേട്ടുകള്‍ക്കു തോല്‍പ്പിച്ചിരുന്നുവെന്ന ചരിത്രവും ഇടതുമുന്നണിയുടെ ആത്മവിശ്വാസത്തിന് അല്‍പം ബലമേകുന്നുണ്‌ട്. 72-68 എന്ന കുഴപ്പംപിടിച്ച നിലയിലുള്ള യുഡിഎഫ് ഭരണത്തിനു പിറവത്തെ വിജയം അനിവാര്യമാണ്. എന്നാല് അതിനുമുന്നില് വെല്ലുവിളിയായി നില്‍ക്കുന്ന കാര്യങ്ങളുടെ കണക്കെടുത്താല് തെരഞ്ഞെടുപ്പിന് മുമ്പേ യുഡിഎഫ് തോറ്റ് സുല്ലിടും.\nമുല്ലപ്പെരിയാര് സമരം, തെരുവിലെത്തി നില്‍ക്കുന്ന സഭാ തര്‍ക്കം, ബാലകൃഷ്‌ണപിള്ള-ഗണേഷ് തര്‍ക്കം, വാളകം സംഭവം, പി.സി.ജോര്‍ജ് ഉയര്‍ത്തിയ വിവാദങ്ങള്, സീറ്റ് ലഭിക്കുമെന്ന് പ്രതീക്ഷിച്ചിരുന്ന ജോണി നെല്ലൂര് ഒരുക്കാനിടയുള്ള പാരകള്, കെ.എം.മാണിയുടെ നിലപാട്, ഒടുവിലയി പാമോയില് കേസിലെ സ്‌പെഷല് പ്രോസിക്യൂട്ടറുടെ പിന്‍മാറ്റം വരെ ദിവസവും എണ്ണിയാലൊടുങ്ങാത്ത വിവാദങ്ങള്.\nഇതൊക്കെയാണെങ്കിലും സാധ്യതകളുടെ കലയായ രാഷ്‌ട്രീയത്തില് എല്ലാം സാധ്യതകളാണ്. അതുകൊണ്‌ടു തന്നെ യുഡിഎഫിനായാലും എല്‍ഡിഎഫിനായാലും പിറവം വെറുമൊരു ജംക്ഷനല്ല. സര്‍ക്കാരിന്റെയും ഭരണ മുന്നണിയുടെയും ഭാവി തന്നെ തീര്‍പ്പാക്കിയേക്കാവുന്ന നിര്‍ണായക വഴിത്തിരിവാണ്. ഒരുപക്ഷേ, സംസ്ഥാന രാഷ്ട്രീയം ഇന്നോളം പിന്തുടര്‍ന്ന സകല കീഴ്‌വഴക്കങ്ങളുടെയും പൊളിച്ചെഴുത്താവാം പിറവം ഉപതെരഞ്ഞെടുപ്പു ഫലം. അതുകൊണ്‌ട് കാത്തിരിക്കാം. പിറവം പൂരത്തിനായി.


4malayalees - യുഎസിലേക്കുള്ള ഇന്ത്യന് വിമാനങ്ങള്‍ക്ക് മേയ് നാല് മുതല് നിരോധനം; കാരണം ഇന്ത്യയില് കോവിഡ് അപകടകരമായി പെരുകുന്നതിനാല്; പ്രസ്തുത തീയതിക്ക് മുമ്പ് ഷെഡ്യൂള് ചെയ്ത വിമാനങ്ങള്‍ക്ക് പറക്കാന് തടസമില്ല; ആശങ്കയോടെ യുഎസ് ഇന്ത്യക്കാര്\nഇന്ത്യയില് നിന്നും യുഎസിലേക്കുള്ള വിമാനങ്ങള് നിരോധിച്ച് കൊണ്ട് യുഎസ് രംഗത്തെത്തി. ഇന്ത്യയില് കോവിഡ് 19 പെരുകുന്ന സാഹചര്യത്തിലാണ് മുന്‍കരുതലായി ഈ നിരോധനമേര്‍പ്പെടുത്തിയിരിക്കുന്നത്. മേയ് നാല് മുതലാണീ നിരോധനം നിലവില് വരുന്നത്. ഇന്ത്യയില് കോവിഡ് പെരുകുന്നതിനാല് അവിടെ നിന്നുള്ള വിമാനങ്ങള് നിരോധിക്കണമെന്ന് ജോ ബൈഡന് സര്‍ക്കാരിന് സെന്റേര്‍സ് ഫോര് ഡിസീസ് കണ്‍ട്രോള് ആന്‍ഡ് പ്രിവെന്‍ഷനും (സിഡിസി) ഉപദേശം നല്‍കിയിരുന്നുവെന്ന് റിപ്പോര്‍ട്ടുണ്ട്. നിരോധനത്തില് യുഎസിലെ ഇന്ത്യക്കാരും ഇന്ത്യയില് നിന്നും യുഎസിലേക്ക് പോകാനൊരുങ്ങുന്നവരും ആശങ്കയിലാണ്.\nനിലവില് കോവിഡ് ഏറ്റവും അപകടകരമായി ബാധിച്ച രാജ്യമായി ഇന്ത്യ മാറിയതിനെ തുടര്‍ന്നാണ് മറ്റ് നിരവധി രാജ്യങ്ങളെ പോലെ തന്നെ യുഎസും സമാനമായ വിമാന നിരോധനം ഏര്‍പ്പെടുത്തിയിരിക്കുന്നത്. വേഗത്തില് പടരുന്നതും കേസുകളും മരണും വര്‍ധിപ്പിക്കുന്നതുമായ ഇന്ത്യന് വേരിയന്റ് കോവിഡ് കടുത്ത ആശങ്കയുയര്‍ത്തുന്നുവെന്നും അതിനാല് ജാഗ്രത പാലിക്കണമെന്നും സിഡിസി മുന്നറിയിപ്പേകിയിട്ടുണ്ട്. ഈ വേരിയന്റ് ചില വാക്‌സിനുകളെ പോലും ചെറുക്കാന് ശേഷിയുളളവയാണെന്നും സിഡിസി മുന്നറിയിപ്പേകിയിട്ടുണ്ട്.\nഎന്നാല് പ്രസ്തുത തിയതിക്ക് മുമ്പ് ഷെഡ്യൂള് ചെയ്തതും ഇന്ത്യയില് നിന്നുള്ളതുമായ വിമാനങ്ങള്‍ക്ക് നിരോധനം ബാധകമല്ല 26 യൂറോപ്യന് രാജ്യങ്ങളില് നിന്നുള്ള യുഎസ് പൗരന്‍മാരല്ലാത്തവര് യുഎസിലേക്ക് വരുന്നതിന് ബൈഡന് നിരോധനം ഏര്‍പ്പെടുത്തിയിട്ടുണ്ട്. ഇവിടങ്ങളിലും കോവിഡ് ഭീഷണി ശക്തമായതിനെ തുടര്‍ന്നാണിത്. കൂടാതെ യുകെ, അയര്‍ലണ്ട്, ബ്രസീല് എന്നിവിടങ്ങളില് നിന്നുള്ള യാത്രക്കാര്‍ക്കും യുഎസ് വിലക്കേര്‍പ്പെടുത്തിയിട്ടുണ്ട്.


ഇയ്യോബിന്റെ പ്രാര്‍ത്ഥന | Welcome to Disciples News | Daily updating Online Malayalam Christian News Paper\nby Disciples News\t,\tOctober 23, 2015\nമനുഷ്യര് പ്രശ്നങ്ങളുടെ മദ്ധ്യത്തില് ജീവിക്കുന്നവരാണ്. അവര്‍ക്ക് തുണയും ആശ്രയവും പലപ്പോഴും മരീചികയായിതോന്നുന്നു. അവസാന കച്ചിത്തുരുമ്പിനായി അവര് ശ്രമിക്കുന്നു. അവിടെ പ്രാര്‍ത്ഥന ആവശ്യമാണ്.\nരണ്ടാം ലോക മഹായുദ്ധകാലത്ത് ജര്‍മ്മനിയില് നടന്ന ഒരു സംഭവം വിവരിക്കാം. ഹിറ്റ്ലറുടെ സൈന്യത്തിലെ ഒരു പട്ടാളക്കാരന് നിരീശ്വരവാദി ആയിരുന്നു. തനിക്ക് ശത്രുക്കളുടെ ആക്രമണത്തില് മുറിവേറ്റ് ആഴ്ചകളോളം ആശുപത്രയില് കിടക്കേണ്ടി വന്നു. തന്റെ സ്ഥലവാസിയായ ഒരു പുരോഹിതന് മുറിവേറ്റ പട്ടാളക്കാരന്റെ അടുക്കല് വന്ന് പ്രാര്‍ത്ഥിക്കുകയുണ്ടായി.\nപട്ടാളക്കാരന് വിശ്വാസം വന്നില്ല. അദ്ദേഹം പ്രാര്‍ത്ഥന നിരസിക്കുകയുണ്ടായി. പിന്നീട് ബന്ധുവായ ഒരു സ്നേഹിതന് വന്നു പ്രാര്‍ത്ഥിച്ചു. എന്നാല് പട്ടാളക്കാരന് അദ്ദേഹത്തെ പരിഹസിച്ചു വിടുകയുണ്ടായി. എന്നാല് മുറിവേറ്റവരെ സന്ദര്‍ശിക്കുവാനായി കടന്നുവന്ന ഒരു മിഷന് ടീമിലെ അംഗമായ ഒരു സ്ത്രീ ഈ പട്ടാളക്കാരനുവേണ്ടി നിലവിളിച്ചു പ്രാര്‍ത്ഥിച്ചു. പ്രാര്‍ത്ഥന കേട്ട പട്ടാളക്കാരന് അനുതാപമുണ്ടായി. അദ്ദേഹം മിഷന് സംഘത്തോട് തന്റെ അനുഭവങ്ങള് പങ്കുവച്ചു. പൊടുന്നനവേ യേശുവിനെ സ്വന്തം രക്ഷിതാവായി സ്വീകരിച്ചു.\nഇതുപോലെ അനേകം പട്ടാളക്കാര് നമ്മുടെ രാജ്യത്ത് ഉണ്ടായിരിക്കാം. പലരും നിരീശ്വരവാദികളും ദൈവത്തെ അംഗീകരിക്കുവാന് തയ്യാറാകാത്തവരുമാണ്. എങ്കിലും അവരും പ്രശ്നങ്ങളുടെ നടുവിലാണ് കഴിയുന്നത്. തങ്ങളുടെ ചിന്താഗതികളും ഇസങ്ങളുമൊക്കെ അവര് മുറുകെ പിടിച്ചുകൊണ്ടിരിക്കുന്നു.\nഒടുവില് ജീവിതത്തില് പ്രതിസന്ധികളും, പ്രശ്നങ്ങളും, ദുരിതങ്ങളും വരുമ്പോള് എന്തു ചെയ്യണമെന്ന് അറിയാതെ പകച്ചു നില്‍ക്കുന്നു. ഇവര്‍ക്ക് സാമ്പത്തിക സഹായമോ, മറ്റുള്ളവരുടെ സഹായങ്ങളോ പോരാതെ വരുന്നു. അവിടെ മനസ്സിന് ആശ്വാസവും സന്തോഷവും തൃപ്തിയും ഇല്ലാതെ വരുന്നു.\nപ്രാര്‍ത്ഥിക്കുന്ന ഒരു വ്യക്തി ആര്‍ക്കുവേണ്ടി പ്രാര്‍ത്ഥിക്കുന്നുവോ ആ വ്യക്തിയുടെ മനോനില പൂര്‍ണ്ണമായി മനസ്സിലാക്കി തന്റെ സ്വന്തം വിഷയംപോലെ കണക്കാക്കി പ്രാര്‍ത്ഥിക്കുമ്പോഴാണ് ദൈവം കൂടുതല് പ്രസാദിക്കുന്നത്. ഇതു മറ്റേ വ്യക്തിക്ക് കൂടുതല് മനസ്സലിവും ചിന്താശക്തിയും ഉണ്ടാക്കുന്നു. അപ്പോള് ആ വ്യക്തി തന്റെ തെറ്റുകളും പാപങ്ങളും ഓര്‍ക്കുവാന് ഇടയായിത്തീരും. ഹൃദയത്തില് തട്ടുന്ന ആശ്വാസ വചനങ്ങളാണ് ഒരു വ്യക്തിയെ രൂപാന്തിരപ്പെടുത്തുന്നത്. ഇത് ലോക മനുഷ്യരില്‍നിന്ന് പ്രതീക്ഷിക്കേണ്ട.\nദൈവത്തെ യഥാര്‍ത്ഥമായി കണ്ടുമുട്ടി ദൈവത്തിന്റെ കൃപയും ശക്തിയും പരിജ്ഞാനവും പ്രാപിച്ച ഒരു വ്യക്തിക്കു മാത്രമേ മറ്റുള്ളവര്‍ക്കുവേണ്ടി പ്രാര്‍ത്ഥിക്കുവാനോ അവരെ ആശ്വസിപ്പിക്കുവാനോ കഴിയുകയുള്ളു. ദൈവമക്കളായ ക്രൈസ്തവര് ദൈവത്താല് ഒരു വരം സ്വീകരിക്കപ്പെട്ടവരാണ്.\nഅത് പ്രാര്‍ത്ഥന എന്ന വരമാണ്. പ്രാര്‍ത്ഥന ആ വ്യക്തിക്കും മറ്റുള്ളവര്‍ക്കും ഒരുപോലെ പ്രയോജനപ്പെടുന്നു. പ്രാര്‍ത്ഥന ഇല്ലാതെ നമുക്കാര്‍ക്കും ഈ ലോകത്തില് ജീവിക്കുവാന് സാദ്ധ്യമല്ല. യേശുപോലും തന്റെ പരസ്യ ശുശ്രൂഷാ കാലയളവില് തന്റെ പിതാവായ ദൈവത്തോട് പ്രാര്‍ത്ഥിച്ചിരുന്നു.\nനമ്മില് നിന്നും ഒരു പക്ഷേ മറ്റുള്ളവര് നല്ല ആശ്വാസവാക്കുകള് പ്രതീക്ഷിക്കുന്നുണ്ടായിരിക്കാം. നമ്മുടെ ആയുധമായ പ്രാര്‍ത്ഥനയുടെ ശക്തി മറ്റുള്ളവര് രഹസ്യമായെങ്കിലും അനുഭവിക്കാന് വെമ്പല്‍കൊള്ളുന്നുണ്ടായിരിക്കാം. ദിവസവും പ്രാര്‍ത്ഥിക്കുമ്പോള് നാം മറ്റുള്ളവരെക്കൂടി ഓര്‍ക്കുന്നത് നമ്മുടെ അനുഗ്രഹത്തിനും കാരണമാകും.\nഇയ്യോബ് തന്റെ ദുരിത അവസ്ഥയിലായിരുന്നിട്ടും തന്റെ സ്നേഹിതന്മാര്‍ക്കുവേണ്ടി പ്രാര്‍ത്ഥിക്കുകയുണ്ടായി. ഒടുവില് ഇയ്യോബിന് വിടുതലും അനുഗ്രഹവും ഉണ്ടായി. ഇത് നാം പ്രത്യേകം ഓര്‍ക്കുന്നത് നന്നായിരിക്കും. പ്രിയരെ നമുക്ക് ലോകത്ത് മറ്റുള്ളവര്‍ക്കുവേണ്ടി പങ്കുവെയ്ക്കുവാന് കഴിയുന്ന ഏക സ്വത്താണ് പ്രാര്‍ത്ഥന. അത് നമുക്ക് ആത്മാര്‍ത്ഥമായി വിനിയോഗിക്കാം. ദൈവം നമ്മെ അനുഗ്രഹിക്കട്ടെ.\nCategories:\tAustralia, Breaking News, Editorials


പെൺകുട്ടികൾ കാലിൽ കറുത്ത ചരട് കെട്ടുന്നതിനു പിന്നിൽ | Black Thread on Leg| ജ്യോതിഷം | Astrology | Manorama Online\nപെൺകുട്ടികൾ കാലിൽ കറുത്ത ചരട് കെട്ടുന്നതിനു പിന്നിലുള്ള രഹസ്യം\nമനോരമ ലേഖകൻ September 15, 2020 09:23 AM IST\nഫാഷന്റെ ഭാഗമായും അല്ലാതെയും പല പെൺകുട്ടികളുടെയും കാലിൽ കറുത്ത ചരട് കാണാറുണ്ട് . ഒരു കാലിൽ മാത്രം ചരട് കെട്ടുന്നത് ഇപ്പോഴത്തെ ട്രെൻഡാണ്. കാലിന്റെ ആകർഷണീയത വർധിപ്പിക്കാൻ മാത്രമല്ല ഇതിന്റെ പിന്നിൽ ചില വിശ്വാസങ്ങൾ ഉണ്ട്.\nമിക്കവരും കാലിൽ കറുത്ത ചരടാണ് കെട്ടാറുള്ളത് . കറുപ്പ് നിറം നവഗ്രഹങ്ങളിലെ ശനി-രാഹു പ്രീതികരമാണ് . ഇത് കെട്ടുന്നതിലൂടെ ശനി, രാഹു ദോഷം നീങ്ങും. ദൃഷ്ടി ദോഷം മാറാൻ കറുത്ത ചരട് ജപിച്ചു കെട്ടുന്നത് ഉത്തമമാണ്.\nഈ അഞ്ചു രാശിക്കാരെ അറിയാതെ പോലും നോവിക്കല്ലേ; മരിക്കുംവരെ മറക്കില്ല\nകുഞ്ഞുങ്ങളുടെ ഇരുപത്തെട്ടു കെട്ടിന് സാധാരണ കറുത്ത ചരടിൽ പഞ്ചലോഹങ്ങൾ ചേർത്താണ് അരയിൽ കെട്ടുന്നത് . കറുത്ത ചരടിൽ നിന്നും പഞ്ചലോഹത്തിൽ നിന്നുമുള്ള എനർജി കുഞ്ഞിനെ ചുറ്റുപാടിൽ നിന്നുള്ള നെഗറ്റീവ് ഊർജത്തിൽ നിന്ന് സംരക്ഷിക്കുന്നു എന്നാണ് ഇതിനു പിന്നിൽ ഉള്ള വിശ്വാസം. ഇത് പോലെ കാലിൽ ചരട് കെട്ടുമ്പോൾ ശരീരത്തിലും ചുറ്റുപാടിൽ നിന്നുള്ള പ്രതികൂല ഊർജത്തെ ഒഴിവാക്കാൻ സഹായിക്കും . വെറുതേ ചരട് കെട്ടിയാൽ പോലും അതിൽ നിന്ന് അനുകൂല ഊർജം ലഭിക്കുമെന്നാണ് വിശ്വാസം.\nകറുത്ത ചരട് കാലിൽ ധരിക്കുമ്പോളും ചില കാര്യങ്ങൾ ശ്രദ്ധിക്കുന്നത് അനുകൂല ഫലം വർധിപ്പിക്കും . ശനി , ചൊവ്വ എന്നീ ദിനങ്ങളിൽ സൂര്യോദയത്തിനു മുന്നേ കാലിൽ ചരട് ധരിക്കുന്നതാണ് ഉത്തമം . ഇടതുകാലിൽ ധരിക്കുന്നതിലും നല്ലത് വലതുകാലിൽ ധരിക്കുന്നതാണ് . നവഗ്രഹങ്ങളെ പ്രതിനിധീകരിച്ചു കൊണ്ട് ഒൻപതു കെട്ടുകൾ ചരടിൽ ഇടാം . ഒൻപത് എന്ന സംഖ്യയ്ക്ക് ഭാരതീയ ജ്യോതിഷത്തിലും സംഖ്യാശാസ്ത്രത്തിലും വളരെയധികം പ്രാധാന്യമുണ്ട്. കൂടാതെ ഒൻപത് എന്ന സംഖ്യ നവഗ്രഹങ്ങളിലെ കുജൻ അഥവാ ചൊവ്വയെ കുറിക്കുന്നു. ചരടിൽ വെള്ളി ലോക്കറ്റ് പോലുള്ളവ ധരിക്കുന്നത് ഇരട്ടിഫലം നൽകും . പക്ഷേ കാലിൽ കെട്ടുന്ന ചരടിൽ സ്വർണം ഒഴിവാക്കുക.\nചിലർ ഫാഷന്റെ പേരിലും മറ്റുചിലർ വിശ്വാസത്തിന്റെ പേരിൽ ജപിച്ചും ചരട് ധരിക്കാറുണ്ട് . ചരട് ജപിച്ചുകെട്ടിയാൽ ദൃഷ്ടിദോഷം, ശത്രുദോഷം ,ബാധാദോഷം എന്നിവ നീങ്ങുമെന്നാണ് വിശ്വാസം .\nചരട് ജപിച്ചു കെട്ടിയാൽ പ്രശ്നങ്ങളെല്ലാം തീരുമോ എന്ന് ചിലർക്കു സംശയം തോന്നാം. ആരാധനാലയങ്ങളിൽ നിറഞ്ഞു നിൽക്കുന്നതു പോസിറ്റീവ് എനർജിയാണ്. ഉത്തമനായ കർമി മന്ത്രോച്ചാരണത്തിലൂടെ ജപിച്ചു തരുന്ന ചരടിൽ ശക്തിയും ചൈതന്യവും ഉണ്ടെന്നാണ് ജ്യോതിഷ പ്രമാണം .മൂക്കോളം മുങ്ങി നിൽക്കുന്നവന് കച്ചിത്തുരുമ്പും രക്ഷയാവാം. അതുപോലെ ചരട് ജപിച്ച് കെട്ടിയാൽ ഭക്തന് ആത്മവിശ്വാസം വർധിക്കുകയും ഭയപ്പെടാതെ പ്രശ്നങ്ങളെ അഭിമുഖീകരിക്കാൻ കഴിയുകയും ചെയ്യും എന്നാണ് വിശ്വാസം.\nEnglish Summary : Why Ladies Wear Black Thread in Leg


സംഭരണ കേന്ദ്രങ്ങള് നിറഞ്ഞു; നാണയ നിര്‍മ്മാണം നിര്‍ത്തി\nന്യൂദല്‍ഹി: നാണയ നിര്‍മ്മാണം അടിയന്തരമായി നിര്‍ത്തിവെക്കാന് നാണയശാലകള്‍ക്ക് കേന്ദ്രസര്‍ക്കാര് നിര്‍ദ്ദേശം നല്‍കി. സര്‍ക്കാരിന്റെ സംഭരണ കേന്ദ്രങ്ങള് നിറഞ്ഞതിനെത്തുടര്‍ന്നാണ് നടപടി. നോയിഡ, മുംബൈ, കൊല്‍ക്കത്ത, ഹൈദരാബാദ് എന്നിങ്ങനെ നാല് നാണയശാലകളാണ് ഉള്ളത്.\nനാണയങ്ങള് റിസര്‍വ് ബാങ്ക് ഓഫ് ഇന്ത്യയാണ് വിതരണം ചെയ്യുന്നത്. നിര്‍മ്മാണം നിര്‍ത്തിവെക്കാന് നാല് നാണയശാലകളിലെയും ജനറല് മാനേജര്‍മാര്‍ക്ക് ഈ മാസം എട്ടിനാണ് കേന്ദ്രസര്‍ക്കാര് നിര്‍ദ്ദേശം നല്‍കിയത്.\nവലിയ അളവിലാണ് നാണയങ്ങള് നിര്‍മിച്ചിരുന്നത്. സംഭരണകേന്ദ്രങ്ങളെല്ലാം നിറഞ്ഞുകവിഞ്ഞു. കൂടുതല് നാണയങ്ങള് സൂക്ഷിക്കുവാന് ഇനി ഒറ്റമുറി പോലുമില്ല.\nദേശീയപാത നിര്‍മ്മാണം അവസാന ഘട്ടത്തിലേക്ക്; കേന്ദ്രസര്‍ക്കാറിന് അഭിമാന നേട്ടം


സബ്ബ് ചെയ്തതിൽ രോഷം, കളി തീരും മുമ്പെ റൊണാൾഡോ സ്റ്റേഡിയം വിട്ടു!! | Fanport | Serie A News Malayalam\nHome Football Serie A സബ്ബ് ചെയ്തതിൽ രോഷം, കളി തീരും മുമ്പെ റൊണാൾഡോ സ്റ്റേഡിയം വിട്ടു!!\nസബ്ബ് ചെയ്തതിൽ രോഷം, കളി തീരും മുമ്പെ റൊണാൾഡോ സ്റ്റേഡിയം വിട്ടു!!\nക്രിസ്റ്റ്യാനോ റൊണാൾഡോയ്ക്ക് ഈ സീസൺ നല്ല രീതിയിൽ അല്ല പോകുന്നത്. ഗോളടിക്കാൻ ബുദ്ധിമുട്ടിക്കൊണ്ടിരിക്കുന്ന താരത്തെ ഇപ്പോൾ തുടർച്ചയായ രണ്ട് മത്സരങ്ങളിൽ ആണ് യുവന്റസ് സബ്സ്റ്റിട്യൂട്ട് ചെയ്തത്. ആദ്യ മത്സരത്തിൽ തന്നെ സബ് ചെയ്തപ്പോൾ രോഷാകുലൻ ആയുരുന്ന റൊണാൾഡോ ഇന്നലെ മിലാനെതിരായും തന്നെ സബ്ബ് ചെയ്തപ്പോൾ കടുത്ത രീതിയിൽ പ്രതികരിച്ചു.\nസബ് ചെയ്തതിൽ പ്രതിഷേധിച്ച് നേരെ സ്റ്റേഡിയം വിടുകയായിരുന്നു താരം. ടീമംഗങ്ങൾക്ക് കൈ നൽകാനോ പരിശീലകനുനായി സംസാരിക്കാനോ റൊണാൾഡോ നിന്നില്ല. റൊണാൾഡോയ്ക്ക് പകരം എത്തിയ ഡിബാല ഗോളടിച്ച് മത്സരം വിജയിപ്പിക്കുകയും ചെയ്തു. റൊണാൾഡോ ദേഷ്യപ്പെട്ടത് സ്വാഭാവികം മാത്രമാണെന്ന് പരിശീലകൻ സാരി പറഞ്ഞു. എന്നാൽ റൊണാൾഡോയുടെ ഈ പ്രതിഷേധത്തിന് എതിരെ ക്ലബ് നടപടി എടുക്കാൻ സാധ്യതയുണ്ട്.\nPrevious articleബൗളർമാരാണ് വിജയം നേടി തന്നതെന്ന് രോഹിത് ശർമ്മ\nNext articleബൗളിംഗില് ദീപ്തി, ബാറ്റിംഗില് ഷെഫാലി, ഇന്ത്യയ്ക്ക് രണ്ടാം വിജയം


നിലത്തെഴുത്ത്: December 2009\nPosted by sebi mathew at 12:29 AM 1 comment: Links to this post\nപകലിന്റെ തിരക്കുകളില് നിന്നൊഴിഞ്ഞ് അറബിക്കടലിന്റെ റാണി രാവാടയുടുത്ത് മയങ്ങുന്നു. രാത്രി പകലാക്കി അദ്ധ്വാനിക്കുന്നവരെയും എല്ലാം മറന്നുറങ്ങുന്നവരെയും ഞങ്ങള് കണ്ടു. പോകും വഴി തലയുയര്‍ത്തി നില്‍ക്കുന്ന കപ്പല്‍ശാലയും തേവരപ്പാലത്തില് നിന്ന് വെളിച്ചത്തില് കുളിച്ച് കടലില് മയങ്ങുന്ന യുദ്ധകപ്പലുകളും കണ്ടു. പിന്നെ കണ്ടത്, ഉറങ്ങുന്ന ഒരു പൊലീസ് സ്റ്റേഷനും ഉറങ്ങാത്ത കാവല്‍ക്കാരെയും ...\nഎം.ജി. റോഡില് കെ.പി.സി.സി. ജംഗ്ഷനില് നിന്നും തേവര ഭാഗത്തേക്കായിരുന്നു കഴിഞ്ഞ ദിവസത്തെ ഞങ്ങളുടെ യാത്ര. പരിസരവും കാഴ്ചകളും ആദ്യ ദിനത്തിലേതില് നിന്നും തികച്ചും വ്യത്യസ്തം. അതിശയം തന്നെ, ജംഗ്ഷനിലേ ട്രാഫിക് സിഗ്നലില് നിന്നും തേവര ഭാഗത്തേക്ക് നടന്നു തുടങ്ങിയതും ഞങ്ങളുടെ മുന്നില് പൊലീസ് ഫ്ളയിംഗ് സ്ക്വാഡിന്റെ ജീപ്പ്. സമയം\nക്യാമറാ ബാഗും സ്റ്റാന്‍ഡുമെല്ലാം തൂക്കി നടക്കുന്ന ഞങ്ങളുടെയരികില് അവര് ജീപ്പ് നിര്‍ത്തി. നഗരത്തിന്റെ രാത്രി ജീവിതം കാണാനിറങ്ങിയതാണ് പിന് സീറ്റിലിരുന്ന ഒരു പൊലീസുകാരന് പരിചയഭാവം കാണിച്ചത് തുണയായി.\nജോസ് ജംഗ്ഷനിലെത്തി. പകല് ഇവിടെ നിന്നാല് പൊടിയും പുകയും വാഹനങ്ങളുടെ ഇരമ്പവും കൊണ്ട് മനസും ശരീരവും തളര്‍ന്ന് പോകും. തിരക്കുകളൊഴിഞ്ഞ് രാവാടയുടുത്ത് വിശ്രമിക്കുന്ന എം.ജി റോഡ് ഇപ്പോള് എത്ര ശാന്തം. പെട്രോള് പമ്പിന് മുന്നിലുള്ള കൂറ്റന് ആര്‍ച്ചില് തുറമുഖത്തേക്കുള്ള ദൂരം എട്ട് കിലോമീറ്റര് എന്നു കാണാം. കുറച്ചപ്പുറത്ത് പുതിയൊരു മൊബൈല് കമ്പനിയുടെ കൂറ്റന് പരസ്യ ചിത്രം ഉറപ്പിക്കാനുള്ള ശ്രമത്തിലാണ് കുറേപ്പേര്. പകല്‍ത്തിരക്കില് ഒരിക്കലും നടക്കില്ലെന്നുറപ്പുള്ള ഒരു ജോലി അവര് രാത്രിയിലേക്ക് നീക്കിവച്ചിരിക്കുന്നു.\nകയര് ബോര്‍ഡിന്റെ മുന്നിലുള്ള ബസ് ഷെല്‍ട്ടറില് ജോലിക്കാളെയാവശ്യമുണ്ടെന്നുള്ള പരസ്യം തൂക്കാന് ശ്രമിക്കുന്ന രണ്ടു യുവാക്കള്. പരസ്യം കണ്ട് നിരവധി പേര് വിളിക്കുന്നുണ്ടെന്നാണ് അവര് പറയുന്നത്. ഷിപ്പ്യാര്‍ഡില് നിന്നുള്ള ഒരു കൂറ്റന് കണ്ടെയ്നര് ഞങ്ങളെ കടന്നു പോയി.\nപള്ളിമുക്കിലെ തട്ടുകടയില് തിരക്കൊഴിഞ്ഞു തുടങ്ങി. ഇനി ഒരു കട്ടനടിച്ചിട്ടാവാം മുന്നോട്ടുള്ള യാത്ര എന്നു കരുതി. പാത്രങ്ങളെല്ലാമടുക്കി വച്ച് കച്ചവടം അവസാനിപ്പിക്കാനുള്ള തയാറെടുപ്പിലായിരുന്നു അവര്. കാപ്പി കുടിച്ചിരിക്കെ വളഞ്ഞമ്പലത്തു നിന്നു വന്ന ഒരു പൊലീസ് ജീപ്പ് എതിര് വശത്തുള്ള കടയുടെ മുന്നില് നിര്‍ത്തി. കടയ്ക്കു മുന്നില് മൂന്നാലു പേര് കിടന്നുറങ്ങുന്നുണ്ട്. പൊലീസ് അവരെ വിളിച്ചുണര്‍ത്തി. ഞങ്ങളും അടുത്തേക്ക് ചെന്നു. ഞങ്ങള്‍ക്കു നേരെ ചോദ്യമുയരുംമുന്നെ സ്വയം പരിചയപ്പെടുത്തി. കടയുടെ മുന്നില് കിടന്നുറങ്ങിയിരുന്നവരില് രണ്ടു പേര് വൃദ്ധന് മാരാണ്. മറ്റേയാള് ഒരു ചെറുപ്പക്കാരനും. വൃദ്ധന്‍മാരെ പൊലീസ് ജീപ്പില് കയറ്റി. ചെറുപ്പക്കാരന്റെ കാല് നിലത്തുറയ്ക്കുന്നില്ല. അല്‍പം ബലം പിടിക്കേണ്ടി വന്നെങ്കിലും അയാളും ജീപ്പിനുള്ളില്. നഗരത്തില് റിപ്പര് കൊലപാതകള് അടിത്തിടെ കൂടി വരുന്നു. കൊല്ലപ്പെട്ടവര് മുഴുവന് ഇതു പോലെ കടകളുടെ മുന്നില് കിടന്നുറങ്ങിയവരാണ്. കൂട്ടത്തിലൊരു പൊലീസുകാരന്റെ വിശദീകരണം. പക്ഷേ ഇപ്പോള് പിടിച്ചു കൊണ്ടു പോകുന്നവരെ നാളെ എന്തു ചെയ്യുമെന്ന് ചോദിച്ചാല് മറുപടി ചിരിയിലൊതുങ്ങും. അവര് വീണ്ടും ഈ കടത്തിണ്ണയില് തന്നെ വരുമെന്ന മറുപടി ആ ചിരിയിലുണ്ട്.\nഞങ്ങള് ഇപ്പോള് മെഡിക്കല് ട്രസ്റ്റ് ആശുപത്രിയുടെ നേരെ എതിര് വശത്തുള്ള ഓട്ടോ സ്റ്റാന്‍ഡില്. പൊലീസ് കഴിഞ്ഞാല് കൊച്ചിയില് കാക്കിയിട്ടവരില് പ്രധാനികള് ഓട്ടോ ഡ്രൈവര്‍മാര് തന്നെ. 24 മണിക്കൂര് ഡ്യൂട്ടി നോക്കുന്നവരാണ് ഈ സ്റ്റാന്റിലെ ഡ്രൈവര്‍മാര്. പലരുടെയും ഓട്ടോ സ്വന്തമല്ല. വാടകയ്ക്കെടുത്ത് ഓടിക്കുന്നവരാണധികവും. കൊച്ചി സ്വദേശികളും ഇവരില് കുറവ്. ചേര്‍ത്തല, വൈക്കം, ഏറ്റുമാനൂര് തുടങ്ങിയ സ്ഥലങ്ങളില് നിന്നുള്ളവരാണധികവും. ചേര്‍ത്തല സ്വദേശി സഹദേവന് 25 വര്‍ഷമായി ഇവിടെ വണ്ടിയോടിക്കാന് തുടങ്ങിയിട്ട്. മുന്‍കാലങ്ങളെ അപേക്ഷിച്ച് കൊച്ചിയില് ഇപ്പോള് അക്രമങ്ങള് കുറവാണെന്ന് ഇദ്ദേഹം പറയുന്നു. നേരത്തെ രാത്രി പത്തു മണി കഴിഞ്ഞാല് പല സ്ഥലങ്ങളിലേക്കും ഓട്ടം പോകാന് മടിയായിരുന്നു. ഇപ്പോള് സ്ഥിതി ആകെ മാറിയിരിക്കുന്നു. രാവേറെയായലും ഓട്ടം പോകാന് ആര്‍ക്കും മടിയില്ല. ഇതിന്റെ മുഴുവന് ക്രെഡിറ്റും ഇവര് സിറ്റി പൊലീസിന് നല്‍കുന്നു. അതു പോലെ തന്നെ എം.ജി റോഡില് ഏറ്റവും കൂടുതല് മോഷണവും പിടിച്ചു പറിയും നടന്നിരുന്ന സ്ഥലമായിരുന്ന പള്ളിമുക്ക് മുതല് തേവരപ്പാലം വരെയുള്ള ഭാഗം. ഇപ്പോള് ഇതൊക്കെ വളരെ മാറിപ്പോയിരിക്കുന്നു. രാത്രിയില് ഉറക്കമൊഴിച്ച് യാത്രക്കാരെ കാത്തിരിക്കുമ്പോഴും സഹിക്കാന് പറ്റാത്തതായി ഒന്നേയുള്ളൂവെന്ന് ഇവര് ഒരേ സ്വരത്തില് പറയുന്നു. കൊതുകു കടി. കൊച്ചിയുടെ അഭിമാന ചിഹ്നമായി കൊതുകിനെ പ്രഖ്യാപിക്കമെന്നാണ് തേവര സ്വദേശി ഷുക്കൂര് പറഞ്ഞത്. കൊതുകിനെ തുരത്താനുള്ള നഗരസഭയുടെ ഫോഗിംഗ് വെറും കളിപ്പിക്കല് പരിപാടിയാണത്രെ. മാലിന്യമുക്ത നഗരത്തിനുള്ള പുരസ്കാരം വാങ്ങാന് ഡല്‍ഹിക്കു പോയ മേയറുടെ തൊലിക്കട്ടി അപാരം തന്നെയെന്നാണ് ചേര്‍ത്തലക്കാരന് ഷാജി പറഞ്ഞത്. മടങ്ങി വരുമ്പോള് കാണാമെന്ന് പറഞ്ഞ് ഓട്ടോച്ചേട്ടന്‍മാരെ വിട്ട് മുന്നോട്ട്....\nഞങ്ങള് രവിപുരത്തെത്തി. റോഡില് നിന്നും അല്‍പം ഉയരത്തിലുള്ള ഒരു കെട്ടിടത്തിലെ സ്വകാര്യ ബാങ്കിന്റെ എ.ടി.എം കൌണ്ടറിനുള്ളില് സെക്യൂരിറ്റി ജീവനക്കാരന് മൂടിപ്പുതച്ചിരിക്കുന്നു. കൊതുകുകടി ഭയന്നാവും. ആ ഇരിപ്പു കണ്ടാല് ചില്ലു കൂടിനുള്ളിലെ ഏതോ വിശുദ്ധ രൂപം പോലുണ്ട്. ഫോട്ടോഗ്രാഫര് ദീപപ്രസാദ് വെളിച്ചത്തിന്റെ പരിധി മറികടന്ന് ആ ദൃശ്യം പകര്‍ത്താന് ശ്രമിക്കുന്നു. റോഡിന് നടുവില് ക്യാമറ സ്റ്റാന്റ് ഉറപ്പിച്ച് തുടരെയുള്ള ഷോട്ടുകള്. ഇനിയും നിന്നാല് കൊതുക് കൊത്തിപ്പറക്കുമെന്ന് തോന്നിയപ്പോള് വീണ്ടും മുന്നോട്ട്.ഇവിടം മുതല് കപ്പല് ശാലയുടെ പ്രവേശനകവാടത്തിന് കുറച്ചു മുന്‍പ് വരെ മറ്റ് സ്ഥലങ്ങളിലെ പോലെ അത്ര വെളിച്ചമില്ല. കപ്പല് ശാലയുടെ മുന്നില് ഞങ്ങള് അല്‍പം ജാഗ്രതയിലായി. തന്ത്ര പ്രധാന മേഖലയാണ് ക്യാമറ പുറത്തെടുക്കരുതെന്ന് ലീഗല് കറസ്പോണ്ടന്റ് പറഞ്ഞു. കവാടത്തിന്റെ മുന്നിലെത്തയപ്പോഴല്ലേ, കാവല് പോയിട്ട് ഒരീച്ച പോലുമില്ല. അതീവ സുരക്ഷാമേഖലയെന്ന് രണ്ടുമൂന്നിടത്ത് ബോര്‍ഡുകള് കണ്ടു. കുറച്ചപ്പുറത്ത് സൌത്ത് പൊലീസ് സ്റ്റേഷന്. വീണ്ടും മുന്നോട്ട്.\nഞങ്ങള് ഇപ്പോള് സൌത്ത് പൊലീസ്റ്റേഷന്റെ നേരെ എതിര് വശത്ത്. സ്റ്റേഷന് മുന്നില് റിസപ്ഷന് എന്നെഴുതിയ ക്യാബിനുള്ളില് ഒരു വനിതാ പൊലീസുണ്ട്.\nഇനിയല്‍പ്പം സൂക്ഷിക്കണം. തേവരപ്പാലം മുതല് നേവിയുടെ നിരീക്ഷമുണ്ട്. പൊലീസ് ബീറ്റും കര്‍ശനമായിരിക്കും. കുറച്ചു നടന്നപ്പോള് തന്നെ കണ്ടു അടുത്തുള്ള പെട്ടിക്കടയുടെ മുന്നില് രണ്ട് കാക്കിക്കാര് കട്ടനടിക്കുന്നു. അവരെ കടന്നു മുന്നോട്ടു പോയാല് കൂടുതല് ചോദ്യോത്തരങ്ങള്‍ക്കിട കൊടുക്കേണ്ടി വരുമെന്ന് കരുതി ഞങ്ങളും ഓരോ ചായയെപ്പറ്റി ആലോചിച്ചു. ചായ കുടി കഴിഞ്ഞ് ബൈക്കില് പെട്രോളിംഗ് നടത്തുന്ന പോലീസുകാര് തേവരപ്പാലം കടന്ന് മുന്നോട്ടു പോയി. ഫോട്ടോഗ്രാഫര് തിടുക്കം കൂട്ടിത്തുടങ്ങി വേഗം, അവര് തിരികെയെത്തുന്നതിനു മുന്‍പ് പാലത്തില് നിന്നുള്ള രാത്രി ദൃശ്യങ്ങള് പകര്‍ത്തണം.\nഞങ്ങള് തേവരപ്പാലത്തിന്റെ കൈവരിയില് ചാരി ആ സുന്ദരകാഴ്ചയിലേക്ക് മിഴി തുറന്നു. മറുകരയില് നാവികസേനാ ആസ്ഥാനത്ത് രണ്ട് യുദ്ധക്കപ്പലുകള് അടിമുടി ദീപാലംകൃതമായി കിടക്കുന്നു. വെളിച്ചത്തിന്റെ ഒരു കൂമ്പാരം ഒഴുകി വന്നത് പോലെ. ദൂരെ വേറെയും കപ്പലുകളും ചെറു നൌകകളും കിടക്കുന്നുണ്ട്. ദീപപ്രസാദിന്റെ ക്യാമറ ആ സുന്ദര ദൃശ്യങ്ങള് പകര്‍ത്തി. 'അധികം വേണ്ട കേട്ടോ, യുദ്ധക്കപ്പലാണേ. തലയ്ക്കു മുകളിലൂടെ നേവിയുടെ ഹെലികോപ്ടര് പാഞ്ഞു പോകുന്നു.അര മണിക്കൂറോളം ഞങ്ങള് പാലത്തില് ചിലവഴിച്ച് മടങ്ങി. കൊച്ചിയുടെ ഏറ്റവും തന്ത്രപ്രധാന മേഖലയാണിവിടം മുന്‍പേ പോയ രണ്ട് പൊലീസുകാരെയും സൌത്ത് സ്റ്റേഷനുമൊഴിച്ചാല് സുരക്ഷ വട്ടപ്പൂജ്യം. 3.30\nഞങ്ങളുടെ തിരിയെനടത്തം മെഡിക്കല് ട്രസ്റ്റിന് മുന്നിലെ ഓട്ടോച്ചേട്ടന്‍മാരുടെയടുത്തെത്തി. അങ്ങോട്ടു പോയപ്പോള് കണ്ടവരില് ഒരാള്‍ക്ക് മാത്രമാണ് ഈ സമയം വരെ ഒരു ഓട്ടം കിട്ടിയത്. ശുഭരാത്രി പറഞ്ഞ് ഞങ്ങള് പിരിഞ്ഞു.സമയം\nഒരു കത്തി കിട്ടിയെങ്കില്...\nജോസ് ജംഗ്ഷനിലെത്തിയ ഞങ്ങള് ഡര്‍ബാര്‍ഹാളിന്റെ ഭാഗത്തേക്ക് തിരിഞ്ഞു. കുറച്ച് മുന്നോട്ട് ചെന്നപ്പോള് ബി.ടി.എച്ചിന് മുന്നില് ബൈക്കിലെത്തിയ പൊലീസുകാര് ഒരു മിനി ലോറി തടഞ്ഞിട്ടിരിക്കുന്നു. കരിക്കുമായി വന്ന വണ്ടിയാണ്. അഞ്ച് മിനിട്ട് കഴിഞ്ഞപ്പോള് കരിക്കു വണ്ടി വിട്ടു പോയി. പൊലീസുകാരുടെ കൈയില് ഓരോ കരിക്കുകള്. ലോട്ടസ് ക്ളബിന്റെ അവിടെ നന്നും ബൈക്കില് വന്നയാളെ പൊലീസ് കൈകാട്ടി നിര്‍ത്തി. ഹെല്‍മറ്റായിരിക്കും വില്ലന് എന്നാണ് ഞങ്ങള് കരുതിയത്. സംസാരം വ്യക്തമായി കേള്‍ക്കാം. എവിടെ പോകുന്നു ഈ സമയത്ത്. മറുപടിക്ക് മുന്‍പ് ബൈക്കുകാരനോട് അടുത്ത ചോദ്യം. വണ്ടിയില് കത്തിയുണ്ടോ? പാവം അയാള് പരിഭ്രമത്തോടെ, ''സാര്, ഭാര്യ ലക്ഷ്മി ആശുപത്രിയില് കിടക്കുവാണ് ഞാന് അവിടെ പോയി വരുവാ. വൈപ്പിനിലാ വീട്.'' പൊലീസുകാരന് ശബ്ദം താഴ്ത്തി ' അതിനല്ലെടോ, ഈ കരിക്കൊന്നു മുറിക്കാനാ, ഉം പൊയ്ക്കോ. പകച്ചു പോയ ബൈക്കുകാരന് ഹെല്‍മറ്റ് കൈയില് തന്നെ തൂക്കിയിട്ട് മുന്നോട്ട് പോയി. ഞങ്ങള് ശബ്ദം കേള്‍പ്പിക്കാതെ അവിടെ തന്നെ നിന്നു. തൊട്ടു പുറകെ വന്ന ഓട്ടോ തടഞ്ഞു നിര്‍ത്തിയായിരുന്നു നൈറ്റ് പട്രോളിംഗിന്റെ അടുത്ത കത്തിച്ചോദ്യം. അയ്യോ സാറേ ഞാന് ഓട്ടത്തിലാ. പിന്നില് യത്രക്കാരുണ്ടായിരുന്നത് കൊണ്ട് കൂടുതല് ചോദ്യങ്ങള് ഏറ്റു വാങ്ങാതെ അയാള് വിട്ടു പോയി. ഒടുവില് കൈയില് കിട്ടിയ മുഴുവന് കരിക്കുമായി പൊലീസും.\nനൈറ്റ് വാക്കില് തുടങ്ങി മോര്‍ണിംഗ് വാക്കിലെത്തിയ ഞങ്ങളുടെ സഞ്ചാരം ഈ കത്തി വേഷങ്ങളെ കണ്ട് നിര്‍ത്തുന്നു.\nPosted by sebi mathew at 1:52 AM No comments: Links to this post\nഅര്‍ദ്ധ രാത്രിയില് നഗരത്തിലൂടെ നടന്ന ഞങ്ങള് ഉണര്‍ന്നിരിക്കുന്നവരെയും ഉറങ്ങുന്നവരെയും കലഹിക്കുന്നവരെയും നാടോടികളെയും നിശാകുസുമങ്ങളെയും കണ്ടു. പക്ഷെ ഉറങ്ങാത്ത നഗരത്തിനായിഉറക്കമൊഴിയുന്ന കാക്കിയിട്ട ഒരു കാവലാളെപ്പോലും കണ്ടില്ല.\nസാക്ഷാല് ഒസാമ ബിന് ലാദന് രാത്രി കൊച്ചി നഗരത്തില് വന്നൊളിച്ചിരുന്നാലും സിറ്റി പൊലീസ് അറിയില്ല. അറിയണമെങ്കില് അമേരിക്കയില് നിന്നും രാവിലെ പ്രസിഡന്റ് ബരാക് ഒബാമ വിളിച്ചു പറയണം. തഹാവൂര് ഹുസൈന് റാണയെന്ന കൊടും ഭീകരന് എറണാകുളം മറൈന് ഡ്രൈവിലെ താജ് ഹോട്ടലില് ഉണ്ടുറങ്ങി പോയത് നമ്മളറിഞ്ഞത് എഫ്.ബി.ഐ. കേന്ദ്ര ഇന്റലിജന്റ്സ് ബ്യൂറോയോട് പറഞ്ഞപ്പോഴാണ്. അല്ലാതെ അന്വേഷിച്ച് കണ്ടെത്തിയിട്ടൊന്നുമല്ല. കൊച്ചി നഗരത്തില് ആര്‍ക്കും എപ്പോള് വേണമെങ്കിലും എവിടെയും കടന്നു കൂടി എന്തു വേണമെങ്കിലും ആസൂത്രണം ചെയ്യാം. ഭീകരാക്രമണ ഭീഷണിയുടെയും ഒരു വര്‍ഷം മുന്‍പ് നടന്ന മുംബയ് ആക്രമണത്തിന്റെയും പശ്ചാത്തലത്തില് കൊച്ചിയില് അതീവ സുരക്ഷാ ക്രമീകരണങ്ങളാണ് ഏര്‍പ്പെടുത്തിയിരിക്കുന്നതെന്നാണ് പൊലീസ് ഭാഷ്യം. നഗരത്തില് വന്നു പോകുന്ന അന്യദേശക്കാരുടെ കൃത്യമായ കണക്കെടുപ്പ്, മുക്കിലും മൂലയിലും കര്‍ശന പരിശോധന, രാത്രി കാലങ്ങളില് പെട്രോളിംഗ്... അതീവ ജാഗ്രതയുടെ പട്ടിക ഇങ്ങ നെ നീളുന്നു.സിറ്റി പൊലീസിന്റെ രാത്രി പട്രോളിങ്ങ് നേരില് കണ്ടു കളയാമെന്ന് കരുതിയാണ് കഴിഞ്ഞ രാത്രി ഞങ്ങള് എം.ജി റോഡില് നിന്നും മറൈന് ഡ്രിൈവിലേക്ക് നടന്നത്.\nഎറണാകുളം മഹാരാജാസ് കോളജ് ഗ്രൌണ്ടിന് സമീപത്തെ ട്രാഫിക് സിഗ്നല്. സാധാരണ ദിവസങ്ങളില് ഇവിടെ റോംഗ്സൈഡ് കയറിവരുന്നവരെയും ഹെല്‍മറ്റില്ലാത്തവരെയും പിടിക്കാന് നില്‍ക്കുന്ന പൊലീസിന്റെ ജാഗ്രത ഒന്നു കാണേണ്ടതാണ്. അര്‍ദ്ധ രാത്രിയോടടുത്ത ഈ സമയത്ത് കൊച്ചിയുടെ കോണാട്ട് പ്ളേസ് എന്നു വിശേഷിപ്പിക്കാവുന്ന എം.ജി റോഡില് ഇന്നലെ പൊലീസിന്റെ പൊടി പോലുമില്ലായിരുന്നു. കുറച്ചു നേരം ഞങ്ങള് കാത്തു നിന്നു. ഭീകരാക്രമണവും നുഴഞ്ഞു കയറ്റവും തടയാന് ജാഗ്രതയിലായതു കൊണ്ടാവാം അപ്പോഴൊന്നും സിറ്റി പൊലീസ് എം.ജി റോഡിലേക്കെത്തി നോക്കിയതേയില്ല.\nഗ്രൌണ്ടിന്റെ പരിസരത്തു നിന്നും ഹോസ്പിറ്റല് റോഡ് വഴി ഞങ്ങള് മുന്നോട്ട്. പഴയ ഡി.സി.സി ഓഫീസിനു മുന്നിലുള്ള ബസ് ഷെല്‍ട്ടറില് നാലഞ്ചു പേര് കൂടി നില്‍ക്കുന്നു. നഗരരാവിന്റെ മറവില് നടക്കുന്ന നിരവധി കച്ചവടങ്ങളിലൊന്നാവാം. കൂടുതല് അന്വേഷണങ്ങള്‍ക്ക് മുതിര്‍ന്നില്ല. ജനറല് ആശുപത്രിയുടെ മുന്നില് ഗ്യാസ് വിളക്കിന്റെ വെളിച്ചത്തില് ഒരു കട്ടന് കാപ്പി കുടിച്ച് തുടര്‍ന്ന യാത്ര സുഭാഷ് പാര്‍ക്കിന് മുന്നിലെത്തി. രാത്രി\nസുഭാഷ് പാര്‍ക്കിന് കുറച്ചപ്പുറത്ത് എതിര് വശത്തായി മഹാരാജാസ് കോളജും ഫൈന് ആര്‍ട്സ് ഹാളിലേക്കുള്ള റോഡും ശാന്തം. പെട്ടെന്നാണ് പാര്‍ക്കിനുള്ളില് നിന്നും പൊട്ടി മുളച്ചത് പോലെ ഒരു യുവാവ് മതില് ചാടിക്കടന്ന് റോഡിലേക്കിറങ്ങിയത്. പുറത്ത് ഞങ്ങളെ കണ്ട് പരുങ്ങിയ യുവാവ് മേനക ഭാഗത്തേക്ക് ദ്രുതഗതിയില് നടന്നു പോയി.\nസുഭാഷ് പാര്‍ക്കില് നിന്ന് ജെട്ടി കെ.എസ്.ആര്.ടി.സി ബസ്റ്റാന്‍ഡിനുള്ളിലെ തകര്‍ന്ന റോഡിലൂടെ മുഖം മിനുക്കിയ പുതിയ ബോട്ട് ജെട്ടിയിലേക്ക്. വാച്ച് ടവറിലേക്കുള്ള പടികളില് തണുപ്പു പുതച്ചുറങ്ങുന്നവര് നിരവധി. സ്വകാര്യ ബോട്ടുകളിലെ ജീവനക്കാരോ നാടോടികളോ ആവാം. ഞങ്ങളുടെ സംസാരം കേട്ട് ഉറക്കം മുറിഞ്ഞ ഒരാളുടെ ശകാരം ഉച്ചത്തിലായപ്പോള് ഞങ്ങള് നേരെ മറൈന് ഡ്രൈവിലേക്ക് വിട്ടു.\nമറൈന് ഡ്രൈവിലെ മ്യൂസിക് വാക്വേയില് ഇലയനക്കം പോലുമില്ല. ദൂരെ നിന്നു കേള്‍ക്കുന്ന കപ്പലുകളുടെ സൈറണ് മാത്രം. ബോട്ട് ജെട്ടിവഴി ആര്‍ക്കും അനായാസേന മറൈന് ഡ്രൈവിലേക്ക് കടക്കാം. മുന്നോട്ടു നടന്നു താജ് ഹോട്ടലിന്റെ പിന്നിലെത്തി. പകല് സമയങ്ങളില് ഷാഡോ പൊലീസും റോമിയോ പൊലീസും റോന്തു ചുറ്റുന്ന സ്ഥലമാണ്. രാത്രി കാക്കിയുടെ നിഴല് പോലുമില്ല. പകല് മരം ചുറ്റിയിരിക്കുന്ന കമിതാക്കളെ വിരട്ടാനും സിഗരറ്റ് വലിക്കുന്നവരെ പൊക്കാനും കാട്ടുന്നതിന്റെ പകുതി പരാക്രമം രാത്രി ഇങ്ങോട്ടൊന്നെത്തി നോക്കാന് കാണിച്ചാല് മതിയായിരുന്നു. കടലില് നേവിയുടെ സുരക്ഷാ വലയം ഉണ്ടെന്നത് ശരി. പക്ഷേ മറ്റേതെങ്കിലും തീരത്ത് നിന്ന് ഒരു കൊതുമ്പ് വള്ളത്തിലൂടെയാണെങ്കിലും മറൈന്‍ഡ്രൈവിലെത്തുന്ന ഭീകരന് അനായസേന നഗരത്തിലേക്ക് കടക്കാം. മഴവില് പാലത്തിലുറങ്ങുന്ന നാടോടികളെ ശല്യപ്പെടുത്താതെ പാലമിറങ്ങിയ ഞങ്ങള് ജി.സി.ഡി.എ ഷോപ്പിംഗ് കോംപ്ളക്സിന്റെ സൈഡിലൂടെ മേനക റോഡിലെത്തി. രാത്രി 2.00\nമേനകയില് നിന്നും തിരികെ പ്രസ് ക്ളബ് റോഡ് വഴി ഷേണായിസ് ജംഗ്ഷനിലേക്ക്. കോണ്‍വെന്റ് ജംഗ്ഷനിലെത്തിയപ്പോള് ഉറയ്ക്കാത്ത ചുവടുകളുമായി നീങ്ങുന്ന നാലഞ്ച് ചെറുപ്പക്കാര്. ഉച്ചത്തിലുള്ള സംസാരത്തില് നിന്നും മലയാളികളല്ലെന്ന് വ്യക്തം. ഷേണായിസിലേക്കുള്ള റോഡിലേക്ക് തിരിഞ്ഞ അവര് പരിസരം വീക്ഷിച്ച ശേഷം പതുക്കെ റോഡരുകില് ഒതുങ്ങിക്കൂടി. കണ്ണില് പെടാതെ ഞങ്ങള് പിന് വലിഞ്ഞ് നിന്നു. അവര് വീണ്ടും മദ്യപിക്കാനുള്ള ചിട്ടവട്ടത്തിലാണ്. രാത്രിയില് നടുറോഡിലുമാകാം വെള്ളമടി, കൊച്ചിയല്ലെ! ഞങ്ങള് വീണ്ടും മുന്നോട്ട്.\nവീണ്ടും എം.ജി റോഡിലെത്തിയ ഞങ്ങള് നേരെ കെ.എസ്.ആര്.ടി.സി ബസ്റ്റാന്‍ഡിലേക്ക്. അംബേദ്കര് സ്റ്റേഡിയം പിന്നിട്ട് സ്റ്റാന്‍ഡിലേക്കുള്ള റോഡിലേക്ക് തിരിയുന്നിടത്ത് രാത്രി ഇടപാട് കഴിഞ്ഞ് കൂടി നില്‍ക്കുന്ന കൊച്ചിയുടെ നിശാ കുസുമങ്ങള്. മുന്നോട്ട് നടക്കുമ്പോള് നിയോണ് വെളിച്ചത്തിനു താഴെ നിരന്നു കിടന്നുറങ്ങുന്ന ഭിക്ഷക്കാരുടെ നീണ്ട നിര. മണ്ഡല കാലമായതിനാല് സ്റ്റാന്‍ഡിന്റെ പരിസരത്ത് പാതിരാ പിന്നിട്ടിട്ടും വെളിച്ചമണയാത്ത തട്ടുകടകളും അയ്യപ്പന്‍മാരുടെ തിരക്കും. ബസ്റ്റാന്‍ഡിന് മുന് വശത്തും സാമാന്യം യാത്രക്കാര് കാത്തിരിക്കുന്നുണ്ട്. വിശ്രമിക്കാനുള്ള ബഞ്ചുകളില് ഉറക്കം തൂങ്ങിയിരിക്കുന്നവര്. ശബ്ദ സാന്നിധ്യമായി ഇടക്കിടെയുള്ള അനൌണ്‍സ്മെന്റും ഏതോ മദ്യപന്റെ നേരമ്പോക്കും മാത്രം. മുക്കാല് മണിക്കൂറോളം ബസ്റ്റാന്‍ഡ് പരിസരത്ത് ഫ്ളാഷ് ടീം ചുറ്റിക്കറങ്ങി. ഒരു പൊലീസ് വാഹനം പോലും നൈറ്റ് പെട്രോളിംഗിനായി ആ ഭാഗത്തേക്കെത്തിയില്ല. പലതവണ ബോംബ് ഭീഷണി ഉണ്ടായിട്ടുള്ള സ്ഥലമാണ്. അന്യ സംസ്ഥാനങ്ങളില് നിന്നുള്‍പ്പടെ പലദേശങ്ങളില് നിന്നുള്ളവര് വന്നു പോകുന്ന ഇടവുമാണ്. സ്റ്റാന്‍ഡിനു ചുറ്റും ഒരു തവണ കൂടി വലം വച്ചെത്തിയ ഞങ്ങള്‍ക്ക് അല്‍പമെങ്കിലും ആശ്വാസമായി മുന്‍വശത്തെ തൂണില് പതിച്ച ഒരു ബോര്‍ഡ് കണ്ടു. രാത്രി കാലങ്ങളില് സ്ത്രീകള്‍ക്ക് ശല്യമോ ബുദ്ധിമുട്ടോ ഉണ്ടായാല് വിളിക്കുവാനായി കൊടുത്തിരിക്കുന്ന തേവര വനിതാ പൊലീസ് സ്റ്റേഷനിലെ ഹെല്‍പ് ലൈന് നമ്പര്. സമയം മൂന്നു മണിയോടടുക്കുന്നു. ഫോണ് നമ്പര് പ്രവര്‍ത്തിക്കുന്നുണ്ടോയെന്ന് വിളിച്ചു ചോദിക്കാന് തോന്നി. പിന്നെ വേണ്ടന്നു വച്ചു. വനിതകള്‍ക്ക് വേണ്ടിയാണെങ്കിലും ആ നമ്പറിനൊപ്പം പൊലീസ് എന്നൊരു വാക്കെങ്കിലും കണ്ടല്ലോ... ഉറങ്ങാത്ത നഗരത്തിന് ഉറക്കൊമൊഴിച്ച് കാവലിരിക്കുന്നവര് ഇന്നലെ ഇടയ്ക്കൊന്നു മയങ്ങിയതായിരിക്കും എന്നു ഞങ്ങള് കരുതി. ഈ സമാധാനത്തോടെ കഴിഞ്ഞ നാലു മണിക്കൂറിനുള്ളില് നഗരത്തിന്റെ പ്രധാന സ്ഥലങ്ങളില് കാക്കിയുടെ നിഴല് പോലും കാണാത്ത നിരാശയില് ഞങ്ങളും മടങ്ങി.\nസിറ്റി പൊലീസിന്റെ ശ്രദ്ധയ്ക്ക് നാളെ ഞങ്ങള് രവിപുരം വഴി തേവര ഭാഗത്തേക്കാണ്.\nPosted by sebi mathew at 6:35 PM No comments: Links to this post


പൃഥ്വിരാജ്-ജയസൂര്യ-ലാല് കോമ്പിനേഷനില് ഇറങ്ങേണ്ടിയിരുന്ന സിനിമയായിരുന്നു അത്; മമ്മൂട്ടി എത്തിയതിനെ കുറിച്ച് ബെന്നി പി. നായരമ്പലം | Southlive\n'പൃഥ്വിരാജ്-ജയസൂര്യ-ലാല് കോമ്പിനേഷനില് ഇറങ്ങേണ്ടിയിരുന്ന സിനിമയായിരുന്നു അത്'; മമ്മൂട്ടി എത്തിയതിനെ കുറിച്ച് ബെന്നി പി. നായരമ്പലം\nWednesday, 8th September 2021, 6:25 pm\nമമ്മൂട്ടി, ലാല്, രാജന് പി. ദേവ് എന്നിവര് വേഷമിട്ട തൊമ്മനും മക്കളും സിനിമ ബോക്‌സോഫീസില് ഹിറ്റായിരുന്നു. സീരിയസ് കഥാപാത്രങ്ങള് മാത്രം ചെയ്തിരുന്ന മമ്മൂട്ടിയുടെ മുഴുനീള കോമഡി കഥാപാത്രങ്ങളില് ഒന്നുകൂടിയായിരുന്നു തൊമ്മനും മക്കളിലേത്. എന്നാല് പൃഥ്വിരാജ് -ജയസൂര്യ-ലാല് കോമ്പിനേഷനില് ആയിരുന്നു സിനിമ ഒരുക്കാനിരുന്നത് എന്നാണ് തിരക്കഥാകൃത്ത് ബെന്നി പി. നായരമ്പലം പറയുന്നത്.\nതൊമ്മനും മക്കളും മമ്മൂക്കയ്ക്ക് വേണ്ടിയായിരുന്നില്ല എഴുതിയത്. പൃഥ്വിരാജ്-ജയസൂര്യ-ലാല് കോമ്പിനേഷനായിരുന്നു ഉദ്ദേശിച്ചത്. എന്നാല് പൃഥ്വിരാജിന് തമിഴില് ഒരു പടം അതേ ഡേറ്റില് വന്നു. ആ സമയത്ത് ലാല് നിര്‍മ്മിക്കുന്ന ബ്ലാക്ക് എന്ന സിനിമയുടെ ഷൂട്ട് നടക്കുന്നുണ്ട്. ലാലേട്ടനാണ് മമ്മൂക്കയോട് കഥ പറഞ്ഞാലോ എന്ന് ചോദിക്കുന്നത്.\nസ്‌ക്രിപ്റ്റില് ആണെങ്കില് അല്പം ലൗ ട്രാക്കൊക്കെയുണ്ട്. എന്നാലും മമ്മൂക്കയുടെ അടുത്ത് പോയി ഒന്നു കഥ പറയാമെന്നും ലൗ ട്രാക്കില് കുറച്ചു മാറ്റം വരുത്തേണ്ടി വരുമെന്നും ലാല് പറഞ്ഞു. എങ്കിലും മമ്മൂക്ക ചെയ്യുമോ എന്ന് സംശയം ഉണ്ടായിരുന്നു. അങ്ങനെ ബ്ലാക്കിന്റെ സെറ്റില് പോയി. ഷൂട്ടിംഗ് കഴിയാറായിട്ടുണ്ട്. എന്താണ് വന്നതെന്ന് ചോദിച്ചപ്പോള് ഒരു കഥ പറയാനുണ്ട്, പൃഥ്വിരാജാണ് അഭിനയിക്കുന്നതെന്ന് പറഞ്ഞു.\nഎന്നാല് കാറില് കയറ്. വീട്ടിലേക്ക് പോകാമെന്ന് പറഞ്ഞു. കഥ പറയാന് വേണ്ടി താന് മുന്നിലാണ് ഇരിക്കുന്നത്. ലാലേട്ടന് പിറകിലും. മമ്മൂക്ക വണ്ടിയോടിക്കുകയാണ്. മമ്മൂക്ക കഥ കേട്ടു. ഇത് ഗംഭീര റോളല്ലേ ഇത് പൃഥ്വിരാജ് എങ്ങനെ ചെയ്യുമെന്ന് ചോദിച്ചു. അല്ല, രാജു ഇല്ല അവന് ഒരു തമിഴ് പടമുണ്ട്. മമ്മൂക്കയ്ക്ക് ചെയ്യാമോയെന്ന് ലാലേട്ടന് ചോദിച്ചു. പിന്നെന്താ നമുക്ക് ചെയ്യാമെന്ന് പറഞ്ഞ് കമ്മിറ്റ് ചെയ്തതാണ് ആ പടം എന്നാണ് ബെന്നി പി. നായരമ്പലം പറയുന്നത്.


ജലീലിനെ രക്ഷിക്കാൻ നോക്കിയാൽ സർക്കാരും വെട്ടിലാകും. – NavaKerala News\nHome/Kerala News/ജലീലിനെ രക്ഷിക്കാൻ നോക്കിയാൽ സർക്കാരും വെട്ടിലാകും.\nജലീലിനെ രക്ഷിക്കാൻ നോക്കിയാൽ സർക്കാരും വെട്ടിലാകും.\nലൈഫ് പദ്ധതി സംബന്ധിച്ച വിവാദങ്ങൾക്ക് ഒരു മറുപടി നൽകി രക്ഷപെടാൻ പറ്റുമോ എന്നാണ് സംസ്ഥാന സർക്കാർ നോക്കുന്നത്. വിവിധ വകുപ്പുകളുടെ പദ്ധതികൾ വിലയിരുത്താൻ മുഖ്യമന്ത്രി വിളിച്ച മന്ത്രിമാരുടെ യോഗത്തിലാണ് ഈ തീരുമാനം. എന്നാൽ ഇപ്പണി വിജയം കാണില്ല. ലൈഫ് പദ്ധതിയുടെ വസ്തുതകൾ ജനങ്ങളെ പറഞ്ഞു ബോധ്യപ്പെടുത്തണമെന്നും തദ്ദേശ തിരഞ്ഞെടുപ്പ് അടുത്ത സാഹചര്യത്തിൽ ഇത് അനിവാര്യമാണെന്നും യോഗത്തിൽ അഭിപ്രായം ഉണ്ടായിരിന്നു. പച്ചവെള്ളത്തിൽ സർക്കാരിന്റെ തനി നിറം മനസ്സിലാക്കിയ ജനത്തെ ചൂടുവെള്ളം കൊണ്ട് മുഖം കഴുകി ശുദ്ധമെന്നു കാണിക്കാനാണ് ഇക്കാര്യത്തിൽ സർക്കാർ നോക്കുന്നത്.\nലൈഫ് പദ്ധതിയുമായി ബന്ധപ്പെട്ട് പ്രതിപക്ഷവും മാധ്യമങ്ങളും പുകമറ സൃഷ്ടിക്കുന്നുവെന്നാണ് ഉപദേശകരിൽ ചിലർ വെളിപ്പെടുത്തിയിരിക്കുന്നത്. ഉപദേശക വൃന്ദത്തിന്റെ ഉപദേശകങ്ങൾ കേട്ട് നിറയെ പണികിട്ടിക്കഴിഞ്ഞ മുഖ്യമന്ത്രി ഇനിയും ഇവരെ വിശ്വസിച്ചിരു ന്നാൽ സംഗതി പാളുമെന്നു മാത്രമല്ല, കുഴിയിൽ പോയി വീഴുമെന്നാണ് നിലവിലുള്ള സംഭവ വികാസങ്ങൾ ചൂണ്ടിക്കാണിക്കുന്നത്. ലൈഫ് പദ്ധതിയിൽ ഉയർന്ന ആരോപണങ്ങളെക്കുറിച്ച് അന്വേഷണം പ്രഖ്യാപിക്കുന്നതും പരിഗണനയിലുണ്ടെന്ന തരത്തിലുള്ള ചർച്ചകളാണ് യോഗത്തിലുണ്ടായത്. അതിനിടെയാണ് പോടുംനനെ കേന്ദ്രന്വേഷണം ഉണ്ടാകുന്നത്. നിലവിലുള്ള അവസ്ഥയിൽ ശിവശങ്കർ പോലെ തന്നെ മന്ത്രിജലീലിന്റെയും കൈയ്യൊഴിയേണ്ട അവസ്ഥായാണ് സർക്കാരിനുള്ളത്.\nലൈഫ് പദ്ധതി ഉൾപ്പെടെയുള്ള പദ്ധതികൾ വേഗത്തിൽ പൂർത്തിയാക്കാൻ മുഖ്യമന്ത്രി മന്ത്രിമാർക്കു നിർദേശം നൽകിയത്തിൽ ദുരൂഹത ഉണ്ടാക്കുന്നുണ്ട്. ഇതുവരെ വേഗം വേണ്ട എന്നുകരുതിയിരുന്ന പദ്ധതികൾക്ക് ഇപ്പോൾ വേഗം കൂട്ടാനൊരുങ്ങുമ്പോൾ ആണ് സംശയത്തിന്റെ കരിനിഴൽ വീഴുന്നത്. നൂറുദിവസത്തിനകം പദ്ധതികൾ പൂർത്തിയാക്കാനാണ് സർക്കാർ ആലോചിക്കുന്നത്. കിഫ്ബിയിൽ ഉൾപ്പെടുത്തിയ പദ്ധതികളും വേഗത്തിൽ പൂർത്തിയാക്കുമെന്നു പറയുമ്പോഴും, തീരദേശ പുനരധിവാസം വേഗം നടപ്പാക്കുമെന്നു പറയുമ്പോഴും ഒക്കെ\nസംശങ്ങളുടെ നിഴൽ വീശുകയാണ്.\nസര്‍ക്കാരിനെ പ്രതിക്കൂട്ടിലാക്കിയ സംഭവങ്ങളിൽ, മന്ത്രിമാര് ജനങ്ങളിലേക്കിറങ്ങണമെന്ന് മുഖ്യമന്ത്രിയും, എം എൽ എ മാർ ഇറങ്ങണമെന്നു കോടിയേരിയും പറയുമ്പോൾ, പ്രതിപക്ഷത്തിന്റെയും, സോഷ്യൽ മീഡിയയുടെയും മാത്രമേ വായടക്കുവാൻ കഴിയുള്ളു. സത്യത്തിന്റെ വായടക്കാൻ കഴിയില്ല. വികസനപദ്ധതികളുടെ പുരോഗതി അവലോകനം ചെയ്യാന് വിളിച്ച മന്ത്രിമാരുടെ യോഗത്തിലാണ് സർക്കാർ നിർദേശങ്ങൾ ഉണ്ടായത്. പ്രഖ്യാപിച്ച പദ്ധതികള് ഡിസംബറിനുള്ളില് പൂര്‍ത്തിയാക്കണമെന്നും മുഖ്യമന്ത്രി നിർദേശിച്ചിരിക്കുന്നത്.\nകേന്ദ്രസര്‍ക്കാരിന്റെ അനുമതിയില്ലാതെ മന്ത്രി കെ.ടി. ജലീല് യുഎഇയില് നിന്ന് സഹായം സ്വീകരിച്ചെന്ന പരാതിയില് കേന്ദ്രധനമന്ത്രാലയത്തിന്റെ അന്വേഷണം പ്രഖ്യാപിച്ചിരിക്കെ അക്ഷരാർത്ഥത്തിൽ പ്രതിക്കൂട്ടിലായിരിക്കുന്നത് സംസ്ഥാന സർക്കാരാണ്. വിദേശനാണ്യ വിനിമയച്ചട്ടം ലംഘിച്ച വിഷയത്തിലാണ് ജലീലിനെതിരെയുള്ള അന്വേഷണം എന്നിരിക്കെ ഇനിയും ജലീലിനെ സംരക്ഷിക്കാനുള്ള ശ്രമം തുടർന്നാൽ അത് പിണറായി സർക്കാരിന്റെ ഭാവിയെ ആവും ബാധിക്കുക. കുടുങ്ങുന്നത് സർക്കാരാവും.\nയുഎഇ കോൺസുലേറ്റിന്റെ റമസാൻ കിറ്റ് വിതരണവുമായി ബന്ധപെട്ടു കേന്ദ്രത്തിന് ലഭിച്ച പരാതിയിന്മേലാണ് ജലീമിനെതിരെ എൻ ഐ എ ഉൾപ്പടെയുള്ള കേന്ദ്ര ഏജൻസിയുടെ അന്വേഷണം ഉണ്ടാകുന്നത്. ഖുറാന് വിതരണവുമായി ബന്ധപ്പെട്ടും ജലീല് ആരോപണങ്ങൾ നേരിടുന്നുണ്ട്. വിദേശ നാണ്യ വിനിമയ ചട്ട ലംഘനം ഉണ്ടായിരിക്കുന്നുവെന്നാണ് കേന്ദ്രത്തിന്റെ പ്രാഥമിക നിഗമനം. അങ്ങനെയങ്കിൽ ഒരു സംസ്ഥാന മന്ത്രിയെ സംസ്ഥാന ഗവർണർ അയോഗ്യനാക്കുന്ന സാഹചര്യത്തിലേക്കായിരിക്കും കാര്യങ്ങൾ എത്തുക. അത്തരം ഒരു സ്ഥിതി വിശേഷം ഉണ്ടാകും മുൻപ് രാജ്യത്തിൻറെ ചരിത്രത്തിൽ ഇതുവരെ ഉണ്ടാകാത്ത സംഭവത്തിൽ കുടുങ്ങിയ മന്ത്രിയെ സംസ്ഥാന മന്ത്രി സഭയിൽ നിന്ന് ഒഴിവാക്കി രക്ഷപെടുന്നതാവും നല്ലത്. അതിന് തയ്യാറാകാതിരുന്നാൽ സർക്കാരിന്റെ മൊത്തം ഭാവിയെ ആവും അത് കുരുക്കിലാക്കുക.\nഅതേസമയം, കോണ്‍സുലേറ്റുമായുള്ള ബന്ധത്തില് ഏതന്വേഷണവും നേരിടാമെന്ന് ജലീല് പതിനെട്ടാമത്തെ അടവും ഫേസ് ബുക്ക് വഴി തട്ടിവിട്ടിട്ടുണ്ട്. ഗൺമാന് കോവിഡ് സ്ഥിരീകരിച്ചതോടെ താൻ വീണ്ടും ക്വാറന്റീനിലായ വിവരവും ജലീൽ ഫേസ് ബുക്ക് വഴി വെളിപ്പെടുത്തിയിട്ടുണ്ട്.\nയു എ ഇ കോൺസുലേറ്റ് വിതരണം ചെയ്ത റംസാൻ കിറ്റ് വിതരണവുമായി ബന്ധപ്പെട്ട് എനിക്കെതിരെ കേന്ദ്ര ധനകാര്യ മന്ത്രാലയം അന്വേഷണം നടത്താൻ തീരുമാനിച്ചതായി ദൃശ്യ മാധ്യമങ്ങൾ റിപ്പോർട്ട് ചെയ്തത് കാണാനിടയായി. ഏതന്വേഷണവും നേരിടാൻ ആയിരംവട്ടം തയ്യാർ. ഇക്കാര്യം ഞാൻ നേരത്തെ തന്നെ വ്യക്തമാക്കിയതാണ്. ഏത് ഏജൻസിക്ക് വേണമെങ്കിലും അന്വേഷിക്കാം. മടിയിൽ കനമില്ലാത്തവന് ആരെപ്പേടിക്കാൻ?\nഞാനും എൻ്റെ ഗൺമാനും ഡ്രൈവറും പതിനാല് ദിവസത്തെ ക്വോറണ്ടൈന് ശേഷം ഇന്ന് കൊവിഡ് ടെസ്റ്റ് നടത്തിയിരുന്നു. എനിക്കും ഡ്രൈവർക്കും നെഗറ്റീവാണ്. ഗൺമാൻ്റെ ഫലം പോസിറ്റീവാണ്. അദ്ദേഹത്തെ ഉടൻ ആശുപത്രിയിലേക്ക് മാറ്റും. ഞാനടക്കമുള്ളവരോട് കോറണ്ടൈനിൽ പോവാൻ തിരുവനന്തപുരം ഡി.എം.ഒ അറിയിച്ചിട്ടുണ്ട്. ആർക്ക് എപ്പോൾ വേണമെങ്കിലും എന്നെ ഫോണിൽ ബന്ധപ്പെടാവുന്നതാണ്. എന്നാണു ജലീൽ ഫേസ് ബുക്കിൽ കുറിച്ചിരിക്കുന്നത്.\nഇന്ത്യയിൽ കോവിഡ് രോഗബാധിതരുടെ എണ്ണം 30 ലക്ഷം കവിഞ്ഞു.\nകോവിഡിനുള്ള മരുന്ന് കോവി ഷീൽഡ് വാക്സീന് ഒരാൾക്ക് രണ്ടു ഡോസ്, 500 രൂപ ചിലവ്.


2020 പിറന്നു; ആദ്യം പുതുവര്‍ഷം എത്തിയത് സമോവയില്\nDecember 31, 2019 7:36 pm NRI Desk Head News, World\nസമോവ: ലോകത്ത് സമോവയിലാണ് 2020 ആദ്യം പിറന്നത്. അന്താരാഷ്ട്ര ഡേറ്റ് ലൈനിന്റെ പടിഞ്ഞാറായാണ് സമോവ സ്ഥിതി ചെയ്യുന്നത്. പുതുവര്‍ഷം രണ്ടാമത് എത്തുന്നത് ന്യൂസിലാന്‍ഡിലായിരിക്കും. പിന്നീട് ഓസ്ട്രേലിയ, ജപ്പാന്, ദക്ഷിണ കൊറിയ..അങ്ങനെ നീളും പട്ടിക. ബേക്കേര്‍സ് ദ്വീപിലാണ് ഏറ്റവും ഒടുവില് പുതുവര്‍ഷം എത്തുക. പുതുവത്സരത്തോടനുബന്ധിച്ച് ഇന്ത്യയിലെ പ്രധാന നഗരങ്ങളിലെല്ലാം കനത്ത സുരക്ഷയാണ് ഏര്‍പ്പെടുത്തിയിരിക്കുന്നത്.\nപുതുവത്സരാഘോഷങ്ങളുടെ ഭാഗമായി സംസ്ഥാനത്തിന്റെ വിവിധഭാഗങ്ങളില് കനത്ത സുരക്ഷയേര്‍പ്പെടുത്തിയിട്ടുണ്ട്. സംസ്ഥാനത്ത് ഏറ്റവുമധികമാളുകള് പുതുവത്സരാഘോഷത്തിനായി എത്തുന്ന ഫോര്‍ട്ട് കൊച്ചിയിലാണ് ഏറ്റവും കൂടുതല് പോലീസിനെ വിന്യസിച്ചിരിക്കുന്നത്. ഇവിടെ പ്രത്യേക പോലീസ് കണ്‍ട്രോള് റും തുറന്നു. വൈകിട്ട് മൂന്ന് മുതല് തോപ്പുംപടി പാലം, ഹാര്‍ബര് പാലം, ഇടക്കൊച്ചി, കുമ്പളങ്ങി, കമാലക്കടവ് എന്നിവിടങ്ങളില് പ്രത്യേക പോലീസ് പിക്കറ്റുകള് ഏര്‍പെടുത്തിയിട്ടുണ്ട്.\nTags: happy new year, പുതുവര്‍ഷം


എൻ.ഡി.എ യുടെ ഹരിവംശ് നാരായൺ സിങ് രാജ്യസഭാ ഉപാധ്യക്ഷൻ\nന്യൂഡൽഹി (09-08-18) : രാജ്യസഭാ ഉപാധ്യക്ഷ സ്ഥാനത്തേക്ക് നടന്ന തെരഞ്ഞെടുപ്പിൽ എൻ.ഡി.എ സ്ഥാനാർഥി യായി മത്സരിച്ച ജെഡിയുവിലെ ഹരിവംശ് നാരായണ് സിങിന് വിജയം . കോൺഗ്രസ്സ് സ്ഥാനാർഥി ബി.കെ.ഹരിപ്രസാദിനെ 105 നെതിരെ 125 വോട്ടുകൾക്ക് പരാജയപ്പെടുത്തിയാണ് ഹരിവംശ് നാരായൺ സിങ് രാജ്യസഭാ ഉപാധ്യക്ഷനായത്.\nവൈ.എസ്.ആര് കോണ്‍ഗ്രസും ആംആദ്മി പാര്‍ട്ടിയും വോട്ടെടുപ്പില് നിന്ന് വിട്ടുനിന്നു. ബി.ജെ.ഡിയും ടി.ആര്.എസും എന്.ഡി.എയ്ക്ക് വോട്ട് ചെയ്തു. ബിജു ജനതാദളിനെ ഒപ്പം നിർത്താനുള്ള ശ്രമം കോൺഗ്രസ്സ് നടത്തിയെങ്കിലും വിജയിച്ചിരുന്നില്ല. ഹരിവംശിൻറെയും ബി.കെ. ഹരിപ്രസാദിൻറെയും പേരുകൾ മുന്നോട്ടു വച്ചു പ്രമേയം അവതരിപ്പിച്ചായിരുന്നു തിരഞ്ഞെടുപ്പ് നടന്നത്. ഹരിവംശിന് അനുകൂലമായി4പ്രമേയവും ഹരിപ്രസാദിന് അനുകൂലമായി5പ്രമേയവുമാണ് വന്നത്. ഇതില്‍ഹരിവംശിനെ നിർദ്ദേശിക്കുന്ന പ്രമേയത്തിലാണ് വോട്ടെടുപ്പ് നടന്നത്.


പുഴ ബ്ലോഗ്: പ്രതീക്ഷകളുടെ വിക്കറ്റ് വീഴുമ്പോള്...\nപ്രതീക്ഷകളുടെ വിക്കറ്റ് വീഴുമ്പോള്...\nകായികം by കമല്\nഅതിരില്ലാത്ത പ്രതീക്ഷകളാണ് ക്രിക്കറ്റിന്റെ ആവേശവും അപകടവും. ആരാധകരുടെ പ്രതീക്ഷകള് വാനോളമുയരുമ്പോള് താരങ്ങള് വീരനായകന്മാരാകുന്നു. ആ പ്രതീക്ഷകള്‍ക്കേല്‍ക്കുന്ന ഓരോ ചെറിയ തിരിച്ചടികളും വീരനായകന്മാരെ വെറുക്കപ്പെട്ടവരുമാക്കുന്നു. നൂറുകോടി പ്രതീക്ഷകളില് നിന്നുയര്‍ന്ന ആരവങ്ങള്‍ക്കു നടുവില് ലോകകപ്പ് കളിക്കാന് വെസ്റ്റിന്‍ഡീസിലേക്കു പോയ ഇന്ത്യന് ടീമഗംങ്ങള് തിരിച്ചുവന്നപ്പോള് വിമാനത്താവളങ്ങളുടെ പിന്‍വാതില് തേടേണ്ടിവന്നു. അടുത്ത ബംഗ്ലാദേശ് പര്യടനത്തില് നിന്നും വിജയശ്രീലാളിതരായി മടങ്ങിയെത്തുമ്പോള്, കൂകിവിളിച്ചവര് വീണ്ടും കൈയടിക്കും.\nഒമ്പതാം ക്രിക്കറ്റ് ലോകകപ്പിനു കൊടിയിറങ്ങാന് ദിവസങ്ങള് ഇനിയും ശേഷിക്കുന്നു. പക്ഷേ, സെമിഫൈനല് ലൈനപ്പ് പൂര്‍ത്തിയായതോടെ, അതിലിടം പിടിക്കാത്ത രാജ്യങ്ങളിലൊക്കെ അവരുടെ പ്രകടനങ്ങള് പോസ്റ്റ്‌മോര്‍ട്ടം ചെയ്യപ്പെട്ടു തുടങ്ങി. ആദ്യ റൗണ്ടില്‍ത്തന്നെ അപ്രതീക്ഷിതമായി പുറത്തായ ഇന്ത്യയുടെയും പാക്കിസ്ഥാന്റെയും ക്രിക്കറ്റ് ബോര്‍ഡുകള് ഈ പ്രക്രിയ മറ്റുള്ളവരെക്കാള് മുമ്പേ തുടങ്ങിയെന്നു മാത്രം. രണ്ടിടത്തും കാര്യമായ പൊളിച്ചെഴുത്തുകള് തന്നെയുണ്ടാകുമെന്നാണു സൂചന. സൂപ്പര്-8 ഘട്ടം പൂര്‍ത്തിയാകുന്നതോടെ വെസ്റ്റിന്‍ഡീസില് നിന്നും ഇംഗ്ലണ്ടില് നിന്നും വിഴുപ്പലക്കലിന്റെ ഒച്ച കേട്ടു തുടങ്ങി. സെമിസ്ഥാനം ഉറപ്പാക്കിയ ഓസ്‌ട്രേലിയ, ദക്ഷിണാഫ്രിക്ക, ന്യൂസിലന്‍ഡ്, ശ്രീലങ്ക എന്നിവിടങ്ങളിലെ താരങ്ങള്‍ക്കും ക്യാപ്റ്റന്‍മാര്‍ക്കും കോച്ചുമാര്‍ക്കും മാത്രമാണ് തല്‍ക്കാലം ആശ്വാസത്തിനു വകയുള്ളത്. ഇന്ത്യയെയും ദക്ഷിണാഫ്രിക്കയെയും അട്ടിമറിച്ച്, ടൂര്‍ണമെന്റിലെ കറുത്ത കുതിരകളായ ബംഗ്ലാദേശില്‍പ്പോലും ക്യാപ്റ്റനും കോച്ചിനുമെതിരെ കലാപക്കൊടി ഉയര്‍ന്നു കഴിഞ്ഞു.\nക്രിക്കറ്റ് പ്രചാരത്തിലുള്ള അപൂര്‍വം ലോകരാജ്യങ്ങളില് ഭൂരിപക്ഷത്തിനും ഇനി വിമര്‍ശനങ്ങളുടെയും വിശകലനങ്ങളുടെയും കാലമാണ്. ചില ക്യാപ്റ്റന്മാരും കോച്ചുമാരുമൊക്കെ ഇനി തൊഴില്‍രഹിതരാകുന്നതും കാണാം. ഇന്ത്യന് കോച്ച് ഗ്രെഗ് ചാപ്പല്, തന്നെ പുറത്താക്കും മുമ്പേ രാജിവച്ചൊഴിഞ്ഞു. പാക്കിസ്ഥാന് നായകന് ഇന്‍സമാം ഉല് ഹക്കും, വെസ്റ്റിന്‍ഡീസ് നായകന് ബ്രയാന് ലാറയും ക്യാപ്റ്റന്‍സി മാത്രമല്ല, ഏകദിന കരിയര് തന്നെ അവസാനിപ്പിച്ചു. ഇംഗ്ലീഷ് നായകന് മൈക്കല് വോനെ കാത്തിരിക്കുന്നതും സമാനമായ വിധിയാണ്. വോന് തന്ത്രശാലിയായ ക്യാപ്റ്റനാണെങ്കിലും ഏകദിനത്തില് ഇരുപത്തഞ്ചിനടുത്തു മാത്രം ബാറ്റിംഗ് ശരാശരിയുള്ള അദ്ദേഹം ഏകദിനടീമില് സ്ഥാനം അര്‍ഹിക്കുന്നില്ലെന്നാണ് ഇയാന് ബോതമിനെപ്പോലെയുള്ള മുന്‍താരങ്ങള് പറയുന്നത്. ഏകദിന ക്യാപ്റ്റന്‍സി ഒഴിയാന് വോന് സ്വയം സമ്മതവും അറിയിച്ചിട്ടുണ്ട്. ഇന്ത്യന് ക്യാപ്റ്റന് രാഹുല് ദ്രാവിഡിന് ഭാഗ്യത്തിന്റെ പിന്‍ബലത്തില് മാത്രം സ്ഥാനം നിലനിര്‍ത്താന് കഴിഞ്ഞു.\nസിംബാബ്‌വെക്കാരനായ ഇംഗ്ലണ്ട് കോച്ച് ഡങ്കന് ഫ്ലച്ചറിന്റെ സ്ഥാനത്തിനു കനത്ത ഭീഷണിയുണ്ട്. കഴിഞ്ഞ തവണ ടീമിന് ആഷസ് പരമ്പര നേടിക്കൊടുത്തു ഹീറോയായ ഫ്ലച്ചറുടെ സ്വീകാര്യത ഇത്തവണ ആഷസ് നഷ്ടപ്പെട്ടതോടെ ഇല്ലാതായിരുന്നു. ത്രിരാഷ്‌ട്ര പരമ്പരയില് ഓസ്‌ട്രേലിയയെ തകര്‍ത്ത് ഇംഗ്ലണ്ട് ചാമ്പ്യന്മാരായപ്പോള് ലഭിച്ച താത്കാലിക ആശ്വാസം ഫ്ലച്ചര്‍ക്ക് ഇപ്പോള് നഷ്ടപ്പെട്ടു കഴിഞ്ഞു. ശ്രീലങ്കയെ നല്ല രീതിയില് മേയ്ച്ച ടോം മൂഡി ലോകകപ്പിനുശേഷം അവിടെ തുടരാന് ഉദ്ദേശിക്കുന്നില്ല. ഇംഗ്ലണ്ടിനെ പരിശീലിപ്പിക്കാന് അദ്ദേഹം താല്‍പര്യം പ്രകടിപ്പിച്ചിരുന്നെങ്കിലും ഇംഗ്ലീഷ് ആന്റ് വെയില്‍സ് ക്രിക്കറ്റ് ബോര്‍ഡിന്റെ ഭാഗത്തു നിന്ന് അനുകൂല പ്രതികരണമൊന്നും ലഭിച്ചിട്ടില്ല. ടോം മൂഡി ലോകകപ്പിനുശേഷം പുതിയ മേച്ചില്‍പ്പുറം കണ്ടെത്താന് ശ്രമിക്കുന്നത് ശ്രീലങ്കന് താരങ്ങളെയും ബോര്‍ഡിനെയും അസ്വസ്ഥരാക്കുന്നുണ്ട്. ടൂര്‍ണമെന്റില് ലങ്കയുടെ പുരോഗതി കാരണം ഈ അസ്വസ്ഥത ഇതുവരെ കാര്യമായി പുറത്തുവന്നില്ലെന്നു മാത്രം. ബംഗ്ലാദേശ് അവിസ്മരണീയമായ പ്രകടനമാണ് ഈ ലോകകപ്പില് പുറത്തെടുത്തതെങ്കിലും അവരുടെ ക്യാപ്റ്റന് ഹബീബുള് ബാഷറിന്റ നില പരുങ്ങലിലാണ്. യുവതാരങ്ങള് നേടിക്കൊടുത്ത ത്രസിപ്പിക്കുന്ന വിജയങ്ങളില് ബാഷറിന്റെ പങ്ക് പലപ്പോഴും വിസ്മരിക്കപ്പെട്ടു. ഇന്ത്യയെ തോല്‍പിച്ചതോടെ ബംഗ്ലാ ആരാധകരുടെ പ്രതീക്ഷകള് കുറഞ്ഞതു സെമിഫൈനല് വരെയാണു നീണ്ടത്. അതിനൊത്ത വളര്‍ച്ച ബംഗ്ലാദേശിന്റെ കൗമാരം വിടാത്ത സംഘം നേടിയിട്ടില്ലെന്നത് ആരാധകര്‍ക്ക് ഉള്‍ക്കൊള്ളാനായിട്ടില്ല. ഇന്ത്യക്കും ദക്ഷിണാഫ്രിക്കയ്ക്കുമെതിരെ നേടിയ വിജയങ്ങള്‍ക്കിടയിലും ബാഷറിന്റെ രക്തത്തിനു വേണ്ടി മുറവിളി ഉയരുകയാണ്.\nഓസ്‌ട്രേലിയന് കോച്ച് ജോണ് ബുക്കാനന് ഈ ലോകകപ്പോടെ സ്ഥാനമൊഴിയാന് നേരത്തെ തന്നെ തീരുമാനിച്ചിരുന്നു. ഓസ്‌ട്രേലിയന് ക്രിക്കറ്റ് അക്കാദമി മേധാവി ടീം നീല്‍സണ് അദ്ദേഹത്തിന്റെ പിന്‍ഗാമിയായി തെരഞ്ഞെടുക്കപ്പെടുകയും ലോകകപ്പ് ടീമിനെ അനുഗമിക്കുകയും ചെയ്തിരുന്നു. ക്രിക്കറ്റ് അക്കാദമിയില് നീല്‍സണ് ഒഴിച്ചിട്ടിരുന്ന സ്ഥാനത്തേക്കു പരിഗണിക്കുന്നതാകട്ടെ ഗ്രെഗ് ചാപ്പലിനെയും. ഇന്ത്യന് ക്രിക്കറ്റ് അക്കാദമിയുടെ മുഖ്യ ഉപദേഷ്ടാവായും ചാപ്പലിനെ ക്ഷണിച്ചിട്ടുണ്ടെങ്കിലും അദ്ദേഹം ഇതുവരെ മനസു തുറന്നിട്ടില്ല.\nഓസ്‌ട്രേലിയന് അക്കാദമിയുടെ തന്നെ പഴയ മേധാവി ബെന്നറ്റ് കിംഗാണ് ഇപ്പോള് പുതിയ ജോലി തേടുന്ന മറ്റൊരു പ്രമുഖന്. കിംഗിന്റെ കീഴില് വിന്‍ഡീസ് ടീം കൂടുതല് സുസജ്ജമായെന്ന പ്രതീതിയോടെയാണ് സ്വന്തം നാട്ടിലെ ലോകകപ്പിനൊരുങ്ങിയത്. അനായാസം സൂപ്പര്-8ല് കടന്നുകൊണ്ട് അവര് ആരാധകരുടെ പ്രതീക്ഷ വര്‍ദ്ധിപ്പിക്കുകയും ചെയ്തു. പക്ഷേ, സൂപ്പര്-8ല് അവരുടെ പ്രകടനത്തെ വിശേഷിപ്പിക്കാന് ദയനീയം എന്ന വാക്കു മതിയാകില്ല. ഇന്നത്തെ ഓസ്‌ട്രേലിയക്കു തുല്യമായ പഴയകാല പ്രതാപവുമായുള്ള താരതമ്യങ്ങളാണ് ഇപ്പോള് വിന്‍ഡീസ് ടീമിനെ വലയ്ക്കുന്നത്. അന്നത്തെ മഹാരഥന്മാര്‍ക്കൊപ്പം നില്‍ക്കാന് ഇന്നത്തെ ടീമിലുള്ളത് ഒരു ബ്രയാന് ലാറ മാത്രവും. ടീമിനെ നയിക്കാന് ലാറയുടെ പകരക്കാരനെ കണ്ടെത്തുന്നതും വിന്‍ഡീസ് ക്രിക്കറ്റ് ബോര്‍ഡിനു ഭാരിച്ച ജോലിയാണ്. നേതൃഗുണമുള്ള ഒരു കളിക്കാരനെ എടുത്തു കാട്ടാനില്ലാത്തതാണ് അവരുടെ പ്രശ്നം. വൈസ് ക്യാപ്റ്റന് രാംനരേശ് സര്‍വന് ക്യാപ്റ്റനാകാന് താല്‍പര്യം പ്രകടിപ്പിച്ചിട്ടുണ്ട്. ക്രിസ് ഗെയ്‌ലിനെ ക്യാപ്റ്റനാക്കിയാല്, പണ്ട് ക്ലൈവ് ലോയ്ഡ് ക്യാപ്റ്റനായപ്പോഴത്തേതു പോലെ, ബാറ്റിംഗില് കൂടുതല് ഉത്തരവാദിത്വമുണ്ടാകുമെന്നു കരുതുന്നവരുമുണ്ട്.\nബംഗ്ലാദേശ് പര്യടനത്തിനു പോകുന്ന ഇന്ത്യന് ടീമില് കോച്ച് എന്ന സ്ഥാനം ഉണ്ടാകില്ലെന്നു വ്യക്തമായിക്കഴിഞ്ഞു. രവിശാസ്‌ത്രി മാനേജരും റോബിന് സിംഗ് ഫീല്‍ഡിംഗ് പരിശീലകനും വെങ്കിടേഷ് പ്രസാദ് ബൗളിംഗ് പരിശീലകനുമായുള്ള താല്‍കാലിക സംവിധാനമാണ് ഏര്‍പ്പെടുത്തിയിട്ടുള്ളത്. ഈ സാഹചര്യത്തില്, ലോകക്രിക്കറ്റിലെ ഏറ്റവും പ്രശസ്തിയും പണവും വെല്ലുവിളിയും നല്‍കുന്ന ജോലിയായ, ഇന്ത്യന് കോച്ചിന്റെ സ്ഥാനം ആഗ്രഹിക്കുന്ന ചിലരെങ്കിലും മുന്നോട്ടു വന്നിട്ടുണ്ട്. ഇന്നു ലോകക്രിക്കറ്റിലെ സൂപ്പര് കോച്ചായ ഡേവ് വാട്‌മോര് തന്നെയാണ് ഇവരില് പ്രമുഖന്. 1996ല് ശ്രീലങ്കയെ ലോകചാമ്പ്യന്മാരാക്കുകയും ഇത്തവണ ബംഗ്ലാദേശിനെ സൂപ്പര്-8ലെത്തിക്കുകയും ചെയ്ത വാട്‌മോര് ഇന്ത്യയെ പരിശിലിപ്പിക്കാന് തയ്യാറാണെന്ന് പരസ്യമായി പ്രഖ്യാപിക്കുക തന്നെ ചെയ്തു. പക്ഷേ, ഈ പ്രഖ്യാപനം ബംഗ്ലാദേശ് അധികൃതര്‍ക്കു തീരെ രസിച്ചിട്ടില്ല. ലോകകപ്പ് കഴിയും വരെ മാത്രമാണ് വാട്‌മോറിന്റെ കാലാവധിയെങ്കിലും ഇത്ര പ്രധാനമായൊരു ടൂര്‍ണമെന്റിനിടെ ഇങ്ങനെയൊരു പ്രഖ്യാപനം നടത്തിയതിന് വാട്‌മോറിനെ ബംഗ്ലാദേശ് ക്രിക്കറ്റ് ബോര്‍ഡ് പരസ്യമായി അതൃപ്തി അറിയിക്കുകയും ചെയ്തു.\nടീം ഇന്ത്യക്കേറ്റ നാണക്കേട് ചാപ്പലിന്റെ രാജികൊണ്ടു മായ്ച്ചു കളയാനുള്ള ശ്രമത്തിലാണ് ബി.സി.സി.ഐ. ബംഗ്ലാദേശ് പര്യടനത്തില് പേരിനു ചില യുവതാരങ്ങള് ഇടംപിടിക്കാമെങ്കിലും ടീമിന്റെ ഘടനയില് സമൂലമായൊരു മാറ്റം ദീര്‍ഘകാലാടിസ്ഥാനത്തില് പ്രതീക്ഷിക്കാന് കഴിയില്ല. ടീമെന്ന നിലയില് ഇന്ത്യ പരാജയമായെങ്കിലും റോബിന് ഉത്തപ്പ ഒഴികെയുള്ള ടോപ് ഓര്‍ഡര് ബാറ്റ്‌സ്‌മാന്മാരെല്ലാം വിന്‍ഡീസില് ഒരു കളിയിലെങ്കിലും ഭേദപ്പെട്ട പ്രകടനം കാഴ്ചവച്ചിരുന്നു. ബൗളിംഗ് നിരയുടെ പ്രകടനം ശരാശരിക്കു മുകളിലുമായിരുന്നു. അതില് അപവാദം അജിത് അഗാര്‍ക്കറും ഹര്‍ഭജന് സിംഗും മാത്രം. ഹര്‍ഭജനു ശക്തമായ വെല്ലുവിളി ഉയര്‍ത്താന് രമേഷ് പൊവാറിനു കഴിയും. പക്ഷേ, പ്രായം പൊവാറിന് അനുകൂലമല്ല.\nഅനില് കുംബിള് കൂടി വിരമിക്കുന്ന സാഹചര്യത്തില് ഇന്ത്യക്കിപ്പോള് ആവശ്യം നിലവാരമുള്ള സ്പിന്നര്‍മാരാണ്. അണ്ടര്-19 ക്യാപ്റ്റന് പിയൂഷ് ചൗളയാണ് യുവപ്രതീക്ഷകളില് മുന്നില് നില്‍ക്കുന്നത്. വെങ്കടപതി രാജുവിനും, സുനില് ജോഷിക്കും ശേഷം ഒഴിഞ്ഞു കിടക്കുന്ന ഇടങ്കയ്യന് സ്പിന്നറുടെ ഒഴിവിലേക്ക് വൈകാതെ രവീന്ദര് ജഡേജയോ ഷാബാദ് നദീമോ പരിഗണിക്കപ്പെട്ടേക്കും. പ്രജ്ഞാന് ഓജ, ഇക്ബാല് അബ്ദുള്ള എന്നീ യുവസ്പിന്നര്‍മാരും പ്രതീക്ഷയുണര്‍ത്തുന്നു.\nഉത്തര്‍പ്രദേശിന്റെ മുഹമ്മദ് കൈഫ്, സുരേഷ് റെയ്‌ന, മുംബൈയുടെ രോഹിത് ശര്‍മ, ബംഗാളിന്റെ മനോജ് തിവാരി, തമിഴ്‌നാടിന്റെ എസ്. ബദരിനാഥ്, ഡല്‍ഹിയുടെ ഗൗതം ഗംഭീര് എന്നിവരാണ് ടീമിന്റെ റിസര്‍വ് ബാറ്റിംഗ് നിരയില് ഇപ്പോഴുള്ളത്. റിസര്‍വ് പേസ് ബൗളിംഗ് നിരയില് പഞ്ചാബിന്റെ വി.ആര്.വി. സിംഗ്, ഉത്തര്‍പ്രദേശിന്റെ ആര്.പി. സിംഗ്, ബംഗാളിന്റെ രണദേബ് ബോസ്, ഡല്‍ഹിയുടെ ഇഷാന്ത് ശര്‍മ, തമിഴ്‌നാടിന്റെ വിജയകുമാര് യോമഹേഷ് എന്നിവരുമുണ്ട്. സച്ചിന് തെണ്ടുല്‍ക്കര്, സൗരവ് ഗാംഗുലി, രാഹുല് ദ്രാവിഡ്, വി.വി.എസ്. ലക്ഷ്മണ് എന്നിവരുടെ അന്താരാഷ്‌ട്ര കരിയറിന് ഇനി ഏറെ ദൈര്‍ഘ്യം പ്രതീക്ഷിക്കാന് കഴിയില്ല. ബൗളിംഗ് നിരയില് ഒരു പരിധിവരെ സഹീര് ഖാനൊഴികെ ആര്‍ക്കും സ്ഥിരാംഗത്വം അവകാശപ്പെടാനുമില്ല. ഈ സാഹചര്യത്തില് റിസര്‍വ് ബഞ്ചിലിരിക്കുന്നവരില് ഭൂരിഭാഗവും സമീപഭാവിയില് തന്നെ പരീക്ഷിക്കപ്പെടുമെന്നു കരുതാം.\nഅയര്‍ലന്‍ഡിനോടു തോറ്റ് ആദ്യ റൗണ്ടില് പുറത്തായ പാക്കിസ്ഥാന്റെ ദുരന്തം പൂര്‍ത്തിയായത് ബോബ് വൂമറുടെ കൊലപാതകത്തോടെയാണ്. ഇന്‍സമാം ഏകദിന ക്രിക്കറ്റില് നിന്നു വിരമിക്കുകയും ടെസ്റ്റ് ക്യാപ്റ്റന്‍സി രാജിവയ്ക്കുകയും ചെയ്തു കഴിഞ്ഞു. മറ്റു പല രാജ്യങ്ങളിലും പരിശീലകരാാ‍നും ക്യാപ്റ്റനാകാനും കടുത്ത മത്സരം നിലനില്‍ക്കുമ്പോള് പാക്കിസ്ഥാനില് ഇതിനൊന്നും ആളില്ലാത്ത സ്ഥിതിയാണ്. ഇന്‍സിക്കു സ്വാഭാവിക പിന്‍ഗാമി വൈസ് ക്യാപ്റ്റന് യൂനിസ് ഖാനായിരുന്നെങ്കിലും ക്യാപ്റ്റന്‍സിയുടെ സമ്മര്‍ദ്ദം താങ്ങാന് കഴിയില്ലെന്ന കാരണം പറഞ്ഞ് അദ്ദേഹം മാറി നില്‍ക്കുകയാണ്. മുഹമ്മദ് യൂസഫ് ക്യാപ്റ്റനാകാന് ആഗ്രഹം പ്രകടിപ്പിച്ചെങ്കിലും സെലക്ടര്‍മാര്‍ക്കും ക്രിക്കറ്റ് ബോര്‍ഡിനും അതിനോടു താല്‍പര്യമില്ല. ഓള്‍റൗണ്ടര് ഷോയബ് മാലിക്കിനു തന്നെയാണു മുന്‍ഗണന. ടീമംഗങ്ങളില് സ്ഥാനചലനത്തിനു സാധ്യതയുള്ളത് റാണാ നവേദ് ഉല് ഹസന്, മുഹമ്മദ് സമി, ഷാഹിദ് അഫ്രീദി തുടങ്ങിയവര്‍ക്കാണ്.\nലോകക്രിക്കറ്റിലെ പല മഹാരഥന്മാര്‍ക്കും ഇത് അവസാന ലോകകപ്പായിരുന്നു. ഇക്കൂട്ടത്തില് ബ്രയാന് ലാറയും ഒരു പക്ഷെ, സച്ചിന് തെണ്ടുല്‍ക്കറുമുണ്ട്. ലോക ക്രിക്കറ്റിലെ എക്കാലത്തെയും മികച്ച ബാറ്റ്‌സ്‌മാന്മാരുടെ കൂട്ടത്തില് എണ്ണപ്പെടുന്ന സച്ചിനും ലാറയ്ക്കും തങ്ങളുടെ മഹത്വത്തിനു മാറ്റു കൂട്ടാന് ഒരു ലോകകപ്പ് മാത്രം സ്വന്തമാക്കാനായില്ല.\nഅങ്ങനെ എന്നത്തേയും പോലെ ഈ ലോകകപ്പും സഫലമാകാത്ത ഒരുപിടി സ്വപ്നങ്ങളുടേതു കൂടിയാകുന്നു. ക്രിക്കറ്റ് എന്ന മതം തലയ്ക്കു പിടിച്ചവര് ഇനി അടുത്ത നാലു വര്‍ഷത്തേക്കുള്ള സ്വപ്നങ്ങള് നെയ്തു കൂട്ടാന് തുടങ്ങുകയായി. ക്രിക്കറ്റിന്റെ ആവേശവും ആശയും നിരാശയും അതിന്റെ ഭാഗമായി നിലനില്‍ക്കുകയും ചെയ്യും.\nPosted by പുഴ.കോം at 5:06 PM


അച്ഛന്റെ നെഞ്ചത്ത് ചാഞ്ഞ് കിടന്ന് മാമാട്ടി.. മുടി ഒതുക്കി പിടിച്ച് കാവ്യ...ആ മനോഹരനിമിഷങ്ങള് ക്യാമറയില് പകര്‍ത്താന് സാധിച്ചെന്ന് ഫോട്ടോഗ്രാഫർ... ചിത്രം വൈറൽ! കണ്ണ് നിറഞ്ഞ് ആരാധകർ - metromatinee.com Lifestyle Entertainment & Sports\nദിലീപിന്റെയും കുടുംബത്തിന്റെയും വിശേഷങ്ങൾ അറിയാൻ മലയാളികൾക്ക് ഒരു പ്രത്യേക താല്പര്യമുണ്ട്. ഇരുവരുടെയും മക്കൾ മഹാലക്ഷ്മിയ്ക്കും, മീനാക്ഷിയ്ക്കും ആരാധകർ ഏറെയാണ്. അടുത്തിടെയായിരുന്നു മാമാട്ടിയെന്ന മഹാലക്ഷ്മിയുടെ വിദ്യാരംഭം. ചടങ്ങിലെ ചിത്രങ്ങളും വിശേഷങ്ങളും സോഷ്യൽ മീഡിയയിൽ വൈറലായിരുന്നു\nഇപ്പോഴിതാ ഫോട്ടോഗ്രാഫറായ അരുണ് ശങ്കര് മേനോൻ ഫേസ്ബുക്കിലൂടെ ദിലീപിന്റെയും കുടുംബത്തിന്റേയും ചിത്രങ്ങള് പങ്കുവെച്ചിരിക്കുകയാണ്. ആ മനോഹരനിമിഷങ്ങള് ക്യാമറയില് പകര്‍ത്താന് എനിക്ക് അവസരം ലഭിച്ചുവെന്ന് പറഞ്ഞായിരുന്നു അദ്ദേഹം ചിത്രങ്ങള് പോസ്റ്റ് ചെയ്തത്. ക്ഷണനേരം കൊണ്ട് തന്നെ ചിത്രങ്ങള് വൈറലായി മാറിക്കഴിഞ്ഞിട്ടുണ്ട്.\nഅച്ഛന്റെ മടിയിലിരുന്നാണ് മഹാലക്ഷ്മി ആദ്യാക്ഷരം കുറിച്ചത്. മകൾ ഇടയ്ക്ക് വാശിപിടിക്കുമ്പോൾ താലോലിക്കുന്ന കാവ്യയെയും ചിത്രങ്ങളിൽ കാണാം. മകളേയും എടുത്ത് നില്‍ക്കുന്നതും ഒരുമിച്ച് തൊഴുന്നതിന്റെയുമെല്ലാം ചിത്രങ്ങള് അരുണ് പോസ്റ്റ് ചെയ്തിട്ടുണ്ട്. കസവ് മുണ്ടും നേര്യതുമായിരുന്നു ദിലീപിന്റെ വേഷം\n2018 ഒക്ടോബര് 19-നാണ് മഹാലക്ഷ്മിയുടെ ജനനം. 2018 നവംബര് 17 നായിരുന്നു പേരിടല് ചടങ്ങ്. വിജയദശമി ദിനത്തില് ജനിച്ചതുകൊണ്ട് കുടുംബം മലഹാലക്ഷ്മി എന്ന പേര് നൽകിയത്.\nസ്വാന്തത്തിലെ ജയന്തി വിവാഹിതയാകുന്നു… വരനെ കണ്ടോ? ആശംസകളുമായി ആരാധകർ\nമിനിസ്‌ക്രീന് പ്രേക്ഷകരുടെ ഇഷ്ട താരമാണ്. പൗര്‍ണമി തിങ്കള് സീരിയലിനു ശേഷം ജയന്തി കഥാപാത്രമായി അപ്സര സാന്ത്വനത്തിലേക്ക് എത്തുകയായിരുന്നുകുശുമ്പും, ഏഷണിയും കൂട്ടുന്ന കഥാപാത്രമാണ്...\nവിവാഹ മോചനത്തിന് ശേഷം ആദ്യമായി മുന്‍ഭര്‍ത്താവിന്റെ അച്ഛനായ നാഗാര്‍ജുനയുടെ സ്റ്റുഡിയോയിലെത്തി സാമന്ത\nതെലുങ്ക് താരം നാഗചൈതന്യയുമായുള്ള വിവാഹ മോചനത്തിന് ശേഷം ആദ്യമായി മുന്‍ഭര്‍ത്താവിന്റെ അച്ഛനായ നാഗാര്‍ജുനയുടെ സ്റ്റുഡിയോയിലെത്തി സാമന്ത. നാഗാര്‍ജുനയുടെ ഉടമസ്ഥതയിലുള്ള ഹൈദരാബാദിലെ അന്നപൂര്‍ണ...\n‘ഞാന് സ്റ്റീവ് ലോപ്പസ്’ എന്ന ചിത്രത്തിൽ നായികയായി കൊണ്ടായിരുന്നു അഹാനയുടെ സിനിമാ അരങ്ങേറ്റം. ഞണ്ടുകളുടെ നാട്ടില് ഒരിടവേള, ലൂക്ക, പതിനെട്ടാം പടി,...\nതന്റെ അടുത്ത ചിത്രമായ പത്തൊമ്പതാം നൂറ്റാണ്ട് എത്തുന്നതോടെ നടന് സിജു വിത്സന് സൂപ്പര് താര പദവിയിലേക്ക് ഉയര്‍ത്തപ്പെടുമെന്ന് സംവിധായകൻ വിനയൻ അടുത്തിടെ...\nകന്നഡ സൂപ്പര്‍സ്റ്റാര് പുനീതിന്റെ അനുസ്മരണച്ചടങ്ങില് വിങ്ങിപ്പൊട്ടുന്ന ഭാര്യ അശ്വിനിയുടെയും പുനീതിന്റെ സഹോദരന് ശിവരാജ്കുമാറിന്റെയും വിഡിയോ കണ്ണ് വേദനിപ്പിക്കുന്നു. ചടങ്ങില് പുനീതിന്റെ പഴയകാല...


വര്‍ഷങ്ങളായി ആയിരക്കണക്കിന് നിരപരാധികളെയും നൂറുകണക്കിന് അമേരിക്കന് സൈനികരേയും കൊന്നൊടുക്കിയതിന്റെ ഉത്തരവാദിത്വം കണക്കിലെടുത്ത് ഇറാന്‍റെ ഇസ്ലാമിക് റെവലൂഷനറി ഗാര്‍ഡ് കോറിന്‍റെ മേജര് ജനറലായിരുന്ന കാസെം സൊലൈമാനിയുടെ മരണത്തില് വിലപിക്കേണ്ടതില്ല. രഹസ്യവും നിഗൂഢവുമായ കാര്യങ്ങള്‍ക്കുപയോഗിക്കുന്ന ഇറാന്‍റെ ഖുദ്സ് ഫോഴ്സിന്റെ കമാന്ററായിരുന്ന സൊലൈമാനി അമേരിയ്ക്കക്ക് എന്നും തലവേദനയായിരുന്നു. അതിനാല് തന്നെ ഖുദ്സ് ഫോഴ്സിനെ ഭീകര സംഘടനയായാണ് അമേരിക്ക കാണുന്നത്, സൊലൈമാനിയെ ഭീകരനായും. സൊലൈമാനിയുമായോ അനുബന്ധ വ്യാപാര വ്യവസായങ്ങളുമായോ പങ്കാളികളാകുന്നതില് നിന്ന് പൗരൻമാരെ അമേരിക്ക വിലക്കിയിട്ടുമുണ്ട്. സൊലൈമാനിയുടെ വധം ഇറാനുമായുള്ള യുദ്ധസാധ്യത വര്‍ദ്ധിപ്പിക്കുന്നു എന്നതാണ് വസ്തുത. പ്രസിഡന്റ് ട്രം‌പും ഇറാന് ഭരണകൂടവും കൂടുതല് ആക്രമണ ഭീഷണികള് കൈമാറിക്കൊണ്ടിരിക്കുകയാണിപ്പോള്.\nഅമേരിക്കയിലെയും ഇറാനിലെയും നേതാക്കള് തങ്ങളുടെ ലക്ഷ്യങ്ങള് നേടുന്നതില് പരാജയപ്പെട്ടുകൊണ്ടിരിക്കുകയാണ്. ഇറാന് ആണവ കരാറില് നിന്ന് മാറിനില്‍ക്കാനും, കരാര് ചര്‍ച്ച ചെയ്ത ബ്രിട്ടന്, ഫ്രാന്‍സ്, ജര്‍മ്മനി, റഷ്യ, ചൈന എന്നീ രാജ്യങ്ങളെ അവഗണിക്കാനും, പുതിയ ഉപരോധങ്ങള് ഏര്‍പ്പെടുത്താനും, അറേബ്യന് ഗള്‍ഫില് യുഎസ് സേനയെ ശക്തിപ്പെടുത്താനും, ബലപ്രയോഗം നടത്താനുമാണ് പ്രസിഡന്‍റ് ഡൊണാള്‍ഡ് ട്രംപ് ശ്രമിച്ച്ത്. ചര്‍ച്ചയ്ക്കായി ഇറാന് മുന്‍കൈ എടുക്കുമ്പോള് ട്രംപാകട്ടേ ബലപ്രയോഗത്തിലൂടെ കാര്യങ്ങള് നേടാമെന്ന് വൃഥാ ശഠിച്ചു. മൂഢ സ്വര്‍ഗത്തിലെ രാജാവിനെപ്പോലെ ഭീഷണിപ്പെടുത്തി മിഡില് ഈസ്റ്റില് യു എസിന്റെ ആധിപത്യം തുടരുമെന്ന സമ്മിശ്ര സന്ദേശങ്ങളും ട്വിറ്ററിലൂടെ അയച്ചുകൊണ്ടിരുന്നു.\nകഴിഞ്ഞ വര്‍ഷം യു എസ് താവളങ്ങള്‍ക്കും സഖ്യകക്ഷികള്‍ക്കുമെതിരെ ഇറാന് നടത്തിയ ആക്രമണ പരമ്പരകളോട് പ്രതികരിക്കാന് ട്രംപ് വിമുഖത കാണിച്ചു. യുഎസ് ഡ്രോണ് തകര്‍ത്തതിനെത്തുടര്‍ന്ന് ജൂണില് അവസാന നിമിഷം ഇറാനെതിരായ പ്രതികാര സമരം അദ്ദേഹം പിന്‍വലിച്ചു. സൗദി അറേബ്യയിലെ എണ്ണ സംസ്ക്കരണ കേന്ദ്രങ്ങള്‍ക്കെതിരെ സെപ്തംബറില് ഇറാന് നടത്തിയ ഡ്രോണ് ആക്രമണത്തെ അപലപിക്കാനോ പ്രതികരിക്കാനോ പ്രസിഡന്‍റ് വിസമ്മതിച്ചു.\nസിറിയയില് നിന്ന് യുഎസ് സൈന്യത്തെ പെട്ടെന്ന് പിന്‍വലിക്കാന് ട്രംപ് തീരുമാനിച്ചപ്പോള്, പ്രത്യക്ഷമായി കുര്‍ദിഷ് സഖ്യകക്ഷികളെ ഉപേക്ഷിച്ച് തുര്‍ക്കിയെയും റഷ്യയെയും ഇറാനെയും സിറിയയില് തങ്ങളുടെ സ്വാധീനം വിപുലീകരിക്കാന് അനുവദിക്കുകയായിരുന്നു ട്രം‌പ്. യുദ്ധങ്ങളില് നിന്ന് ട്രം‌പ് ‘എന്നന്നേക്കുമായി’ പിന്മാറുന്നുവെന്ന് പ്രതിജ്ഞയെടുക്കുന്ന സമയത്ത് മിഡില് ഈസ്റ്റേണ് രാജ്യങ്ങള് അവരവരുടെ പ്രശ്നങ്ങള് സ്വയം പരിഹരിച്ചുകൊള്ളണമെന്ന ഉപദേശവും നല്‍കി. അടുത്തിടെ വാള്‍സ്ട്രീറ്റ് ജേണല് എഡിറ്റോറിയല് വിശേഷിപ്പിച്ചത് ‘ഒറ്റപ്പെടാനുള്ള പ്രേരണകള് അപകടങ്ങള് വിളിച്ചു വരുത്താനും എതിരാളികള്‍ക്കുള്ള തുറന്ന ക്ഷണവുമാണ്,’ എന്നാണ്.\nകഴിഞ്ഞ ജൂണില് അറേബ്യന് ഗള്‍ഫിലെ ഓയില് ടാങ്കറുകളില് ആക്രമണം നടത്തുകയും, സഖ്യ സേനയെ ഉപയോഗിച്ച് യുഎസ് താവളങ്ങളെയും അവരുടെ സഖ്യകക്ഷികളെയും തുരത്തിയോടിക്കാമെന്നും ഇറാന് തെറ്റായ കണക്കുകൂട്ടലുകള് നടത്തി. ഡിസംബര് 27 ന് കിര്‍ക്കുക്കിനടുത്തുള്ള ഒരു യു എസ് സൈനിക താവളത്തില് റോക്കറ്റ് ആക്രമണം നടത്തിയതു തന്നെ ട്രംപിനെ മിഡില് ഈസ്റ്റില് നിന്ന് ഒഴിവാക്കുക എന്ന ലക്ഷ്യത്തോടെയായിരുന്നു.\nഎന്നാല് ആ തന്ത്രം പരാജയപ്പെട്ടു. ഇറാഖിലെയും സിറിയയിലെയും ഇറാനിയന് പ്രൊക്സി മിലിഷ്യയായ കതെബ് ഹിസ്ബുള്ളയെ എഫ് 15ഇ യുദ്ധവിമാനങ്ങളുപയോഗിച്ച് ആക്രമിക്കാന് പ്രസിഡന്‍റ് ഉത്തരവിട്ടു. ആ ആക്രമണത്തില് 25 പേര് കൊല്ലപ്പെടുകയും 50 പേര്‍ക്ക് പരിക്കേല്‍ക്കുകയും ചെയ്തു. ഈ നടപടിയുടെ അനന്തരഫലങ്ങള് വൈറ്റ് ഹൗസ് പ്രതീക്ഷിച്ചിരുന്നോ എന്ന് വ്യക്തമല്ല. എന്നാല് പരിണത ഫലങ്ങള് സംഭവിച്ചു.\nഅക്രമാസക്തവും ഇറാനിയന് അനുകൂലവുമായ പ്രതിഷേധം ബാഗ്ദാദിലെ യുഎസ് എംബസിയെ അപകടത്തിലാക്കി.\nനാവികരുടെ വിന്യാസവും 82-ാം എയര്‍ബോണ് ഡിവിഷനും മറീന്‍സുമായാണ് അമേരിക്ക അതിനെ നേരിട്ടത്. കൂടാതെ, ഇറാനിയന് ഖുഡ്സ് ഫോഴ്സിന്‍റെ കമാന്‍ഡറായിരുന്ന ഖാസെം സൊലൈമാനിയെ വധിക്കാന് പ്രസിഡന്റ് തീരുമാനിക്കുകയും ഉത്തരവിടുകയും ചെയ്തു.\nതന്‍റെ പ്രസിഡന്‍റ് സ്ഥാനത്തിന്‍റെ ഏറ്റവും വലിയ പരീക്ഷണമാണ് ട്രംപ് ഇപ്പോള് നേരിട്ടുകൊണ്ടിരിക്കുന്നത്. കഴിഞ്ഞ മൂന്ന് വര്‍ഷമായി യുഎസ് ആഗോള നേതൃത്വത്തിന്‍റെ പങ്ക് അദ്ദേഹം ചോദ്യം ചെയ്യുകയും സഖ്യങ്ങളെ വിമര്‍ശിക്കുകയും കൂടുതല് പരിചയസമ്പന്നരായ സൈനിക, നയതന്ത്ര ഉപദേഷ്ടാക്കളുടെ മാര്‍ഗനിര്‍ദ്ദേശം അവഗണിക്കുകയും ചെയ്തുകൊണ്ടിരിക്കുന്നു. യുദ്ധ സാഹചര്യമുണ്ടാക്കാന് പ്രകോപനപരമായ ട്വീറ്റുകള് നിരന്തരം അയച്ചുകൊണ്ടിരിക്കുന്നു.\nഅദ്ദേഹത്തില് നിക്ഷിപ്തമായിട്ടുള്ള പ്രസിഡന്റ് പദവിയും, രാജ്യത്തിന്‍റെ ഗതിയും യുദ്ധഭീഷണിയെക്കുറിച്ചും കമാന്‍ഡര് ഇന് ചീഫ് എന്ന നിലയിലുള്ള ഉത്തരവാദിത്തങ്ങളെക്കുറിച്ചും അദ്ദേഹം ഗൗരവമായി കാണുന്നുണ്ടോ എന്ന് സംശയിക്കേണ്ടിയിരിക്കുന്നു. സൈനിക ശക്തി കൊണ്ട് മാത്രം പ്രശ്നങ്ങള്‍ക്ക് പരിഹാരമാകില്ല. 21ാം നൂറ്റാണ്ടിലെ യുദ്ധങ്ങളുടെ ഏറ്റവും ഗൗരവമേറിയ പാഠം, ശക്തമായ നേതൃത്വം ഇല്ലെങ്കില് കൂടുതല് ജീവനുകള് നഷ്ടപ്പെടും എന്നതാണ്.\nലോകസമാധാനമാണ് ഓരോ ഭരണാധികാരികളും ആഗ്രഹിക്കുന്നതെങ്കില് ആദ്യം വേണ്ടത് അവരുടെ മനസ്സില് സമാധാനം സ്ഥാപിക്കുക എന്നതാണ്. എന്നാല്, അവരുടെ മനസ്സുകള് ധനമോഹവും അധികാര ദുര്‍മോഹവും സുഖലോലുപതയും മറ്റും കൊണ്ടു വിഷലിപ്തമാക്കിത്തീര്‍ത്തിരിക്കുകയാണ്. ആ വിഷലിപ്തമായ മനസ്സാണ് ഇപ്പോള് യുദ്ധത്തിലേക്ക് അവരെ നയിച്ചിരിക്കുന്നത്. പക്ഷേ സ്വാഭാവികമായ സമാധാനത്തെ ഇല്ലാതാക്കിയത്, സ്വന്തം മനസ്സ് വിഷലിപ്തമായിത്തീര്‍ന്നതാണെന്ന് അവര് കാണുന്നില്ല. അതിനാല് അവര് വിഷത്തില് മുങ്ങിക്കിടക്കുന്നുകൊണ്ട് അതില് നിന്ന് കരകയറാന് ഇഷ്ടപ്പെടാതെതന്നെ, ആ വിഷത്തിന്റെ ദോഷഫലത്തില് നിന്നു രക്ഷപ്പെടാന് ശ്രമിക്കുകയാണ്. ഈ ഭരണകര്‍ത്താക്കളുടെ മത്സരബുദ്ധി കാരണം തങ്ങള്‍ക്ക് എന്തു സംഭവിച്ചു എന്നു മനുഷ്യവര്‍ഗം അറിയണം. അങ്ങനെ തിരിച്ചറിവു നേടിയ മനുഷ്യര് പ്രതികരിക്കുമ്പോള് മാത്രമേ അവര് കണ്ണു തുറക്കുകയുള്ളൂ. അവരുടെ കണ്ണുകള് തുറക്കണമെങ്കില് സാധാരണക്കാരുടെ മനസ്സറിയണം. അതു ചെയ്യാത്തിടത്തോളം കാലം ന്യൂക്ലിയര് ബോംബ് എന്ന മുള്‍മുനയില് തൂങ്ങിനില്‍ക്കുന്ന ‘സമാധാനം’ അനുഭവിച്ചുകൊണ്ട് സമാധാനമില്ലാതെ ലോക ജനത ജീവിക്കേണ്ടിവരും.


കൽപ്പറ്റയിൽ മാലിന്യ സംസ്കരണം താളം തെറ്റി : Deepika.com Nattu Visesham\nWednesday, September 16, 2020 10:45 PM IST\nകൽപ്പറ്റ:നഗരസഭയിൽ മാലിന്യ സംസ്കരണം താളം തെറ്റി.നഗരത്തിന്‍റെ പല പ്രദേശങ്ങളിലും മാലിന്യം കുമിഞ്ഞുകിടക്കുകയാണ്. ഇതു പകർച്ചവ്യാധികൾക്കു കാരണമാകുമെന്ന ഭീതിയിലാണ് നഗരവാസികൾ.നഗരസഭയിൽ ശുചീകരണത്തിനു 28 സ്ഥിരം തൊഴിലാളികളും 32 ഹരിതകർമ സേനാംഗങ്ങളുമുണ്ട്. സ്ഥിരം തൊഴിലാളികൾക്കു നഗരസഭ ഒന്നുവീതം ടിപ്പറും ട്രാക്ടറും രണ്ട് ഗുഡ്സ് വാഹനങ്ങളും നൽകിയിരുന്നു. ഇതിൽ ടിപ്പർ ഹരിതകർമ സേനയ്ക്കു നൽകി.നിലിവൽ 28 തൊഴിലാളികൾക്കുംകൂടി ഒരു ഗുഡ്സ് മാത്രമാണ് നിലവിലുള്ളത്. മറ്റു വാഹനങ്ങൾ വർക്ക്ഷോപ്പിലാണ്.\nആഴ്ചയിൽ ഒരു ദിവസമെങ്കിലും വീടുകളിലെത്തി മാലന്യം ശേഖരിക്കാനാണ് ഹരിതകർമസേനയെ നിയോഗിച്ചത്. എന്നാൽ മാസത്തിൽ ഒരുതവണപോലും വീടുകളിൽ നിന്നും മാലിന്യം ശേഖരിക്കാത്ത സ്ഥിതിയാണുള്ളത്. വെള്ളാരംകുന്നിലെ മാലിന്യ നിക്ഷേപ കേന്ദ്രത്തിലും മാലിന്യം കുന്നുകൂടി കിടക്കുകയാണ്. ജെസിബി തകരാറിലായതാണ് ഈ അവസ്ഥയ്ക്കു കാരണമായത്. കുമിഞ്ഞുകൂടിയ മാലിന്യം അടിയന്തരമായി നീക്കണമെന്നു മുസ്ലിം ലീഗ് മുനിസിപ്പൽ പ്രവർത്തകസമിതി യോഗം ആവശ്യപ്പെട്ടു.\nപ്രസിഡന്‍റ് എ.പി. ഹമീദ് അധ്യക്ഷത വഹിച്ചു. സി. മൊയ്തീൻകുട്ടി,കേയംതൊടി മുജീബ്, അലവി വടക്കേതിൽ, സി.കെ. നാസർ,കരിന്പനക്കൽ മജീദ്, റൗഫ് വട്ടത്തൊടുക, അഡ്വ.എ.പി. മുസ്തഫ, പി.പി. ഷൈജൽ, എം.പി. നവാസ്, അസീസ് അന്പിലേരി, എം.കെ. നാസർ, അബു ഗൂഡല്ലായ്, പോക്കു മുണ്ടോളി, നൗഫൽ എമിലി, ബാവ കൊടശ്ശേരി, പി. കുഞ്ഞുട്ടി, ഹംസ വട്ടക്കാരി, മാട്ടുമ്മൽ മുഹമ്മദ്, കമ്മു ചുഴലി, മുബഷിർ എമിലി എന്നിവർ പ്രസംഗിച്ചു.


കാവ്യ മാധവന് 'കുടുങ്ങി': ഫോണില് ബന്ധുക്കളോട് പറഞ്ഞ കാര്യങ്ങള് പോലീസിന് പിടിവള്ളിയായി; സുനി വീട്ടിലെത്തിയ ദൃശ്യവും കിട്ടി - ഇ വാർത്ത | evartha\nകാവ്യ മാധവന് ‘കുടുങ്ങി’: ഫോണില് ബന്ധുക്കളോട് പറഞ്ഞ കാര്യങ്ങള് പോലീസിന് പിടിവള്ളിയായി; സുനി വീട്ടിലെത്തിയ ദൃശ്യവും കിട്ടി\nനടിയെ ആക്രമിച്ച കേസിലെ മുഖ്യപ്രതി പള്‍സര് സുനിയെ അറിയില്ലെന്ന നടി കാവ്യമാധവന്റെ വാദങ്ങള് പൊളിച്ചടുക്കി പൊലീസ്. കാവ്യയുടെ സഹോദരന് മിഥുന് മാധവന്റെ വിവാഹത്തിന് പള്‍സര് സുനി സജീവമായി പങ്കെടുക്കുന്നതിന്റെ വീഡിയോ പോലീസിന് ലഭിച്ചു. 2014 ഏപ്രില് മാസമായിരുന്നു മിഥുന് മാധവന്റെ വിവാഹം. വിവാഹ വീഡിയോയില് നിന്നുമാണ് പള്‍സര് സുനി പങ്കെടുത്തതിന്റെ തെളിവ് ലഭിച്ചത്.\n2015 ഏപ്രില് മാസം കാവ്യയുടെ വെണ്ണലയിലെ വില്ലയില് പള്‍സര് സുനി എത്തിയതിന്റെ തെളിവും പോലീസിന് ലഭിച്ചു. പള്‍സര് ബൈക്കില് എത്തിയ സുനിയുടെ ബൈക്കിന്റെ നമ്പരും മൊബൈല് ഫോണ് നമ്പരും വില്ലയിലെ രജിസ്റ്ററില് രേഖപ്പെടുത്തിയിട്ടുണ്ട്. വില്ലയില് എത്തിയ ദിവസം സുനി കാവ്യയുടെ അച്്ഛനേയും അമ്മയേയും കാറില് കയറ്റി പുറത്ത് പോയതിന് തെളിവുണ്ട്. ഇക്കാര്യം സുനി ചോദ്യം ചെയ്യലില് സമ്മതിക്കുകയും ചെയ്തിട്ടുണ്ട്.\nമുഖ്യപ്രതി പള്‍സര് സുനിയുമായി ബന്ധമൊന്നുമില്ലെന്നാണ് കാവ്യയയും ദിലീപും ഇപ്പോളും ആവര്‍ത്തിക്കുന്നത്. എന്നാല് ഇരുവരുടെയും വാദം പൊളിക്കുന്ന തെളിവുകളാണ് പോലീസ് നിരത്തുന്നത്. തങ്ങളുടെ കൈവശമുള്ള തെളിവ് പോലീസ് ദിലീപിനെ കാണിച്ചുവെന്നും റിപ്പോര്‍ട്ടുകളുണ്ട്. നടി ആക്രമിക്കപ്പെട്ട കേസിലെ മാഡം കാവ്യമാധവനാണെന്ന് പള്‍സര് സുനി കഴിഞ്ഞദിവസം വെളിപ്പെടുത്തിയിരുന്നു. ഓണത്തിന് ശേഷം കാവ്യയെ അറസ്റ്റ് ചെയ്‌തേക്കുമെന്നും സൂചനകളുണ്ട്.\nനടി ആക്രമിക്കപ്പെട്ടതിന് ശേഷം കാവ്യയുടേയും ദിലീപിന്റേയും അടുത്ത ബന്ധുക്കളുടെ ഫോണ് സംഭാഷണം നിരീക്ഷണത്തിലായിരുന്നു. ദിലീപ് ജാഗ്രതയോടെയാണ് ഫോണ് കൈകാര്യം ചെയ്തത്. എന്നാല് കാവ്യയുടെ ഫോണ് സംഭാഷണങ്ങള് പലതും പോലീസിന് പിടിവള്ളിയായി. കാവ്യ ബന്ധുക്കളോട് സംസാരിച്ച പല കാര്യങ്ങളും പോലീസിന് പിടിവള്ളിയാവുകയായിരുന്നു.


കേരളത്തിന് പഞ്ചാബിന്റെ പത്തുകോടിരൂപയുടെ സഹായം - Muhimmath\nകേരളത്തിന് പഞ്ചാബിന്റെ പത്തുകോടിരൂപയുടെ സഹായം\nന്യൂഡല്‍ഹി: പ്രളയക്കെടുതി നേരിടുന്ന കേരളത്തിന് പഞ്ചാബ് സര്‍ക്കാര് 10 കോടി രൂപയുടെ സഹായം പ്രഖ്യാപിച്ചു. ഇതില് അഞ്ചുകോടി രൂപ മുഖ്യമന്ത്രിയുടെ ദുരന്ത ദുരിതാശ്വാസ നിധിയിലേക്ക്. ബാക്കി തുകക്ക് ഉടനടി ഭക്ഷ്യവസ്തുക്കള് കേരളത്തില് വിമാനമാര്‍ഗം എത്തിക്കും.\nഖ്യമന്ത്രി ക്യാപ്ടന് അമരീന്ദര് സിങ്ങാണ് ഈ വിവരം അറിയിച്ചത്. പാല്‍പൊടി, ബിസ്‌ക്കറ്റ്, റസ്‌ക്, കുപ്പിവെള്ളം തുടങ്ങി 30 ടണ് ഭക്ഷ്യസാധനങ്ങള് നാലുതവണയായി കേരളത്തില് എത്തിക്കാനാണ് തീരുമാനിച്ചിട്ടുള്ളത്. ഇതില് ആദ്യ വിമാനം ശനിയാഴ്ച തിരുവനന്തപുരത്ത് എത്തും. കേരള സര്‍ക്കാര് ആവശ്യപ്പെടുന്നമുറക്ക് ബാക്കി ഭക്ഷ്യവസ്തുക്കള് എത്തിക്കും.\nമുഖ്യമന്ത്രിയുടെ അഭ്യര്‍ഥനമാനിച്ച് ഒരുദിവസത്തെ ശമ്പളം കേരള മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവനചെയ്യാന് പഞ്ചാബ് ഐ.എ.എസ് ഓഫിസേഴ്‌സ് അസോസിയേഷന് തീരുമാനിച്ചു. മറ്റു സര്‍ക്കാര് ജീവനക്കാരോടും കേരളത്തെ സഹായിക്കാന് പഞ്ചാബ് മുഖ്യമന്ത്രി ആഹ്വാനം ചെയ്തിട്ടുണ്ട്.


പണിക്കന്: മൂന്നാറു പന്ത്രണ്ട് (1'2')\nPosted by പണിക്കന് at 8:29 AM\nഅയ്യോ.. ബ്രേക്കില്ലാത്ത വണ്ടിയില് ഇരുത്തി പിന്നെ തുടരാം എന്നു പറയുന്നത് വല്യ കഷ്ടം ആണ് കേട്ടോ.\nസസ്പന്‍സിന്റെ മുള്‍മുനയില് നിര്‍ത്താനുള്ള പ്രചോദനം സ്റ്റീരിയലുകളില് നിന്നാണോ കിട്ടിയത്?\n‘കൃത്യസമയത്തു തന്നെ അടിമാലി പള്ളിമുറ്റത്ത് ഞങ്ങളുടെ വണ്ടികള് ബ്രേയ്ക്കിട്ടു‘\nജാതി അലക്കാണല്ലോ ഗഡീ. രസായിട്ടുണ്ട്.\nബ്രേക്കില്ലാത്ത വണ്ടിയില് ഇരുത്തിയാല് പിന്നേം കൊള്ളാം, ഇതിപ്പോ വീലില്ലാത്ത വണ്ടിയില് ഇരുത്തിയിട്ട്!!!\n'സു', കുറുമാന്‍ജി ഇനി പേടിക്കണ്ട ആ വണ്ടീടെ കാര്യം ഇന്നൊരു തീരുമാനം ആക്കിട്ടുണ്ട്... സ്വാഗതത്തിനും പ്രോത്സാഹനതിനും നന്ദി.\nകലേഷ്മാഷ്... സ്റ്റീരിയല് പ്രചോദനം ഒന്നും അല്ല... തൊടക്കം ആയോണ്ട് എല്ലാം വരമൊഴീകരിച്ചു വരുമ്പൊ ടൈം എടുക്കുണു... അതോണ്ട് കഴിഞ്ഞ അത്രേം ഒരു എപ്പിഡോസ് ആക്കി അങ്ങട് ചാമ്പീതാണ്...\nവിശാലേട്ടോ.... നന്ദി... നന്ദി...\nപണിക്കാ, ഇന്നലെയും വായിച്ചിരുന്നു. കമന്റിടാന് മറന്നു. തുടക്കം തന്നെ കസറിയല്ലോ. പേരും ഇഷ്ടപ്പെട്ടു. ഉഗ്രനാവുന്നുണ്ട് പണിക്കാ. ഇനിയും പോരട്ടെ കൂടുതല് വിശേഷങ്ങള്. പക്ഷേ കുറച്ചിങ്ങെഴുതി വരുമ്പോള്, പണിക്കനു മടി വരുന്നുണ്ടല്ലേ ? അതല്ലേ ഈ തുടരന്റെ രഹസ്യം. സാരല്ല, വരമൊഴിയൊക്കെ പഠിച്ചു വരുന്നതല്ലേയുള്ളൂ. ?\nഈ വരികള്‍ക്കൊക്കെ ഒരു പുലി മണം :)\nഏന്താ സംഭവിച്ചതെന്നറിയാന് പുറതേക്കു നോക്കിയ ഞങ്ങള് കണ്ടത് ഞങ്ങളുടെ കാറിനെ ഓവര്‍ടേക്ക് ചെയ്യാന് ശ്രമിക്കുന്ന ഒരു ടയറിനെ ആണ്.\nമടിയാണോ ഇതെന്ന് പറയാന് അറിയില്ല. എല്ലാം കൂടി ഒരുമിച്ചെഴുതിയാല് ഒരു നീണ്ട കഥ ആവില്ല്യെ ന്നു എനിക്ക് തോന്നണ പോലെ ഉള്ള ഒരു സംശയം ആണ് ന്നാണ് എനിക്ക് തൊന്നണെ.ആണോ പണിക്കാ?\nവായിക്കണോര് ചിലപ്പൊ പകുതി വായിച്ച് പോയി ന്നിരിക്കും. ഇതിപ്പോ നമ്മടെ തുടരും ന്നു പറഞ്ഞു നിര്‍ത്ത്യാ പിന്നേം വന്നു വായിച്ചോളും. അങ്ങിനെ ആണോ?\nഎന്താ പണിക്കാ തന്റെ മനസ്സില്? എല്ലാം ഇങ്ങ്ട് പോരട്ടെ ന്ന്..\nപണിക്കാ, കൊള്ളാം. കുട്ട്യേടത്തി പറഞ്ഞ മണം എനിക്കും കിട്ടുന്നു-പക്ഷേ മൃഗം മാത്രം മാറി. എനിക്കൊരു സിംഹത്തിന്റെ മണമാണ് കിട്ടുന്നത്.\nപണിക്കന് യാത്രയെപ്പറ്റിയെഴുതുന്നു. അതെന്താ അങ്ങിനെയെഴുതുന്നതെന്ന് യാത്രികന് ചോദിക്കുന്നു. വഴിപോക്കന് ഇതുവരെ ഒന്നും യാത്രയേപ്പറ്റിയെഴുതിയിട്ടില്ല. യാത്രാമൊഴിയാണെങ്കില് പടങ്ങളും കവിതകളുമിടുന്നു. ശനിയന് യാത്രാമൊഴിയെന്നും പറഞ്ഞ് പാടുന്നു. മൊത്തം കണ്‍ഫ്യൂഷന്\nവക്കാരി സുഹൃത്ത് ആളൊരു ഉത്സാഹ കമ്മിറ്റി ആണല്ലൊ.. എല്ലാവരേയും പ്രോത്സാഹിപ്പിയ്ക്കാന് കാണിയ്കുന്ന ഈ ഡെഡിക്കേഷന് 10 മാര്‍ക്ക്\nഒരുപാട് യാത്രക്കാര് ഇവിടെ ഉള്ള വിവരം വഴിപോക്കന് എന്നൊരു എവിടെയും തൊടാത്ത പേര് "കണ്ട്‌പിടിച്ചപ്പോള്" അറിഞ്ഞിരുന്നില്ല.. :) മാറ്റണൊ വേണ്ടയൊ, പേര് മാറ്റണൊ വേണ്ടയൊ എന്നൊരു കണ്‍ഫിൂഷന്\nപണിക്കന്റെ തുടരന് ഇന്നാണ് കാണുന്നത്.. പല നമ്പറുകളും കലക്കീ... ഇതിനു മുന്‍പത്തേതില് "പകല് ആകാശത്തു നക്ഷത്രങ്ങളെ കാണാത്തത് എന്തുകൊണ്ട് ?' എന്നു ചിന്തിച്ചു നടു റോട്ടില് കിടക്കുന്ന" ഒക്കെ പ്രത്യേകിച്ചും..\nപണിക്കന്റെ യാത്രകളില് നല്ല പോലെ പണികിട്ടി എന്ന് കഥാസാരം.


അച്ഛന്റെ സംഗീത കച്ചേരിക്ക് മകന്റെ വയലിന് വാദനം – Utharadesam\nMarch 2, 2021 Published Time: 4:08 PM\nകാഞ്ഞങ്ങാട്: കാഞ്ഞങ്ങാട്ട് രാജരാജേശ്വരി സിദ്ധിഗണേശ ക്ഷേത്രത്തില് ഇന്ന് വൈകിട്ട് തിരിതെളിയുന്ന ത്യാഗരാജ-പുരന്ദരദാസ സംഗീതോത്സവത്തില് അച്ഛന്റെ സംഗീത കച്ചേരിക്ക് പിന്നണിയില് വയലിന് വാദനവുമായി എത്തുന്നത് മകന്. വൈകിട്ട് അഞ്ച് മണിക്ക് നടക്കുന്ന ഉദ്ഘാടന സംഗീത കച്ചേരിയില് പ്രശസ്ത സംഗീതജ്ഞനും ആകാശവാണി എ ഗ്രേഡ് ആര്‍ട്ടിസ്റ്റുമായ ടി.പി ശ്രീനിവാസനാണ് പാടുന്നത്. മകന് നവനീത് കൃഷ്ണന് വയലിന് വായിക്കും.\nപാലക്കാട് കെ.എസ് മഹേഷ് കുമാര് (മൃദംഗം), പയ്യന്നൂര് ടി. ഗോവിന്ദ പ്രസാദ് (മോര്‍സിങ്ങ്) എന്നിവരും പിന്നണിയില് അണിനിരക്കും. നാളെ രാവിലെ ഏഴ് മണിക്ക് ഉഞ്ചവൃത്തി നടക്കും.9മണിമുതല് അമ്പതോളം സംഗീതജ്ഞര് പങ്കെടുക്കുന്ന പഞ്ചരത്‌ന കീര്‍ത്തനാലാപനവും തുടര്‍ന്ന് 10 മുതല് നാല് മണിവരെ സംഗീതാരാധനയും നടക്കും. വൈകിട്ട് 5ന് സമാപന കച്ചേരിയില് മുരളി സംഗീത് പാടും.\nഗണരാജ് കാര്‍ലെ (വയലിന്), പയ്യന്നൂര് പി.വി രാജന് (മൃദംഗം), വെള്ളിക്കോത്ത് രാജീവ് ഗോപാല് (മോര്‍സിങ്ങ്) എന്നിവര് പക്കമേളമൊരുക്കും.\nഇന്ന് വൈകിട്ട്5മണിക്ക് ഡോ. യു. കൃഷ്ണകുമാരി സംഗീതോത്സവം ഉദ്ഘാടനം ചെയ്യും. കാഞ്ഞങ്ങാട് സദ്ഗുരു ശ്രീ ത്യാഗബ്രഹ്‌മ സംഗീത സഭയുടെ നേതൃത്വത്തിലാണ് സംഗീതോത്സവം.\nഓരോ മനുഷ്യനിലും ദിവ്യത്വം നിലീനമാണെന്ന ദര്‍ശനമാണ് ഭാരതീയ സംസ്‌ക്കാരത്തിന്റെ അന്ത:സത്ത-ഗവര്‍ണര് ആരിഫ് മുഹമ്മദ് ഖാന്\nതീരദേശ സംരക്ഷണ യാത്രക്ക് ഉജ്വല തുടക്കം\nകാഞ്ഞങ്ങാട്ട് വന് തീപിടിത്തം; രക്ഷാപ്രവര്‍ത്തനത്തിനിടെ രണ്ട് പേര്‍ക്ക് പരിക്ക്


കുറഞ്ഞചിലവിൽ ഒരു ട്രാൻസ് സൈബീരിയൻ സ്വപ്ന സാക്ഷാത്‍കാരം •Tech Travel Eat\nകുറഞ്ഞചിലവിൽ ഒരു ട്രാൻസ് സൈബീരിയൻ സ്വപ്ന സാക്ഷാത്‍കാരം\nവിവരണം – Mithun P Devasia.\nചെറുപ്പം മുതൽക്കെ ഉള്ള ആഗ്രഹം ആയിരുന്നു ഒരു ട്രാൻസ് സൈബീരിയൻ ട്രെയിൻ യാത്ര. വ്ലാഡിവോസ്റ്റോക് ഇൽ നിന്ന് മോസ്കോ വരെ7ദിവസം എടുക്കുന്ന റഷ്യയുടെ ഹൃദയത്തിലൂടെ ഒരു സ്വപ്ന യാത്ര. സ്വപ്‌നങ്ങൾ നമ്മൾ വിചാരിക്കുന്നതിലും നേരത്തെ യാഥാർഥ്യമാകുമ്പോൾ ഒരു മധുരമുണ്ട്. ട്രെയിനിൽ ഏഷ്യൻ റഷ്യയിൽ (സൈബീരിയയിലെ ഓംസ്ക്) തുടങ്ങി യൂറോപ്പിലേക്ക് സുഹൃത്തുകൾക്കൊപ്പം നടത്തിയ2ദിവസത്തെ ട്രാൻസ് സ്സൈബീരിയൻ യാത്ര വിവരണമാണിത്. ഓംസ്കിൽ വിമാനമിറങ്ങിയാണ് റഷ്യൻ യാത്ര ആരംഭിക്കുന്നത്. ഡൽഹിയിൽ നിന്ന് കസാഖ് തലസ്ഥാനമായ അസ്താന വഴിയാണ് ഓംസ്ക് എത്തിയത്. ഓംസ്ക് നഗരത്തേ പറ്റി അറിയുന്നത് പ്രശസ്ത യൂട്യൂബർ വരുൺ വഘിഷിന്റെ (Mountain Trekker channel) റഷ്യൻ യാത്ര സീരീസുകളിലൂടെയാണ് .ഓംസ്കിൽ തുടങ്ങാൻ ഒരു കാരണമുണ്ട്. അത് ഈ കുറിപ്പിന്റെ അവസാനം പറയാം.\nനഗരം കണ്ടു കറങ്ങിയ ശേഷം ട്രാൻസ് സൈബീരിയൻ ട്രയിൻ കയറുവാൻ സ്റ്റേഷനിൽ എത്തി. ഡിസ്പ്ലേ ബോർഡുകൾ മുഴുവൻ റഷ്യനിൽ ആണ്. ഇംഗ്ലീഷ് അറിയുന്ന ആരും തന്നെ അവിടെ ഇല്ല. ഓണ്ലൈനിൽ ബുക്ക് ചെയ്ത ടിക്കറ്റ് എടുത്ത് മുറി റഷ്യനിലും ഗൂഗിൾ ട്രാന്സ്ലേറ്റ് അപ്പ് വഴിയും ചില ആൾക്കാരോട് പ്ലാറ്റ്ഫോമും മറ്റും ചോദിച്ചു. അവർ ബോര്ഡില് കാണിച്ചു തരികയും നന്നായി സഹായിക്കുകയും ചെയ്തു.സ്റ്റേ ഷൻ മാനേജരെയും ഇതേ ആവശ്യമായി കണ്ടിരുന്നു. അവരും പോലീസുകാരും എല്ലാരും വേണ്ട രീതിയിൽ സഹായിച്ചു. ടൂറിസ്റ്റുകൾ, പ്രത്യേകിച്ച് ഇന്ത്യൻ ടൂറിസ്റ്റുകൾ അധികം വരാത്ത പട്ടണത്തിൽ ഞങ്ങളെ കണ്ടപ്പോൾ പലർക്കും ഒരു കൗതുകമായിരുന്നു. അങ്ങനെ ട്രെയിൻ കയറി.\nപാസ്സപ്പോർട്ടും വിസയും ടിക്കറ്റും ക്യാബിൻ മാനേജർ പരിശോധിച്ചു. നമ്മുടെ ട്രെയിനുകളിലെ3AC കംപാർട്മെന്റ് ഇൻ സമാനമായിരുന്നു 3rd ക്ലാസ്. ഒരു വ്യത്യാസം മാത്രം, AC ക്ക് പകരം വാർമർ ആയിരുന്നു. ഉള്ളിൽ താപനില 20 ഡിഗ്രി ആണ്. പുറത്തു -5 ഒക്കെയാണ്). ക്യാബിൻ മാനേജർ ഉസ്ലാവുമായി പെട്ടന്ന് തന്നെ സൗഹൃദത്തിലായി. ഇംഗ്ലീഷ് നന്നായി കൈകാര്യം ചെയ്യും അദ്ദേഹം. ആശ്വാസം. ഞങ്ങടെ ബെർത്തിനടുത്തുള്ള ഒരു അമ്മൂമ്മ നന്നായി സംസാരിക്കുന്ന ടൈപ്പായിരുന്നു. അറിയാവുന്ന റഷ്യനിൽ അവരോട് കുശലം ചോദിച്ചു. കസാൻ നഗരത്തിൽ താമസിക്കുന്ന അവർ അവരുടെ നഗരത്തിന്റെ കുറെ ഫോട്ടോസ് കാണിച്ചു തന്നു.\nട്രെയിനിൽ രണ്ടു രാത്രിയും ഒന്നര പകലും മറക്കാനാവാത്ത അനുഭവങ്ങൾ ആണു സമ്മാനിച്ചത്. ഏതോ സ്പോർട്സ് ടൂർണമെന്റ് കഴിഞ്ഞു പോകുന്ന സ്കൂൾ കുട്ടികൾ, കച്ചവടത്തിനും മറ്റും പോകുന്നവർ ,ഫോട്ടോ എടുത്ത് സൗഹൃദം സ്ഥാപിച്ച ഫോൺ നമ്പറുകളും ഇൻസ്റ്റാഗ്രാം അക്കൗണ്ടും ഒക്കെ തമ്മിൽ ഷെയർ ചെയ്ത റഷ്യൻ കൂട്ടുകാർ, റൂബിൾ സമ്മാനിച്ചിട്ട് ഇന്ത്യൻ കോയിൻ വേണം എന്ന് പറഞ്ഞ കോയിൻ കളക്ഷൻ ഉള്ള പോലീസുകാർ, ഞങ്ങളുടെ ഒപ്പം ഫോട്ടോ എടുക്കാൻ വന്ന പാൻട്രികാർ സ്റ്റാഫുകൾ, യെകാറ്ററിൻബർഗിൽ പഠിക്കുന്ന ജൈൻ എന്ന തായ്‌ലാന്റുകാരി എല്ലാവരും ചേർന്ന് യാത്ര നല്ല ഓർമ്മകളുടേതാക്കി.\nപുറത്തെ കാഴ്ചകളാണെങ്കിൽ അതിമനോഹരം. യെകാറ്ററിൻബെർഗ്, പേമം,കിറോവ് എന്ന വൻ നഗരങ്ങൾ, ഇഷിം, കാമ, വോൾഗ(യുറോപ്പിലെ ഏറ്റവും വലിയ നദി) തുടങ്ങിയ അനവധി നദികൾ ,മഞ്ഞു മൂടിയ യുറാൽ മലനിരകൾ, തനതു ശൈലിയിൽ റഷ്യൻ ഗ്രാമങ്ങൾ, പൈൻ ഫോറെസ്റ്റുകൾ.4-5 മണിക്കൂർ കഴിയുമ്പോൾ 30 മിനിറ്റാക്കെ നിർത്തുന്ന വലിയ സ്റ്റേഷനുകളിൽ ട്രെയിൻ എത്തും. എല്ലാവരും പുറത്തിറങ്ങി ഭക്ഷണവും പഴങ്ങളും ഒക്കെ വാങ്ങുന്നുണ്ട്. ആ പ്രദേശത്തെ അമ്മൂമാരും മറ്റും വീടുകളിൽ ഉണ്ടാകുന്ന പലഹാരങ്ങൾ വിൽക്കുന്നു. ഉസ്ലാവ് ഇപ്പോഴും തിരക്കിലാണ്. നിലം തുടക്കൽ, ബാത്ത് റൂം വാഷിംഗ്, സാധനങ്ങൾ വിൽക്കൽ എല്ലാം ചേർന്ന് അയാളുടെ വൺ മാൻ ഷോ എന്ന് പറയാം. ഇടെക്കിടെ കോച്ചിലെ ഡിജിറ്റൽ ക്ലോക്കിൽ ടൈം മാറ്റാനും വരുന്നുണ്ട്. (നിരവധി ടൈം സോണുകൾ യാത്രയിൽ കടന്നു പോകുന്നുണ്ട്. Omsk ഉം Moscowയും തമ്മിൽ3മണിക്കൂർ വ്യത്യാസമുണ്ട്.\nമോസ്കോ അടുത്തു വരും തോറും കൂടുതൽ ചെറിയ സ്റ്റേഷനുകൾ, അർദ്ധ നഗര പ്രദേശങ്ങൾ എന്നിവ കാണാം. തായ്ലൻഡുകാരി ജൈൻ ഇംഗ്ലീഷും റഷ്യനും ഒരേപോലെ കൈകാര്യം ചെയ്യുന്ന വ്യക്തിയാണ്. മോസ്കോയിലെ ഞങ്ങടെ പ്ലാൻ ചോദിച്ചറിയുകയും, വേണ്ട നിർദ്ദേശങ്ങൾ പറഞ്ഞു തരികയും ചെയ്‌തു.ട്രെയിൻ ഇറങ്ങീയിട്ട് ഹോട്ടലിലേക്ക് പോകാൻ ടാക്സികാരെ കണ്ടുപിടിച്ചു തന്ന് യാത്രയാക്കിയാണ് അവർ പോയത്. ഉസ്ലെവിനോട് നന്ദി പറഞ്ഞും ഫോട്ടോ എടുത്തും ഞങ്ങൾ മോസ്കോ നഗരത്തിലെ കാഴ്ചകളിലേക് മുഖം തിരിച്ചു. റഷ്യയുടെ സംസ്കാരവും, സ്നേഹവും നിറഞ്ഞ ആ സ്വപ്നയാത്രയ്ക്ക് അങ്ങനെ അവസാനമായി.\nയാത്ര ചിലവുകൾ : Delhi-Omsk roundtrip flight(Air astana)-17,500 ( ഓംസ്ക് തിരഞ്ഞടുക്കാൻ2കാരണങ്ങൾ ഉണ്ടായിരുന്നു. ഒന്ന് ഇന്ത്യയിൽ നിന്ന് റഷ്യയിലേക്ക് ഏറ്റവും ചിലവ് കുറഞ്ഞ ടിക്കറ്റ് റേറ്റ്. രണ്ട് സാധാരണ റഷ്യൻ നഗര ജീവിത രീതികളും മറ്റും കാണുവാൻ പറ്റും. Trans Siberian train ticket-Approx 2500 Rs.(3rd class), Food and other expenses-Approx 500 Rs.


കർഷകരുടെ ആവശ്യങ്ങൾ കേൾക്കാൻ സർക്കാർ തയ്യാറാകണം -കമൽഹാസൻ | farmers protest|kamal haasan\nകർഷകരുടെ ആവശ്യങ്ങൾ കേൾക്കാൻ സർക്കാർ തയ്യാറാകണം -കമൽഹാസൻ\nDec 1, 2020, 09:44 pm IST\nന്യൂഡൽഹി : കർഷക സമരത്തെ പിന്തുണച്ച് മക്കൾ നീതി മയ്യം പ്രസിഡന്‍റും നടനുമായ കമൽഹാസൻ. കർഷകരുടെ ആവശ്യങ്ങൾ കേൾക്കാൻ കേന്ദ്ര സർക്കാർ തയ്യാറാകണമെന്നും അദ്ദേഹം പറഞ്ഞു. മാധ്യമപ്രവർത്തകരോട് സംസാരിക്കവെയാണ് അദ്ദേഹം ഈക്കാര്യം പറഞ്ഞത്.\nപ്രധാനമന്തി  കർഷകരെ ഒന്നു നോക്കുക മാത്രം ചെയ്യുക. അവരുമായ ചർച്ച നടത്തുക. തീർച്ചയായും അത് വേണം. രാജ്യത്തിന് അത് വളരെ അത്യാവശ്യമാണ്. കർഷകരെ അവഗണിക്കരുത്. ” കമൽഹാസൻ പറഞ്ഞു. ‘എനിക്ക് വയലിനിന്റെ ശബ്ദം ഇഷ്ടമാണ്. പക്ഷേ ഇപ്പോൾ അല്ല. റോം കത്തുന്ന സമയത്ത് നിങ്ങൾക്ക് ഇപ്പോൾ വയലിൻ വായിക്കാൻ കഴിയില്ല.’ കർഷകരുടെ പ്രക്ഷോഭം മോദി സർക്കാർ കൈകാര്യം ചെയ്തതിനെ കുറിച്ചുള്ള മാധ്യമപ്രവർത്തകരുടെ ചോദ്യത്തിന് മറുപടിയായി കമൽഹാസൻ പറഞ്ഞു.\nകാര്‍ഷിക ബില്ലിനെ പിന്തുണച്ച എ.ഐ.എ.ഡി.എം.കെയേയും കമലഹാസൻ നേരത്തെ രൂക്ഷമായി വിമര്‍ശിച്ചിരുന്നു. കേന്ദ്ര സർക്കാർ പാസാക്കിയ കാര്‍ഷിക ബില്ലുകളെ പിന്തുണച്ചതോടെ എ.ഐ.എ.ഡി.എം.കെ തമിഴ്‌നാട്ടിലെ കര്‍ഷകരെ വഞ്ചിച്ചെന്ന് കമല്‍ഹാസൻ ആരോപിച്ചു.\nfarmers protest kamal haasan\nദാവണിയഴകിൽ ഹണി റോസ്; അഴകിൻ ദേവതയെന്ന് സോഷ്യൽ മീഡിയ\nപാകിസ്താൻ ക്രിക്കറ്റ് ടീമിലെ മൂന്ന് താരങ്ങൾക്ക് കൂടി കോവിഡ് സ്ഥിരീകരിച്ചു\nകർഷക സമരം നടക്കുമ്പോഴും രാജ്യത്തെ മൊത്ത ആഭ്യന്തര ഉത്പാദനത്തില് വളര്‍ച്ച\nFeb 27, 2021, 07:16 am IST\nകർഷകരുടെ രക്തം പുരണ്ടത് കോൺഗ്രസിന്റെ കയ്യിൽ, കർഷകരോട് രാഹുൽ മാപ്പു പറയണം: പിണറായി\n‘കേരളത്തില് പിണറായിയും, തമിഴ്‌നാട്ടിൽ ഞാനും മുഖ്യമന്ത്രിയാകണം എന്നാണ് ആഗ്രഹം’ – കമലഹാസൻ


തടിയും വയറും പോകാന് 1 സ്പൂണ് ഒലീവ് ഓയില് | Home Remedies To Reduce Weight And Belly fat Using Olive Oil - Malayalam BoldSky\nതടിയും വയറും പോകാന് 1 സ്പൂണ് ഒലീവ് ഓയില്\n| Updated: Saturday, December 22, 2018, 16:57 [IST]\nതടി ആര്‍ക്കും ഇഷ്ടമുള്ള ഒന്നാകില്ല, ചുരുക്കം പേര്‍ക്കൊഴികെ. ആരോഗ്യത്തിനും സൗന്ദര്യത്തിനുമെല്ലാം ഒരുപോലെ ദോഷകരമാണ് തടി വര്‍ദ്ധിയ്ക്കുന്നത്.\nതടി വര്‍ദ്ധിയ്ക്കുന്നത് വരുത്തി വയ്ക്കുന്ന രോഗങ്ങള് പലതാണ്. കൊളസ്‌ട്രോള്, പ്രമേഹം തുടങ്ങിയ ഒട്ടനവധി ആരോഗ്യപ്രശ്‌നങ്ങള്‍ക്ക് തടി വര്‍ദ്ധിയ്ക്കുന്നത് കാരണമാകാറുണ്ട്.\nതടി കുറയ്ക്കാന് സര്‍ജറികളും ഫലം നല്‍കുമെന്നവകാശപ്പെട്ടിറങ്ങുന്ന മരുന്നുകളും ധാരാളമുണ്ട്. എന്നാല് ഇവ ചിലപ്പോഴെങ്കിലും പാര്‍ശ്വഫലങ്ങളാകും നല്‍കുക.\nതടി കുറയ്ക്കാന് സഹായിക്കുന്ന വീട്ടുവൈദ്യങ്ങള് ധാരാളമുണ്ട്. ഇതിലൊന്നാണ് ഒലീവ് ഓയില്. പല തരത്തിലും ഒലീവ് ഓയില് തടി കുറയ്ക്കാന് ഉപയോഗിയ്ക്കാം.\nഒലീവ് ഓയിലില് വൈറ്റമിന് ഇ, പോളിഫിനോളുകള്, ആന്റിഓക്‌സിഡന്റുകള് എന്നിവയടങ്ങിയിട്ടുണ്ട്. ഇ്‌വ രക്തത്തിലെ ഫ്രീ റാഡിക്കലുകള് തടയും. ഇവയിലെ മോണോസാച്വറേറ്റഡ് കൊഴുപ്പുകള് കൊളസ്‌ട്രോളും ലിപ്പോപ്രോട്ടീനുകളും കുറയ്ക്കാനും സഹായിക്കും. വിശപ്പു കുറയ്ക്കാനും ഒലീവ് ഓയില് ഏറെ നല്ലതാണ്.\nശരീരത്തിലെ കാര്‍ബോഹൈഡ്രോറ്റുകള് കുറയ്ക്കാനും ദഹനം ശരിയായി ന്ടക്കാനും മലബന്ധമകറ്റാനുമെല്ലാം ഒലീവ് ഓയില് ഏറെ നല്ലതാണ്. ഇതെല്ലാം തടി കുറയ്ക്കാന് സഹായിക്കുന്ന ഘടകങ്ങള് തന്നെയാണ്.\nഇതിലെ വൈറ്റമിന് സി, ബയോഫ്‌ളേവനോയ്ഡുകള് എന്നിവ മൂത്രവിസര്‍ജനം ശക്തിപ്പെടുത്തി ശരീരത്തില് വെള്ളമടിഞ്ഞു കൂടി തടി വര്‍ദ്ധിയ്ക്കുന്നത് ഒഴീവാക്കും. ശരീരത്തിലെ അനാരോഗ്യകരമായ കൊഴുപ്പൊഴിവാക്കാനും അപചയപ്രക്രിയ ശക്തിപ്പെടുത്താനും ഇത് ഏറെ നല്ലതാണ്. രക്തത്തില് നിന്നും കൊഴുപ്പു വലിച്ചെടുക്കാനും ഒലീവ് ഓയില് സഹായിക്കും.\nപല വിധത്തിലും ഒലീവ് ഓയില് തടി കുറയ്ക്കാന് സഹായിക്കും, ഇതെങ്ങനെയെന്നു നോക്കൂ,\n1 ടേബിള് സ്പൂണ് ഒലീവ് ഓയില് ഭക്ഷണത്തിന് മുന്‍പായി കുടിയ്ക്കുക. അല്ലെങ്കില് ഭക്ഷണത്തില് ചേര്‍ത്തു കഴിയ്ക്കാം. കിടക്കും മുന്‍പ് 1 ടേബിള് സ്പൂണ് ഒലീവ് ഓയില് കുടിയ്ക്കുന്നത് ദഹനം മെച്ചപ്പെടുത്താനും നല്ല കൊളസ്‌ട്രോള് തോത് വര്‍ദ്ധിപ്പിയ്ക്കാനും സഹായിക്കും. അല്ലെങ്കില് ദിവസവും രാവിലെ 15 എംഎല് ഒലീവ് ഓയില് വെറുംവയറ്റില് കുടിയ്ക്കുക.\n1 കപ്പ് ഇളം ചൂടുവെള്ളത്തില് അര ചെറുനാരങ്ങ പിഴിഞ്ഞതും 1 ടീസ്പൂണ് ഒലീവ് ഒായിലും കലര്‍ത്തി വെറുംവയറ്റില് കുടിയ്ക്കുക. ഇത് തടി കുറയ്ക്കാന് നല്ലതാണ്. ശരീരത്തിലെ വിഷാംശം പുറന്തള്ളും.\nഒലീവ് ഓയിലും ആപ്പിള് സിഡെര് വിനെഗറും\nഒലീവ് ഓയിലും ആപ്പിള് സിഡെര് വിനെഗറും ചേര്‍ത്തു കഴിയ്ക്കുന്നതും തടി കുറയ്ക്കാന് ഏറെ നല്ലതാണ്. എന്നാല് മരുന്നുകള് കഴിയ്ക്കുന്നുണ്ടെങ്കില് ഇതൊഴിവാക്കുക.\nമുന്തിരി ജ്യൂസും ഒലീവ് ഓയിലും\nമുന്തിരി ജ്യൂസും ഒലീവ് ഓയിലും കലര്‍ന്ന മിശ്രിതവും തടി കുറയ്ക്കാന് ഏറെ നല്ലതാണ്. ഒരു കപ്പ് മുന്തിരി ജ്യൂസ് അരക്കപ്പാക്കി തിളപ്പിയ്ക്കുക. ഇതിലേയ്ക്ക്2ടീസ്പൂണ് ഒലീവ് ഓയില് ചേര്‍ത്ത് ഇളക്കുക. ഇത് ദിവസവും കുടിയ്ക്കുന്നത് തടി കുറയ്ക്കാന് ഏറെ നല്ലതാണ്.\nകുക്കുമ്പറും ഒലീവ് ഒായിലും\nകുക്കുമ്പറും ഒലീവ് ഒായിലും ഉപ്പും ചേര്‍ത്തു കഴിയ്ക്കുന്നതും തടി കുറയ്ക്കാന് ഏറെ നല്ലതാണ്. കുക്കുമ്പറില് ഉപ്പു ചേര്‍ത്ത് ഒലീവ് ഓയിലും കലര്‍ത്തി ദിവസവും കഴിയ്ക്കാം. ഇത് ശരീരത്തിലെ കൊഴുപ്പകറ്റും.\n1 ടേബിള് സ്പൂണ് ഒലീവ് ഓയില്, അര ടീസ്പൂണ് ചുവന്ന മുളകുപൊടി, ഒരു നുള്ളു മഞ്ഞള്‍പ്പൊടി എന്നിവ കലര്‍ത്തുക. ഇത് ദിവസവും വെറുംവയറ്റില് കഴിയ്ക്കാം.\nഒരു ബ്ലെന്ററിലേ മിക്‌സിയിലോ 8 ഔണ്‍സ് ആപ്പിള് ജ്യൂസ്, 1 അല്ലി വെളുത്തുള്ളി, 1 ടേബിള് സ്പൂണ് ഒലീവ് ഓയില്, ഒരു കഷ്ണം ഇഞ്ചി എന്നിവ ചേര്‍ത്തടിയ്ക്കുക. 4-8 ഔണ്‍സ് വെള്ളം ചേര്‍ത്തു വേണം, അടിയ്ക്കാന്. ഇത് ഒന്നരാടം ദിവസം കുടിയ്ക്കുക.\n1 ടേബിള് സ്പൂണ് ഒലീവ് ഓയില്,2ടേബിള് സ്പൂണ് കടുകെണ്ണ, എള്ളെണ്ണ\n1 ടേബിള് സ്പൂണ് ഒലീവ് ഓയില്,2ടേബിള് സ്പൂണ് കടുകെണ്ണ, എള്ളെണ്ണ എന്നിവ കലര്‍ത്തി ചെറുതായി ചൂടാക്കി തടി പോകേണ്ട സ്ഥലത്ത് അല്‍പനേരം മസാജ് ചെയ്യുക. അര മണിക്കൂര് കഴിഞ്ഞ് ചൂടുവെള്ളം കൊണ്ടു കഴുകാം. ഇത് ആഴ്ചയില് മൂന്നു തവണ ആവര്‍ത്തിയ്ക്കാം.\nഒലീവ് ഓയില്, ചെറുനാരങ്ങാനീര്, തേന്\nഒലീവ് ഓയില്, ചെറുനാരങ്ങാനീര്, തേന് എന്നിവ കലര്‍ത്തി കൊഴുപ്പുള്ള ഭാഗത്ത് മസാജ് ചെയ്യാം ഇത് അല്‍പം കഴിഞ്ഞ് ചൂടുവെള്ളത്തില് കഴുകാം. ഇതും കൊഴുപ്പു കുറയാന് നല്ലതാണ്. ഇത്തരം മസാജ് വഴികള് വയര് കുറയ്ക്കാന് ഏറെ നല്ലതാണ്.\nRead more about: weight belly fat ആരോഗ്യം തടി\nHome Remedies To Reduce Weight And Belly fat Using Olive Oil


ഫ്രഞ്ച് സ്ത്രീകള്‍ക്ക് ലൈംഗിക താല്‍പര്യം വര്‍ധിയ്ക്കുന്നു | French women 'are sexual predators', ഫ്രഞ്ച് സ്ത്രീകളുടെ ലൈംഗികത - Malayalam Oneindia\nഫ്രഞ്ച് സ്ത്രീകള്‍ക്ക് ലൈംഗിക താല്‍പര്യം വര്‍ധിയ്ക്കുന്നു\nPublished: March72008, 14:31 [IST]\nലണ്ടന്: ഫ്രഞ്ച് സ്‌ത്രീകളുടെ ലൈംഗിക താല്‍പര്യങ്ങള് പുരുഷന്മാരുടേതിന് സമാനമായി മാറുന്നതായി റിപ്പോര്‍ട്ട്. ലൈംഗിക കാര്യങ്ങളില് ഇവര് കൂടുതല് ആത്മവിശ്വാസമുള്ളവരായി മാറിയിട്ടുണ്ടെന്നും റിപ്പോര്ട്ടില് പറയുന്നു.\n1970കളില് ജീവിതത്തില് ഒരേയൊരു പങ്കാളി മാത്രമെന്നതായിരുന്ന ഫ്രഞ്ച് സ്‌ത്രീകളുടെ രീതി. എന്നാല് ഇപ്പോള് അഞ്ചു പങ്കാളികളെ വരെയാകാമെന്ന രീതിയിലേയ്ക്ക് കാര്യങ്ങള് മാറിയിട്ടുണ്ട്.\nഫ്രഞ്ച് എയ്‌ഡ്‌സ് റിസര്‍ച്ച് ഏജന്‍സിയായ ലി നൗവല് ഒബ്‌സര്‍വേറ്റര് നടത്തിയ സ്‌റ്റഡി ഓണ് സെക്ഷ്വാലിറ്റി ഇന് ഫ്രാന്‍സ് എന്ന പഠനത്തിലാണ് ലൈംഗികതയില് ഫ്രഞ്ച് സ്‌ത്രീകളുടെ മനോഭാവം മാറുന്നതായി കണ്ടെത്തിയത്. പ്രായപൂര്‍ത്തിയെത്തിയ 12,000 പേരുമായി നടത്തിയ അഭിമുഖത്തില് നിന്നാണ് ഇക്കാര്യങ്ങള് കണ്ടെത്തിയത്.\nസ്‌ത്രീകളുടെ ലൈംഗിക താല്‍പര്യങ്ങള് പുരുഷന്മാരുടെതിന് സമാനമാകുന്നുവെന്നതാണ് സമീപവര്‍ഷങ്ങളിലുണ്ടായ ഏറ്റവും വലിയ മാറ്റമെന്ന് പഠനറിപ്പോര്‍ട്ടില് പറയുന്നു. 1970തില് ഫ്രഞ്ച് സ്‌ത്രീകളില് 68ശതമാനം പേരും ഒരൊറ്റ പങ്കാളിയെ മാത്രമേ സ്വീകരിച്ചിരുന്നുള്ള. എന്നാല് 1992ആയപ്പോള് ഒരു പങ്കാളിയെ മാത്രം സ്വീകരിക്കുന്നവരുടെ തോത് 43 ശതമാനമായി കുറഞ്ഞു. 2006ല് എത്തിയപ്പോഴാകട്ടെ 34 ശതമാനം പേര്‍മാത്രമേ ഒരു പങ്കാളിയെ മാത്രം സ്വീകരിക്കുന്നവരായിട്ടുള്ളു എന്നതാണ് അവസ്ഥ.\nപുരുഷന്മാരുടെ ഇടയില് 13 പങ്കാളികളെ വരെ സ്വീകരിക്കുകയെന്നതാണ് പതിവ്. പുരുഷന്മാര് ആദ്യമായി ലൈംഗിക ബന്ധത്തിലേര്‍പ്പെടുന്ന പ്രായത്തേക്കാള് കുറഞ്ഞ പ്രായത്തിലാണത്രേ ഇപ്പോള് സ്‌ത്രീകള് ആദ്യ ലൈംഗിക ബന്ധത്തില് ഏര്‍പ്പെടുന്നത്.\n1950കളില് ഇവര് ആദ്യമായി ലൈംഗിക ബന്ധത്തിലേര്‍പ്പെട്ട പ്രായത്തേക്കാളും ചെറിയ പ്രായത്തിലാണ് ഇപ്പോഴത്തെ തലമുറ ആദ്യ ലൈംഗിക ബന്ധത്തിന് മുതിരുന്നത്. മാത്രമല്ല ഇപ്പോള് സ്‌ത്രീകള് മുമ്പത്തേക്കാളുമേറെ ലൈംഗികമായി സജീവത നിലനിര്‍ത്തുന്നുമുണ്ട്. അമ്പത് വയസ്സിനുമുകളിലുള്ള സ്‌ത്രീകളില് പത്തില് ഒന്‍പത് പേരും ലൈംഗികമായി സജീവതയുള്ളവരാണ്.\nവൈകാരിക ബന്ധത്തിന് പിന്നാലെമാത്രം ലൈംഗിക ബന്ധത്തില് ഏര്‍പ്പെടുകയെന്നതിനുതന്നെയാണ് വിദ്യാസമ്പന്നരായ വനിതകള് ഇപ്പോഴും കൂടുതല് പരിഗണന നല്‍കുന്നത്. 18നും 24നുമിടയില് പ്രായമുള്ള ഫ്രഞ്ച് പുരുഷന്മാരില് അഞ്ചില് ഒരാള്ക്ക് എന്ന രീതിയില് ലൈംഗിതയില് താല്‍പര്യമില്ലെന്നതാണ് പഠനത്തിലെ മറ്റൊര രസകരമായ കണ്ടെത്തല്. ഇതേപ്രായത്തിലുള്ള സ്ത്രീകളുടെ ലൈംഗിക വിരക്തിയുമായി തട്ടിച്ചുനോക്കുന്പോള് പുരുഷന്മാരുടെ എണ്ണം ഇരട്ടിയാണ്.\nപുരുഷന്മാര് ലൈംഗികതയുടെ കാര്യത്തില് തിടുക്കക്കാരും താല്‌പര്യം കൂടുതലുള്ളവരുമാണെന്ന സ്ഥിരം പല്ലവിയ്‌ക്ക് ഒരു അപവാദമാണ് ഫ്രാന്‍സിലെ സ്‌ത്രീകളില് കണ്ടെത്തിയ സ്വഭാവവിശേഷങ്ങളെന്നാണ് ലി നൗവല് ഒബ്‌സര്‍വേറ്റര് പറയുന്നത്.\nപ്രണയം ലൈംഗികത പങ്കാളി


തവിട്ടുനിറമുള്ള മൺപാത്ര സംസ്കാരം. ഗംഗാ-യമുന സമതലത്തിൽ ക്രി.മ\nⓘ തവിട്ടുനിറമുള്ള മൺപാത്ര സംസ്കാരം. ഗംഗാ-യമുന സമതലത്തിൽ ക്രി.മു. 4-ആം സഹസ്രാബ്ദം മുതൽ ക്രി.മു. 2-ആം സഹസ്രാബ്ദം വരെ സിന്ധു-ഗംഗാ സമതലത്തിൽ കിഴക്കൻ പഞ്ചാബു തൊട്ടു വട ..\nⓘ തവിട്ടുനിറമുള്ള മൺപാത്ര സംസ്കാരം\nഗംഗാ-യമുന സമതലത്തിൽ ക്രി.മു. 4-ആം സഹസ്രാബ്ദം മുതൽ ക്രി.മു. 2-ആം സഹസ്രാബ്ദം വരെ സിന്ധു-ഗംഗാ സമതലത്തിൽ കിഴക്കൻ പഞ്ചാബു തൊട്ടു വടക്കുകിഴക്കൻ രാജസ്ഥാനും പടിഞ്ഞാറൻ ഉത്തർപ്രദേശും വരെയുള്ള പ്രദേശത്ത് നിലനിന്ന ഒരു വെങ്കലയുഗ സംസ്കാരമാണ് തവിട്ടുനിറമുള്ള മൺപാത്ര സംസ്കാരം. ഇത് സിന്ധു നദീതട സംസ്കാരത്തിന്റെ അതേ കാലത്തും തുടർച്ചയായും നിലനിന്നു. വടക്കേ ഇന്ത്യൻ വെങ്കലയുഗത്തിന്റെ അവസാന പാദമാണ് ഓക്ര് നിറമുള്ള മൺപാത്ര സംസ്കാരം. ഇതിനു പിന്നാലെ അയോയുഗ കറുപ്പും ചുവപ്പും ചായപ്പാത്ര, ചായം പൂശിയ ചാരപ്പാത്ര സംസ്കാരങ്ങൾ നിലവിൽ വന്നു. രാജസ്ഥാനിലെ ജോഥ്പുരയ്ക്ക് അടുത്തുനിന്നും കിട്ടിയ ഈ സംസ്കാരത്തിലെ മൺപാത്രങ്ങളുടെ ആദ്യകാല അവശിഷ്ടങ്ങൾക്ക് ക്രി.മു. 3-ആം സഹസ്രാബ്ദം പഴക്കം നിർണ്ണയിച്ചിരിക്കുന്നു. ഈ സംസ്കാരം ഗംഗാതടത്തിൽ എത്തിയത് ക്രി.മു. 2-ആം സഹസ്രാബ്ദത്തിന്റെ തുടക്കത്തിലാണ്.\nSharma, Deo Prakash, 2002. Newly Discovered Copper Hoard, Weapons of South Asia C. 2800-1500 B.C., Delhi, Bharatiya Kala Prakashan.\nYule, P./Hauptmann, A./Hughes, M. 1989. The Copper Hoards of the Indian Subcontinent: Preliminaries for an Interpretation, Jahrbuch des Römisch-Germanischen Zentralmuseums Mainz 36, 193-275, ISSN 0076-2741\nWikipedia: തവിട്ടുനിറമുള്ള മൺപാത്ര സംസ്കാരം


aanayum urumpum: July 2009\nആനയ്‌ക്ക് കല്യാണ പ്രായമായി. വീട്ടുകാര് ആനയ്‌ക്കു പറ്റിയ പെണ്ണിനെ അന്വേഷിക്കാന് തീരുമാനിച്ചു. അങ്ങനെയിരിക്കേ ഒരുദിവസം ദല്ലാളായ തവള ആനയെയുംകൂട്ടി പെണ്ണുകാണാന് പോയി. പെണ്ണുകാണാന് ഇവര് എത്തിയത് ഉറുമ്പിന്റെ വീട്ടിലാണ്. ഉറുമ്പിന്റെ വീട്ടിലെത്തിയ ഇരുവരെയും വീട്ടുകാര് സ്വീകരിച്ചിരുത്തി. കുറച്ചു നേരം കഴിഞ്ഞപ്പോള് ചായയുമായി ഉറുമ്പ് എത്തി. ചായ കൊടുത്തയു ടനേതന്നെ ഉറുമ്പ് വളരെ ദേഷ്യത്തോടു കൂടി വീടിനുള്ളിലേക്ക് കയറിപ്പോയി. ചായകുടിച്ചു കൊണ്ടിരുന്നപ്പോള് തവള പതിയെ ആനയോടു ചോദിച്ചു.... എടാ.. നിനക്കു പെണ്ണിനെ ഇ ഷ്‌ട പ്പെ ട്ടോ?..അപ്പോള് ആന പറഞ്ഞു, എ നിക്കിഷ്‌ടപ്പെട്ടു...\nപക്ഷേ അവള്‍ക്ക് സ മ്മതമായോ എ ന്ന റിയേണ്ടേ.... ഇതു ചോദിച്ച യുടനേതന്നെ വീടിനുള്ളില്‍നിന്നും പാത്രങ്ങള് നിലത്തു വലി ച്ചെ റിുന്ന ശബ്ദം കേട്ടു. അ തോ ടൊ പ്പം ഉറുമ്പിന്റെ വലിയവായിലുള്ള കരച്ചിലും. ഇതുകേട്ടയുടനെ എല്ലാവരും വീടിനുള്ളിലേക്ക് കയറിപ്പോയി.\nഎന്നിട്ട് തവള േ്രബാക്കര് ഉറുമ്പിനോടു ചോദിച്ചു.. എന്താ നിനക്കു പറ്റിയത്.. എന്തിനാ നീ പാ ത്ര ങ്ങളെല്ലാം വലിച്ചെറിയുന്നത്... ഇതുകേട്ടപ്പോള് ഉറുമ്പു പറഞ്ഞു, എനിക്കിപ്പോള് കല്യാണം വേണ്ട.. അപ്പോള് വീട്ടുകാര് ചോദിച്ചു.... അതെന്താ, നിനക്കു ചെറുക്കനെ ഇഷ്‌ടപ്പെട്ടില്ലേ.... ഇവന് ദുശീലമൊന്നുമില്ലാത്ത നല്ല പയ്യനാ... ഇതുകേട്ട ഉറുമ്പ് അലറിക്കരഞ്ഞുകൊണ്ട് വീണ്ടും പറഞ്ഞു... എനിക്ക് ഈ കല്യാണം വേണ്ടേ വേണ്ട... അപ്പോള് വീട്ടുകാര് വീണ്ടു ചോദിച്ചു... അതെന്താ ഈ കല്യാണം വേണ്ടാത്തത്?... അപ്പോള് ഉറുമ്പ് പറഞ്ഞു.... എനിക്ക് ഈ ചെറുക്കനെ ഇഷ്‌ടപ്പെട്ടില്ല... കാരണം ഇവന്റെ പല്ലു പൊങ്ങിയതാ......\nPosted by arun madappally at 2:11 AM No comments:\nരാജ്യരക്ഷയ്‌ക്കു ജീവന് പോലും ബലികഴി ക്കാനൊരുങ്ങി നില്‍ക്കുന്ന പട്ടാളക്കാരോട് ഐക്യദാര്‍ഢ്യം പ്രഖ്യാപിച്ച് ആനയും ഉറുമ്പും പട്ടാളത്തില് ചേരാന് നിശ്ചയിച്ചു. എങ്ങനെയെങ്കിലും പട്ടാളത്തില് ചേരണമെന്നുറപ്പിച്ച ആനയും ഉറുമ്പും പട്ടാളത്തില് ചേരാനുള്ള വഴിയെന്താണെന്ന് പലരോടും അന്വേഷിച്ചു. ഒടുവില് കരടിപ്പോലീസാണ് ഇരുവര്‍ക്കും മാര്‍ഗം ഉപദേശിച്ചുകൊടുത്തത്. പട്ടാളത്തില് ചേരണമെങ്കില് റിക്രൂട്ട്‌മെന്റ് റാലിയില് പങ്കെടുക്കണം പോലും.\nനവകേരള റാലിയും കേരളവികസന റാലി യും മാത്രം കണ്ടിട്ടു ണ്ടായിരുന്ന ആനയും ഉറുമ്പും പട്ടാളക്കാ രുടെ റിക്രൂട്ട്‌മെന്റ് റാലി കണ്ട് വണ്ടറടിച്ചു. വെളുപ്പിന് നാലു മണി മുതല് ക്യൂവില് നിന്ന ഇരുവരും ക്ഷീണിച്ചു വശംകെട്ടു. എങ്ങനെ യെങ്കിലും ഇതൊന്നു കഴിഞ്ഞാല് മതിയെ ന്നായി രണ്ടു പേരും.\nറിക്രൂട്ട്‌മെന്റ്‌റാലി കഴിഞ്ഞു. ഉറുമ്പിന് പട്ടാളത്തിലേക്കു സെലക്ഷനും കിട്ടി. ആന തോറ്റു പുറത്താ യി. ആവശ്യത്തിലേറെ നെഞ്ചുവിരിവും ആരോഗ്യവുമു ണ്ടായിട്ടും താന് പുറത്താവുകയും പട്ടാളക്കാരനാകാന് യാതൊരു യോഗ്യതയുമില്ലാത്ത ഉറുമ്പിന് സെലക്ഷന് കിട്ടുകയും ചെയ്‌തതില് ആന രോഷം പൂണ്ടൂ... ഉറുമ്പിനെയും സെലക്ഷന് നടത്തിയ സര്‍ദാറെയും\nകയ്യില് കിട്ടിയിരുന്നെങ്കില് ഇടിച്ച് ഇഞ്ചപ്പരുവമാക്കാനുള്ള ദേഷ്യമു ണ്ടായിരുന്നു ആനയ്‌ക്ക്.\nഅപ്പോള്... ദാ ഉറുമ്പ് ഒരു പരിഹാസ ച്ചിരിയുമായി വരുന്നു.\n``നീ അധികം ചിരിക്കുകയൊന്നും വേണ്ട നിന്നെ ഞാന് എടുത്തോളാം... '' ആന കലിതുള്ളി.\n`താന് എന്തിനാ അരിശപ്പെടുന്നത്?'- ഉറുമ്പ് ചോദിച്ചു...\n`ഇത്രയും ആരോഗ്യ മുള്ള എന്നെ പട്ടാളത്തി ലെടുത്തില്ല.. നിനക്ക് കിട്ടുകയും ചെയ്‌തു.. ഇത് അഴി മതിയാണ്....' - ആന തിരിച്ചടിച്ചു.\n`എടാ മണ്ടന് ആനേ... വലിയ ശരീരം മാത്രമു ണ്ടായിട്ടു കാര്യമില്ല.. തലയ്‌ക്കക ത്തും വല്ല തും വേണം.. താന് എന്തിനാ അവിടെ കെട്ടിയ കയറിനടിയില് കൂടി കുനിഞ്ഞു പോയത്.........' - ഉറുമ്പ് ചോദിച്ചു.\n`അത് എന്റെ തലമുട്ടി കയറ് പൊട്ടണ്ട എന്നോ ര്‍ത്താ..' ആന പറഞ്ഞു...\n`ഹ....ഹ... ഇതാ പറഞ്ഞത് തനിക്കു ബുദ്ധിയില്ലെന്ന് .. മണ്ടച്ചാരെ.. പട്ടാള ത്തില് എടുക്കുന്ന തിനുള്ള ഉയരം അളക്കുന്നതിനാ ആ കയര് കെട്ടിയിരുന്നത്... അതില് തല മുട്ടുന്നവരയെ പട്ടാളത്തില് ചേര്‍ക്കൂ..' - ഉറുമ്പ് പറഞ്ഞത് കേട്ട് ആന ഇളിഭ്യനായി.\nPosted by arun madappally at 2:07 AM No comments:\n' പുലി `യുറുമ്പ്\nഉറുമ്പ് അതിയായ ആഹ്ലാദത്തിലാണ്. ശ്രീലങ്കയെ പതിറ്റാണ്ടുകളായി വിറപ്പിച്ചിരുന്ന പുലിത്തലവന് വേലുപ്പിള്ള പ്രഭാകരനെ അതിസാഹസികമായി കീഴ്‌പ്പെടുത്തി വധിച്ച ഉറുമ്പ് ലങ്കന് പ്രസിഡന്റ് മഹീന്ദ്ര രാജപക്‌സെയുടെ പ്രത്യേക അവാര്‍ഡിന് അര്‍ഹനായിരിക്കുകയാണ്. രാജപക്‌സെയില്‍നിന്നും അവാര്‍ഡ് ഏറ്റുവാങ്ങുന്നതിനായി ഉറുമ്പും ആനയും ശ്രീലങ്കയിലേക്ക് പുറപ്പെടാന് തീരുമാനിച്ചു. അങ്ങനെ ഇരുവരും ലങ്കയിലെത്തി. ലങ്കയിലെത്തിയപ്പോള് ആന ഉറുമ്പിനോട് പറഞ്ഞു, എടാ... എനിക്ക് പ്രഭാകരന് ഒളിച്ചിരുന്ന മുല്ലത്തീവ് ഒന്നു കാണണമെന്ന് ആഗ്രഹമുണ്ട്. നമുക്ക് അവിടംവരെ ഒന്നു പോയാലോ... ആനയുടെ ആഗ്രഹമല്ലേയെന്നു കരുതി ഉറുമ്പ് സമ്മതിച്ചു. അങ്ങനെ ഇരുവരും മുല്ലെത്തീവിലേക്ക് നടക്കാന് തുടങ്ങി. പോകുന്ന വഴിക്ക് ഉറുമ്പ് ആനയെ ഓരോ സ്ഥലവും പരിചയപ്പെടുത്തുന്നുണ്ടായിരുന്നു.\nമുല്ലത്തീവിലെത്തിയപ്പോള് ഒരു സ്ഥലം ചൂണ്ടിക്കാണിച്ചുകൊണ്ട് ഉറുമ്പ് ആനയോടു പറഞ്ഞു, ആനച്ചേട്ടാ.... പ്രഭാകരന്റെ മകന് ചാള്‍സ് ആന്റണിയെ ദാ... അവിടെവച്ചാ ഞാന് വെടിവച്ചു കൊന്നത്. ഉറുമ്പിന്റെ ധീരതയെ അഭിനന്ദിച്ചു കൊണ്ട് ആന പറഞ്ഞു, എടാ... നീ ഭയങ്കര ധൈര്യശാലിതന്നെ... എന്നാലും എല്.ടി.ടി.ഇ തലവനും അതിസമര്‍ഥനുമായ വേലുപ്പിള്ള പ്രഭാകരനെ നീ എങ്ങനെയാടാ വധിച്ചത് ?. ആനയുടെ ചോദ്യം കേട്ട ഉറുമ്പ് പറഞ്ഞു, എന്റെ ചേട്ടാ, സത്യം പറഞ്ഞാല് പ്രഭാകരനെ ഞാന് വധിച്ചത് വളരെ പാടുപെട്ടാ... ഞാന് ബുദ്ധിപരമായ നീക്കം തക്കസമയത്ത് നടത്തിയില്ലായിരുന്നുവെങ്കില് ഒരുപക്ഷേ ഞാന് ഇന്ന് ജീവിച്ചിരിക്കത്തില്ലായിരുന്നു.\nഅപ്പോള് ആകാംക്ഷയോടെ ആന ചോദിച്ചു, അതെന്താടാ... ഏറ്റുമുട്ടല് സമയത്ത് നിനക്കെന്തെങ്കിലും സംഭവിച്ചോ ?. അപ്പോള് ഉറുമ്പ് പറഞ്ഞു, ആനച്ചേട്ടാ... ഞാന് പ്രഭാകരനെ കൊല്ലാനായി തോക്കുമേന്തി കാട്ടിലൂടെ തനിച്ചായിരുന്നു നടന്നിരുന്നത്. അപ്പോഴാണ് ഒരാള് തോക്കുമേന്തി കുറ്റിക്കാടിനു മറവില് പതിയിരിക്കുന്നത് കണ്ടത്. സൂക്ഷിച്ചു നോക്കിയപ്പോഴാണ് അത് പ്രഭാകരനാണെന്ന് എനിക്കു മനസിലായത്. ഞാന് തോക്കെടുത്ത് പ്രഭാകരനു നേരെ ഉന്നം പിടിച്ചു നില്‍ക്കുമ്പോഴാണ് എവിടെനിന്നോ ഒരു ചീറ്റപ്പുലി എന്റ മുമ്പിലേക്ക് ചാടിവീണത്.\nഎന്റ ചേട്ടാ... സത്യത്തില് എന്റെ തോക്കില് ഒരു വെടിയുണ്ട മാത്രമേ ഉണ്ടായിരുന്നുള്ളൂ. എന്റെ ദേഹത്തേക്ക് ചാടിവീഴാനായി പുലി തയാറെടുത്തു നില്‍ക്കുകയാണ്. ഞാന് പുലിയെ വെടിവച്ചാല് ഒച്ചകേട്ട് പ്രഭാകരന് എന്നെ വധിക്കും, ഞാന് പ്രഭാകരനെ വെടിവച്ചാല് ചീറ്റപ്പുലി എന്റെ ദേഹത്തേക്ക് ചാടിവീഴും.\nഇതു കേട്ടപ്പോള് ആനയ്‌ക്ക് ആകാംക്ഷയായി. ആന ചോദിച്ചു, എന്നിട്ട് എന്തുണ്ടായി... അപ്പോള് ഉറുമ്പു പറഞ്ഞു,\nചേട്ടാ.. ഞാന് ധൈര്യം കൈവിടാതെ നിന്നു. എന്നിട്ട് എന്റെ അരയില് ഒളിപ്പിച്ച കത്തിയെടുത്ത് കൃത്യം തോക്കിന്റെ മുമ്പില് പിടിച്ചു. പിന്നീട് ഉന്നംപിടിച്ച് ഒറ്റവെടി. വെടിപൊട്ടിയതും വെടിയുണ്ട രണ്ടായി പിളര്‍ന്ന് ഒരെണ്ണം എന്റെ മേലേക്ക് ചാടിവീഴാനൊരുങ്ങിനിന്ന ചീറ്റപ്പുലിയുടെ നെറ്റിക്കും മറ്റൊന്ന് കുറ്റിക്കാട്ടില് ഒളിച്ചിരുന്ന പ്രഭാകരന്റെ തലയുടെ ഒരു ഭാഗത്തും സൂക്ഷം കൊണ്ടു. അങ്ങനെ വളരെ തന്ത്രപരമായ നീക്കത്തിലൂടെയാ ഞാന് ചീറ്റപ്പുലിയേയും പ്രഭാകരനേയും കൊന്നത്. ഇതു കേട്ട ആന പറഞ്ഞു,.... ഹൊ... ഭയങ്കരം... നീ ശരിക്കും ഒരു പുലിയാണെടാ.....\nPosted by arun madappally at 1:44 AM No comments:\n228 യാത്രക്കാരുമായി ബ്രസീലില്‍നിന്നു പാരീസിലേക്കു പുറപ്പെട്ട എയര്‍ഫ്രാന്‍സ് വിമാനം അറ്റ്‌ലാന്റിക് സമുദ്രത്തില് തകര്‍ന്നു വീണെന്ന വാര്‍ത്ത ആനയ്‌ക്കു വിശ്വസിക്കാന് കഴിഞ്ഞില്ല. വിമാനം അപകടത്തില്‍പ്പെട്ടെന്നു വാര്‍ത്ത വന്നതോടെ ആനയുടെ ബോധം പോയി. അല്‍പസമയത്തിനുശേഷം ബോധം വീണ ആനയോട് ചുറ്റും കൂടിനിന്നവര് എന്താണു സംഭവിച്ചതെന്ന് കാരണമന്വേഷിച്ചു. അപ്പോള് ഏവരേയും ഞെട്ടിപ്പിച്ചുകൊണ്ട് ആന കാര്യം പറഞ്ഞു. ബ്രസീലിയന് വനാന്തരങ്ങളില് ഗവേഷണം നടത്താന് ഉറുമ്പ് പോയിരിക്കുകയാണ്. ഫ്രഞ്ചു വിമാനമായ എയര്‍ഫ്രാന്‍സിലാണ് താന് വരുന്നതെന്നും ഉറുമ്പ് ആനയോടു പറഞ്ഞിരുന്നു. ഇത്രയും പറഞ്ഞശേഷം ആനയ്‌ക്ക് വീണ്ടും ബോധംപോയി. ആനയെ ഉടന്‍തന്നെ ചുറ്റും കൂടിനിന്നവര് ആശുപത്രിയിലാക്കി. കുറേനേരം കഴിഞ്ഞപ്പോഴാണ് തന്നെയാരോ തോണ്ടിവിളിക്കുന്നതെന്ന് ആനയ്‌ക്കു തോന്നിയത്. ബോധരഹിതനായിക്കിടന്ന ആന സാവധാനം കണ്ണുതുറന്നു നോക്കിയപ്പോള് വിശ്വസിക്കാന് കഴിഞ്ഞില്ല. തൊട്ടുമുമ്പിലതാ ഉറുമ്പു നില്‍ക്കുന്നു. കിടക്കയില്‍ക്കിടന്ന ആന ചാടിയെണീറ്റ്‌് ഉറുമ്പിനെ വാരിപ്പുണര്‍ന്നുകൊണ്ടു ചോദിച്ചു, എടാ... നീ എന്നെ വിഷമിപ്പിച്ചുകളഞ്ഞല്ലോ... നീ വരുമെന്നു പറഞ്ഞ എയര്‍ഫ്രാന്‍സ് വിമാനം അറ്റ്‌ലാന്റിക് സമുദ്രത്തില് തകര്‍ന്നു വീണിരിക്കുകയാ... അതുപോട്ടെ.. നീയെങ്ങനെയാ ഇത്രയും പെട്ടെന്ന് ഇവിടെയെത്തിയത്. അപ്പോള് വളരെ സമാധാനത്തോടുകൂടി ഉറുമ്പു പറഞ്ഞു.... എന്റെ ചേട്ടാ... എന്റെ ജീവിതത്തിലെ ഏറ്റവും വലിയ ദുരന്തമാ കുറച്ചു മുമ്പ് സംഭവിച്ചത്. പക്ഷേ ഞാന് ഭയങ്കര ഭാഗ്യവാനാ... അപ്പോള് ആന കാര്യങ്ങള് വിശദമായി അന്വേഷിച്ചൂ. ഉറുമ്പ് നടന്ന സംഭവങ്ങള് വിശദീകരിക്കാന് തുടങ്ങി.\nചേട്ടാ വിമാനം എങ്ങനെയോ കടലില് വീണു. എനിക്കാണെങ്കില് നീന്തലും അറിയില്ല. ഞാന് വെള്ളം കുടിച്ച് മുങ്ങുകയും താഴുകയും ചെയ്യുകയായിരുന്നു. അപ്പോഴാണ് എന്റെ സീറ്റിനൊപ്പം ഇരുന്ന ഓസ്‌ട്രേലിയന് കുടുംബത്തിലുണ്ടായിരുന്ന ഒരു പിഞ്ചുകുഞ്ഞ് വെള്ളത്തില് പൊങ്ങിക്കിടക്കുന്ന ഒരു ട്യൂബിനു മുകളില് ഇരുന്ന് ഒഴുകി വരുന്നതു കണ്ടത്. ഞാന് അതില് പിടിച്ചു കയറി. അങ്ങനെ ഒരു വിധത്തില് രക്ഷപെട്ടു.\nഅപ്പോള് ആന പറഞ്ഞു. ഹൊ.. എന്തായാലും നീ രക്ഷപെട്ടല്ലോ.. പക്ഷേ... നിന്റെ കൂടെ രക്ഷപെട്ട കുട്ടിയെവിടെ..? ഇതുകേട്ട ഉറുമ്പു പറഞ്ഞു,. എന്റെ ചേട്ടാ... അവനെ സമ്മതിക്കണം. ഓസ്‌ട്രേലിയക്കാരനായതുകൊണ്ടായിരിക്കണം ചെറു പ്രായത്തില്‍ത്തന്നെ ഇത്രയും കഴിവ്. ഉറുമ്പിന്റെ പറച്ചിലില് ഒന്നും മനസിലാകാതെ ആന ചോദിച്ചു, അതെന്താടാ... എനിക്കൊന്നും മനസിലാകുന്നില്ലല്ലോ... അപ്പോള് ഉറുമ്പു പറഞ്ഞു, ചേട്ടാ... ഞാന് ബ്രസീലില് നിന്ന് പാരീസിലേക്കുള്ള വിമാനത്തില് കയറുമ്പോള് ആ പിഞ്ചുകുഞ്ഞും, അവന്റെ അച്ഛനും അമ്മയും ഉണ്ടായിരുന്നു. ഞങ്ങള് പലകാര്യങ്ങളും സംസാരിച്ചുകൊണ്ടിരുന്നപ്പോള് ഞാന് അവരോടു ചോദിച്ചു. നിങ്ങളുടെ മകന് നടക്കാറായോ എന്ന്. അപ്പോള് അവര് പറഞ്ഞു, അവന് ഇപ്പോള് നടക്കില്ല, നീന്തുക മാത്രമേ ചെയ്യൂവെന്ന്. അവന്റെ അമ്മ പറഞ്ഞത് ശരിയാണോ എന്നറിയാന് ഞാന് അവനെ തള്ളി കടലിലേക്കിട്ടു. ആ സമയത്താണ് വിമാനം തകര്‍ന്നു കടലില് വീണത് അങ്ങനെ കടലില്‍ക്കൂടി ഒഴുകി വരുമ്പോഴാണ്‌് ഞാന് കുട്ടിയുടെ കാര്യമോര്‍ത്തത്. പിന്നീട് കുട്ടിയും ഞാനും ഒരു വിധത്തില് ട്യൂബിനു മുകളില് കയറി രക്ഷപെട്ടത്. എന്റെ ചേട്ടാ.. അവനെ സമ്മതിക്കണം... അവനു നീന്താന് മാത്രമല്ല, മുങ്ങാംകുഴിയിടാനും നന്നായറിയാം...\nPosted by arun madappally at 1:28 AM No comments:


railway police superintendent on nun attack 'കന്യാസ്ത്രീകളെ ആക്രമിച്ചത് എബിവിപി പ്രവർത്തകർ'; വെളിപ്പെടുത്തലുമായി റെയിൽവേ പൊലീസ് സൂപ്രണ്ട്\nഉത്തർപ്രദേശിലെ ഝാൻസിയിൽ കന്യാസ്ത്രീകളെ ആക്രമിച്ച സംഭവത്തിൽ നിർണായക വെളിപ്പെടുത്തലുമായി റെയിൽവേ പൊലീസ് സൂപ്രണ്ട്. ആക്രമണത്തിന് പിന്നിൽ എബിവിപി പ്രവർത്തകരാണെന്ന് ഝാൻസി പൊലീസ് സൂപ്രണ്ട് ഖാൻ മൻസൂരി പറഞ്ഞു.\nഋഷികേശിൽ നിന്ന് പഠന ക്യാമ്പ് കഴിഞ്ഞ് വരികയായിരുന്ന എബിവിപി പ്രവർത്തകരാണ് ആക്രമണത്തിന് പിന്നിൽ. കന്യാസ്ത്രീകൾക്കെതിരെ ഇവർ ഉന്നയിച്ച മതപരിവർത്തനമെന്ന ആരോപണത്തിൽ കഴമ്പില്ലെന്നും പൊലീസ് സൂപ്രണ്ട് വ്യക്തമാക്കി.\nഡൽഹിയിൽ നിന്ന് ഒഡിഷയിലേക്കുള്ള യാത്രക്കിടെ ഝാൻസിയിൽവച്ചാണ് തിരുഹൃദയ സന്യാസി സഭയിലെ മലയാളി ഉൾപ്പെടെയുള്ള നാല് കന്യാസ്ത്രീകൾക്ക് നേരെ ആക്രമണം ഉണ്ടായത്. കഴിഞ്ഞ വെള്ളിയാഴ്ചയായിരുന്നു സംഭവം നടന്നത്. മതംമാറ്റാൻ ശ്രമിച്ചെന്നാരോപിച്ച് മർദിച്ചെന്നായിരുന്നു പുറത്തുവന്ന വിവരം.